Biblioteka SLUŽBE BOŽJE 


Knjiga — 7 


Urednik: Šimun Šipić 


Naslovnu stranu izradio: 


Ante Branko Periša 


BAZILIJE VELIKI 


DUH SVETI 

PREVEO, NAPISAO UVOD I BILJEŠKE 

MARIJAN MANDAC 


SLUŽBA BOŽJA 
Makarska 


1978. 



Naslov izvornika: Tou en hagiois patros hemon Basileiou Ark- 
hiepiskopou Kaisareias Kappadokias Perl 
tou hagiou Pneumatos pros ton en hagiois 
Amphilćkhion episkopon Ikoniou. Tekst se 
nalazi u B. PRUCHE, Basile de Cesaree. Sur 
le Saint-Esprit, Sources Chretiennes, 17 bis, 
Pariš, 250 — 531. 


Izdaje: »Služba Božja«, Makarska, Žrtava fašizma 1 

S dozvolom Nadbiskupskog ordinarijata — Split, br. 2878/77, 
od 19. XII. 1977. 

Odgovara: Šimun Šipić, Makarska, Žrtava fašizma 1 


Tisak: Štamparsko poduzeće »Franjo Kluz« — Omiš 


PREDGOVOR 

Zacijelo nije posebice potrebno opravdavati ovaj naš po- 
sao. Bazilije i njegovo djelo odveć su slavni da bismo morali 
dugo tumačiti zašto smo preveli knjigu »Duh Sveti«. Ako ipak 

treba naznačiti razloge ovome radu, upozoravamo na dvije 

činjenice. Mlade kršćansko pokoljenje sve to manje pozna jezik 
kojim je pisao Bazilije. Prijevod je jedina mogućnost da taj 
naraštaj dođe u dodir s misiju drevnog teologa. Drugi Vatikan- 
ski sabor preporuča kršćanima marljivo čitanje ranih kršćan- 
skih pisaca. Malo se gdje nade tako sočna i zdrava duhovna 

hrana kao u tih prvih Crkvenih autora, neposrednih svjedoka 
Predaje i vrsnih tumača pisane Božje riječi. Sam je Sabor u 
tome najbolji primjer. Za svoje je dokumente nauk crpio veli- 
kim dijelom iz nepresušnih Otačkih vrela. 

Ti nas razlozi potakoše na tegobni prevodilački rad. Htje- 

dosmo današnjim vjernicima omogućiti pristup Bazilijevu teo- 
loškom nauku. Znamo da je gotovo nemoguće prevesti tuđe 
djelo. Isto tako nam je poznat ideal prevođenja: tuđi spis do 

te mjere dobro prevesti da postane izvornom knjigom u narodu 
za koji je preveden. Iako smo bili svjesni teškoća i zahtjeva što 
stoje pred prevodiocem, usudili smo se prevesti Bazilijevu ras- 

pravu. Nadamo se da će prijevod poslužiti svrsi. U njemu će još 
jednom odjeknuti Bazilijev glas. Vjerujemo da u našoj Crkvi 
ima ljudi koji još uvijek žele čuti taj glas. 

Ugodno mi je što mogu javno zahvaliti trojici prijatelja 
koji su mi pomogli u ovom radu. Tu mislim na prof. O. J« 
Bubalo i O. P. Dr. Žmire koji su pomno ispravljali nedostatke 



u prijevodu. O. J. Dr. Fućak mnogo je pridonio da uvodne 

stranice budu uglađenije. Svoj trojici od srca zahvaljujem. Du- 
žan sam se zahvaliti i upravi svoje redovničke zajednice. Omo- 
gućila mi je da se nesmetano bavim teološkim radom. Sa za- 
hvalnošću spominjem i bibliotekare u Sankt Georgen nedaleko 

Frankfurta. Svesrdno su mi izlazili u susret, dok sam za ljetnih 
mjeseci radio u tišini njihove bogate biblioteke. Još bih morao 
mnoge napomenuti. Imena, bi bilo mnogo. Zato ih zasebice ne 

spominjem. Prijatelji znaju koliko sam im zahvalan. 

Siguran sam da će čitatelj znati što je u ovoj knjizi važno, 

što sporednije. Nek nadasve čita Bazilijev tekst. Ostalo samo 
pomaže boljem i korisnijem razumijevanju Bazilijeve poruke. 

U Zagrebu, 8. prosinca, 1977. 

M. Mandac 

UVOD 



PRVO POGLAVLJE 


BAZILIJEVO DOBA 

Glavni je cilj ovoga uvoda da čitatelju predstavimo preve- 
deno Bazilijevo djelo i nauk koji se u njemu nalazi. No mi 
se prevodeći uvjerismo da je Bazilijev spis većim dijelom nera- 
zumljiv današnjem čitaocu, ako ga ne osvijetlimo prilikama u 
kojima je nastao. Bazilijev spis Duh Sveti kao cjelina i u 
svim dijelovima posve je uronjen u vrijeme kad je pisan. Nema 
tako reći rečenice koja ne bi bila vezana uz neposrednu sredinu 
u kojoj je nastala*. To nas je ponukalo da prikažemo razdoblje 
u kome je pisac Duha Svetoga živio, djelovao i sastavio svoju 
knjigu. 

1. CRKVENO-POLITIČKI OKVIR BAZILIJEVA ŽIVOTA 

Prije nego podrobnije iznesemo tijek Bazilijeva života i 
rada, vrijedno je ukratko istaći u kakvim je vremenima živio. 
U stoljeću kojem Bazilije pripada, odlučan je datum u crkve- 
nom životu Sabor, održan u Niceji 19. lipnja 325. Tad je Crkva 
javno osudila zabludu aleksandrijskog svećenika Arija koji je 
netočno propovijedao o Isusovu bogosinovstvu. Nasuprot Arija 
koji je držao da Isus Krist nije u Božjem otajstvu jedne te 
iste biti kao Otac, već da ga je Bog u vremenu stvorio, taj je 
veliki i glasoviti Sabor na temelju Svetog pisma i Predaje pro- 
glasio da je Isus istobitan s Ocem. Moglo se povjerovati da je 
Nicejskim saborom rasprava o Kristovu božanskom bitku do- 
vršena. Trebaše, na žalost, još-nekoliko desetljeća da ta osnovna 
i temeljna zasada vjere postane odista živo i životno uvjerenje 
kršćanskih zajednica. 

Razdoblje što seže od smrti Konstantina Velikog (g. 337) 
koji je sazvao prvi opći Sabor i uvelike pridonio da na njemu 

' II. DORRIES (De Špiritu, 177 — 178) ističe to svojstvo Bazilijeva djela, — Na 
kraju spisa u Bibliografiji donosimo cjelovite naslove knjiga i članaka što ih upo- 
trebljavamo u ovome radu. 

pobijedi pravovjerje, pa do Teodozijeva stupanja na vlast 
g. 379. nosi pečat trajnog i žestokog osporavanja vjere, progla- 
šene u Niceji. Vrijeme je to velikih crkveno-političkih nemira 
i dubokih dogmatskih kriza. Arijevi učenici preoteše maha i 
zavladaše gotovo svim Crkvama Istočnog kršćanstva za vlada- 
nja cara Valenta (364 — 378) kad djeluje biskup Bazilije. Valent, 
podrijetlom iz Ilirika, neuk, bijaše osvjedočeni arijevac. Krstio 
gaje Eudocije A , carigradski biskup, vođa arijevske sljedbe. Va- 
lent htjede arijevstvo učiniti službenom crkvenom vjerom. Sto- 
ga je protjerao u progonstvo ondašnje velike biskupe jer se 
usprotiviše njegovu naumu. Prognaničku sudbinu doživješe, iz- 
među ostalih, Melecije Antiohijski*, Ćiril Jeruzalemski 1 * * 4 , Grgur 
Nisenski* i Amfilohije 0 . Arijevstvo vladaše posvuda. Ostala je 
samo šačica ljudi vjernih Nicejskom vjerovanju’. Bazilije ima 
pred očima takvo stanje u Crkvi kad s tugom piše: »Crkve 
zaista zastire crna i tužna tamna noć jer su luči svijeta što ih 
Bog postavi da rasvjetljuju duše naroda poslane u progonstvo.«* 

Među rijetkima koji. se • odupriješe .Valentu nalazio se i 
Bazilije. Car je čak preko zapovjednika Modesta. na-sve načine 
nastojao da i Bazilija uvuče-.-u; arijevstvo, Modest je sve .učinio 
da Bazilija navede da prihvati arijevsku vjeroispovijed. Kad 
je Bazilije odbio sva nagovaranja, Modest mu je zaprijetio pro- 
gonstvom. Bazilije ni tad nije popustio. Pred takvom nepo- 
kolebivošću Modest je ustuknuo i izjavio da još nikad nije 
naišao na čovjeka koji bi kao Bazilije tako neustrašivo i odlu- 
čno otklanjao carske naredbe. Glasovit je odgovor što ga tom 
zgodom Bazilije uputi Modestu. Reče mu da se čudi takvu 
govoru jer još nikad nije sreo ni govorio s pravim biskupom. 

.pudoclje (g. 300 — 370) naslijeđuje na carigradskoj biskupskoj stolici g. . 360 
Maceđonija. Bio je s početka anomejac, ali prelazi homojusijcima i ostaje do smrti 
njihovim vođom. Valenta je krstio g. 366—367. 

1 Melecije se u Crkvi slavi kao bla/.enik. Umro je kao predsjednik Carigradskog 

sabora u svibnju 381. Jedan je od trojice antiohijskih biskupa za vrijeme antiohij- 

skog raskola. 

4 Riječ je o piscu glasovitih Kateheza. Ćiril je umro g. .386. . 

. 5 * * * * Grgur je Bazilijev brat. Živio je od g. 335 — 394. Nazvan je nisenski ili niski 

po gradiču Nvssa. • "• 

8 Amfilohije bijaše veliki Bazilijev prijatelj. Na njegov je poticaj Bazilije napi- 
sao svoj spis. Bio je veoma naobražen. Učio je kod slavnog Libanija u Antiohiji. 
Nakon odvjetništva postaje monah i potom biskup u cilicijskom Ikoniju. Amfilo- 
hije je nećak Grgura Nazianskog. Umro je g. 394. Bazilije hvali svog prijatelja u. 

Buhu Svetom: I, 1; I, 3; XXX, 79. 0 Amfilofiju je napisao vrijedno djelo K. HOLI . 
Usp. također I. 0. de URBINA, Nicee, 188—189; A. ANGELI, Basilio, 93—100; B. 

PRUCHE, Basile, 50. 

"Nicejsko je vjerovanje jedno od najslavnijih među definicijama vjere. Osnov 
je budućih obrazaca vjere koji su nastali na saborima u Carigradu i ’Kalcedonu. 
Preuzeto u • nicejsko-carigradsko vjerovanje i danas je sastavni - dio • euharistijskosf 
bogoslužja. Kroz svu je crkvenu povijest" smatrano za mjerilo pravovjerja, 

s Duh Sveti, XXX,'" 79, ' / 


Bazilije odoli i Valentovu osobnom nagovaranju. Štaviše,. 
sam je car prisustvovao bogoslužju koje je predvodio Bazilije. 
Tako jedino kapadočka crkvena pokrajina, zahvaljujući Bazi- 
liju, očuva netaknutom Nicejsku vjeru. Crkveno-političke se 
prilike izmijeniše tek kad Valent poginu kod Andrianopolisa g. 
378. Gracijan, njegov nasljednik, iznova uspostavlja vjersku 
slobodu. Valentovom smrću nestaje i arijevstvo, konačno i pot- 
puno nadvladano na Carigradskom saboru g. 381. 

Bazilije živi u tom teškom vremenu 1 '. Podnio je svu muku 
arijevskih napada i najviše pridonio da se razbije »arijevski 
raskol«, ta »stranka koja je neprijateljska Božjoj Crkvi«" 

2. BAZILIJEV ŽIVOT I DJELOVANJE 

Bazilijeva porodica 

Bazilijeva obitelj po ocu potječe s Ponta 11 . Majka mu je 
prava kapadočanka 1 *. O Bazilijevoj očevoj obitelji znamo više 
nego majčinoj. Djed mu i baka Makrina bijahu bogati. Posje- 
dovali su velika imanja i pripadali visokom i utjecajnom gra- 
đanskom sloju. Možda je Bazilijev djed obnašao visoke državne 
službe jer postoji mogućnost da je pripadao senatorskom rodu”. 
Svakako je sigurno da su Makrina i njezin muž bili revni i 
osvjedočeni kršćani. To su pokazali i djelom. U vrijeme Diokle- 
cijanova progonstva radije dopustiše da im. se oduzmu posjedi 
nego da se odreknu vjere. Da bi ostali privrženi Evanđelju, žive 
sedam godina teškim životom u pontskim šumama. Tek se na- 
kon progonstva, oko g. 313, vraćaju na svoja dobra. 

Bazilijev otac, također Bazilije, bio je učen čovjek i gorljiv 
kršćanin. Kao poznati govornik i odvjetnik te velik ljubitelj 
lijepe riječi, predavaše govorništvo u Neocezareji” i Cezareji 
Kapadočkoj”. Bazilijeva se majka zvala Emilija. Otac joj je 
vjerojatno bio kršćanski mučenik. Poznat nam je i Bazilijev 
stric Grgur, biskup u nekom kapadočkom gradu. 

■ O crkveno-političkim prilikama u Bazilijevo vrijeme može se podrobnije čitati 
u J. DANIfiLOU, Le IVeme sieele, 1—3. 49; B. PRUCHE, Basile, 68—69; P. ALLARD , 
Basile, 441 - 455 ; Y. COURTONNE , Temoin, 111—112. 

m Puh Sveti, XXX, 79. 

11 Pont je predio uz južnu obalu Crnoga Mora. 

12 Kapadocija je istočni dio Male Azije. Zaprema prostor između Armenije, Ci- 
licije. Likaonije i Ponta. 

Nagađa se da bi Bazilijeva obitelj oiia senalorska ali je ro malo vjerojatno. 
O tome yidi S, GJET, Basile, 429 — 444; J. BERNARDE Predication, 17; J. DANI 
fhOV, Cgffse, 148. 

' Veocezarcja,maloazijskigrad, danas <c~/ o\ eNiiksnr. 

' V davnini se Ce/aiCM zvala Viazaka Dana*- od nic postoje vhiiio ruševine 
KskHfhr jugozapadno od mrskog izrada Tvakerj 

Bazilijevi su roditelji imali desetero djece, pet sinova i 
pet kćeri. Među djecom, osim Bazilija, poznajemo: Grgura, 
glasovitog biskupa u Nisi, Petra, sebatskog biskupa, Makrinu, 
djevicu i starješicu u samostanu Anizi na obalama Irisa te 
monaha Nekracija. Takva bijaše obitelj u kojoj je niknuo Ba- 
zilije. 

Mladost i godine učenja 

Točnu godinu Bazilijeva rođenja ne znamo. Oklijeva se 
između g. 329. i 331. Rodište mu je Cezareja Kapadočka. Kako 
je tu i biskupovao, Bazilije se, osim nadimkom Veliki, često 
naziva Bazilije Cezarejski. Najranije djetinjstvo i dječaštvo Ba- 
zilije provodi kod bake Makrine. Ona mu bi prvom odgojitelji- 
com. Bazilije u svojim djelima s ponosom ističe da gaje baka 
prvapodučavalauvjeri. Kad sunapalinjegovopravovjerjejer 
da uvodi novotarstvo 1 ", Bazilije se pozivom na Makrinu koja ga 
je uputila u vjeru što ju je primila od učenika Grgura Čudo- 
tvorca*' brani od napadaja. I u Duhu Svetom •• s velikim zano- 
som piše o tom Grguru, kapadočkom apostolu. 

Bazilijeva je mladost ispunjena revnim i predanim uče- 
njem. Prvi nauk stječe u školama Neocezareje i Cazereje gdje 
mu poučavaše otac. Tu se upoznaje s Grgurom, kasnijim nazi- 
anskim biskupom. Već se u tim školama pokazala Bazilijeva 
iznimna nadarenost. Otud mu veliki ugled u nastavnika i 
među učenicima. Razumljivo je što Cezareja nije mogla biti 
kraj Bazilijeva učenja. Nadaren, ambiciozan, sin imučne i kul- 
turne porodice, Bazilije moraše poći dalje da osvoji vrhunce 
ondašnje naobrazbe. Kratko vrijeme boravi u Carigradu gdje 
susreće i upoznaje glasovitog učitelja u govorništvu Libanija 11 . 
Ali cilj Bazilijeva obrazovnog puta bijaše Atena. 

Grčki glavni grad u četvrtom vijeku nije više onako zna- 
menit na znanstvenom polju kako je to bio u stoljećima svojih 
velikih mudraca. Uza sve to, uz Aleksandriju, Antiohiju i Rim, 
Atena ostaje sijelo sveučilišnog života. Čovjek može biti visoko 
naobražen jedino ako je bio na učenju u Ateni. Bazilije tamo 
stiže između g. 350. i 352. i ostaje četiri do pet godina. Među 

13 Duh Sveti, VI, 13; XXIX, 73. 75. 

Usp. A. ANGELI, 19. — Grgur Čudotvorac, biskup Neocezareje, Origenov 

učenik, veliki širitelj kršćanstva u onim krajevima, umire g. 270. 

18 Grguru Čudotvorcu pripada povlašteno mjesto u Bazilijevu poglavlju o otac, 
kim svjedočanstvima u svezi s napadnutim trojstvenim slavospjevom. Vidi Duh 
Sveti, XXIX, 74, 

18 Smatra se da je Libanije jedna od najučenijih ličnosti ondašnjeg poganstva. 
Glasovit je kao nastavnik govoraištva u Antiohiji gdje je i umro g. 393. Bijaše pri- 
jatelj s carem Julijanom Odmetnikom. Usp. J. I)ANIELQU, Le IVeme sifecle, 10. 


njegovim nastavnicima poznati su kršćanin Proerezije, čija se 
djela izgubiše, i poganin Himerije kome su spisi sačuvani. Bazi- 
lije pohađaše predavanja iz gramatike (grčki jezik, pjesnička 
pravila, povijest, govorništvo), mudroslovlja (metafizika i dija- 
lektika), astronomije i matematike. 

Znanje što ga dobi bijaše dosta opširno, ali ponešto površno. 
Sva je nastava bila usmjerna na to da učenik nauči pravilno 
i dobro govoriti. Bazilija je ipak iz predavanja izvukao veliku 
korist. Stekao je dublju svjetovnu kulturu, oplemenio duh i 
postao odgojen i naobražen čovjek. 

Bazilije u Ateni još jednom srete Grgura. Postadoše prija- 
telji za cijeli život. U tom prijateljstvu nađoše uzajamno oslonca 
za tešku životnu borbu. Jedan drugog poticahu na bolji i kre- 
posniji život. Međusobno su se pomagali u svim prilikama. 
To prijateljstvo, rijetko kad pomućeno 1 ", ostade na glasu kroz 
stoljeća. Grgur i Bazilije, iako još nekršteni, za vrijeme aten- 
skih studija okupljaju oko sebe veći broj studenata da bi 
zajednički savršenije i čestitije živjeli. Bazilije u Ateni također 
druguje s Julijanom koji kasnije postaje car (361 — 363) i od- 
metnik od kršćanstva. 

Nakon studija 

Bazilije se vraća u zavičaj oko god. 355. Neko vrijeme pre- 
daje govorništvo u Cezareji. U radu je imao mnogo uspjeha. 
Sve je oduševio. To je razdoblje njegova »svjetovnog« života. 
Bio je ponosan na svoj boravak u Ateni. U tom periodu na nj 
izvrši velik utjecaj njegova sestra Makrina i Eustatije, budući 
vođa pneumatomaha i biskup u Sebasti. 

Makrina je starješica nedavno utemeljena samostana u 
Anizi, nedaleko od Neocezareje. S Bazilijem se dopisivaše, dok 
je on još bio u Ateni. U istom se samostanu nalazi njihova 
majka Emilija. Videći da je Bazilije krenuo putem svjetovne 
slave, Makrina nastoji da ga »obrati«. To joj polazi za rukom. 
Sam Bazilije priznaje da je studirajući išao za ispraznošću. 
Vrijeme studija nazivaše vremenom sna. Po »obraćenju« je 
plakao nad vremenom što ga je izgubio u traganju za mud- 
rosti koju je Bog proglasio ludošću' 1 . 

20 Spor je među Bazilijem i Grgurom nastao kad je Bazilije gotovo prisilio 

Grgura da se prihvati biskupstva u gradiću Sazim. Grgur se uporno opirao i nikada 
nije pošao u Sazim. Umro je g. 390. 0 mimoilaženju Grgura i Bazilija vidi S. 

GIET, Sasimes. 

21 Tekstove donosi Y. COURTONNE , Temom, 52—54. 

Bazilije uskoro napušta nastavničku službu. G. 356. pri- 
stupa krštenju. Krstio ga je cezarejski biskup Dijanej”. Poslije 
krštenja dijeli- dobra siromasima i povlači se u zabit nedaleko 
samostana gdje mu žive majka i sestra. Tu osniva muški samo- 
stan. U njemu boravi pet godina posvečenih molitvi, razma- 
tranju i proučavanju. Vjerojatno se u to vrijeme bavi pomnijim 
Istraživanjem Svetog pisma. Bazilije, poput ondašnjih Otaca, 
Bibliju smatraše jedinim izvorom istinske spoznaje. Stoga ju 
je stalno čitao i proučavao. Sva je njegova misao prožeta biblij- 
skim znanjem” 

Uz Bibliju Bazilije u osami izbližeg proučava monaški 
život koji je tada snažnije uhvatio korijena u Crkvi, i on osobno 
uvelike pridonosi širenju monaškog pokreta time što osniva 
samostane i piše monaška pravila. Zato s pravom Bazilija sma- 
tramo ocem Istočnog monaštva”. Ono do danas živi od zasada 
što ih je Bazilije postavio. Bazilije odlično poznavaše ondašnje 
monaštvo jer je godine 357. i 358. obilazio glavnije samostane u 
Aleksandriji, Egiptu i Palestini. 


jaka, Bazilije ipak postade biskupom, ali najviše zaslugom bis- 
kupa Grgura, oca Grgura Nazianskog. On je izbornicima naj- 
prije pismeno svj-etovao da izaberu Bazilija, Radi velike starosti 
nije mogao prisustvovati izboru. Ali Bazilijev! su protivnici još 
uvijek bili brojniji. Tad je Grgur na nosiljci donesen u izbornu 
dvoranu te je njegovim glasom Bazilije postao g. 370. cezarej- 
skim biskupom. Isti je Grgur s Euzebijem Samosatskim Bazi- 
lija posvetio za biskupa. 

Bazilije umire 1. siječnja 379. Od mladosti je bio slaba i 
krhka zdravlja. Iznimno je mnogo radio i postio. Podnio je 
teške borbe za vjeru. Sve je to pridonijelo da je preminuo već 
u pedesetim godinama. 

Povijest Bazilija naziva Velikim. Pod tim je nazivom po- 
znatiji nego kao Bazilije Cezarejski. I zaista je bio velika lič- 
nost. U razdoblju od nicejskog do Carigradskog općeg sabora 
nema mu ravna. Bazilije je uz Atanazija Aleksandrijskog zaista 
veliki biskup i otac Istočnog kršćanstva” 

Ličnost 


U crkvenim službama 

Makar je Bazilije nadasve volio mir i samoću, potrebe su 
njegove mjesne Crkve tražile da se izravnije uključi u njezin 
Život. Stoga ostavlja samostan i vraća se u Cezareju gdje ga 
Dianej postavlja za čitača”. Dianejev nasljednik, Euzebije, 
Bazilija redi g. 364. svećenikom u jeku Julijanova progonstva. 
Na žalost iste godine nastade spor između Bazilija i njegova 
biskupa. Kako nije htio prouzročiti raskol niti živjeti u sukobu 
s Euzebijem, još se jednom povlači u samoću. Nastojanjem 
Grgura Nazianskog nesuglasica je između Bazilija i Euzebija 
uskoro izglađena te Bazilije punih pet godina pomaže svom bis- 
kupu u pastoralnom radu. Kroz to se vrijeme posebice bavi 
liturgijskom obnovom koju prihvaćaju i ostali Istočni biskupi. 

Godine 370. umire biskup Euzebije. Za njegova nasljednika 
na važnoj cezarejskoj biskupskoj stolici bijaše više kandidata. 
Među njima je i Bazilije. Struja protivna Baziliju bila je veoma 


22 Dijanej je neobičan čovjek. Nije bio ni junak ni dvorski čankoliz. Niti je 

arijevac niti pravovjerni biskup. Na sinodama glasa za arijevsku stranku I Ataiia- 
zija je osudio. Kad je potpisao arijevsku vjeroispovijed iz Rimina g. 360, Bazilije 
se od njega udaljuje. Prije smrti Dianej opoziva potpis protiv Niceje te se Bazilije 
vrača u zajedništvo s njime. U Buhu Svetom, XXIX, 71 ima lijepa Bazilijeva njec 
za Dianeja. 0 njemu vidi A. ANGELI, Basilio, 65. „ , Q , 

23 Bazilijevo poznavanje Biblije istražuje J. GRIBOMONT, Pauhmsme, 481 — 490. 
M 0 Bazilijevoj ulozi za monaštvo vidi J. GRIBOMONT, Eustathe !e Philosophe, 

115—124; Renoncement, 282—307. 450—475; B. PRUCHE, Basile, A 9— 60; L. LEBE 
O. ROUSSEAU, Basile, 11. 

A Duh Sveti, XXIX, 71. 


U svojoj biti Bazilije je bio .isposnik, monah i kontempla- 
tivac. Askeza je ozračje u kojem diše i radi. Kao isposnik 
vedar je i uravnotežen. Monah je koliko se može biti da čovjek 
ne iziđe iz crkvene zajednice. Bazilije je i teolog. U to će se 
svatko uvjeriti tko pročita knjigu Duh Sveti. Ali kako je 
osjećao da bratska ljubav sili na praktičan posao", Bazilije rado 
prihvaća službu svećenika i biskupa. Staviše, punim se zalaga- 
njem zauze i za materijalno dobro svojih bližnjih. Kad nasta 
glad u onim predjelima, dijeli imanja što mu ih ostavi majka. 
Otvara pučku kuhinju u koju su imali pristup ne samo kršćani, 
nego pogani i Židovi. God. 374. podiže gostinjac, kasnije nazvan 
Bazilida, koji je služio kao bolnica i skrovište sirotinje. Tako 
Bazilija možemo smatrati osnivačem kršćanskog karitasa”. 

Bazilije” bijaše izvanredna ličnost. Svetošću i genijalnošću 
vladao je u svojem mučnom razdoblju. Sam ili gotovo sam 
stajaše nasuprot arijevske zablude koja zadade velikih jada 
Crkvi. .Rat ,je..vodio:svega života. Sudbina mu. -je dodijelila 


26 BazilijevLi veličinu rado ističu, njegovi najbolji poznavaoci: J. DANIfiLOU 1> 
IVemesiecie, 1; H. D5RRIESv.De Špiritu, 6.: 175— 176; Y. COURETONNE , Temoin, 
359, itd. 

22 Duh Sveti, XVII, 41; XXX, 79. 

28 O Bazilijevu karitativnom djelovanju usp. S. GIET, Idees, 400 — 423- J DANI 


Paclru ‘5)7^126"; V. e¥o frYlY,' ’ 


Temoin, 


H . von CAMPENHAUSEN, 


17 ?« 0 S AAA 1K? AA '*- ALLARD , Basile, 441-455; A. ANGELI, Basilio, 
‘T 7 T» iA ?LJ A £P T y"P" NNE ’ • 47-54; J. BERNARDI, Predication, 17-2!; 

J. GRIBOMONT, Basile, 99-113; H. RAHNER, Basileios, 33-35 

borbu, ali ne i pobjedu, Bazilije tek naziraše konac arijevskog 
silništva. Boj što ga je bio za slobodu pravovjerja završen 
je pobjedom koja je Bazilijev posmrtni trijumf. Zbilo se tona 
Carigradskom saboru god, 381, U Bazilija ne cijenimo samo 
neustrašiva branitelja vjere, imao je on i književnog dara. 
Bio je uz to požrtvovan svećenik, uvijek na raspolaganju vjer- 
nicima. Odličan je zakonodavac monaškog i crkvenog života. 
Dobrotvornim djelima postavlja temelje kasnijim sličnim pot- 
hvatima u Crkvi. 

3. STANJE U CRKVI 

Bazilije kroz kratko vrijeme svog biskupovanja nastojaše 
ne samo iskorijeniti svaki oblik krivovjerja iz ondašnjih krš- 
ćanskih zajednica, već se trudio da uvede red i sklad među 
crkvena područja. Naročito mu je bilo stalo da se dokrajči 
raskol antiohijske Crkve- 1 . Taj je raskol najduže i najbolnije 
razdirao tadašnje Istočno kršćanstvo. U Antiohiji su bila isto- 
vremeno tri biskupa: Melecije, izabran na carigradskoj sinodi 
g. 360, ali poslan u progonstvo zato što se odupirao arijevstvu; 
arijevac Euzoj kog je već kao đakona osudio zbog krivovjerja 
Aleksandar Aleksandrij ski - te Paulin, vođa strogih pobornika 
Nicejskog sabora. B azilij a je takvo stanje tištilo. Stoga o tom 
više puta piše papi Damazu (366 — 384). Nastoji ga skloniti da 
pomogne riješiti nezavidni položaj antiohijske Crkve. Bazilijeva 
nastojanja nisu urodila velikim plodom. Raskol je prestao tek 
g. 415, ali zaslužuje da istaknemo kako je Cezarejski biskup 
vodio brigu i o zajednicama koje mu nisu izravno povjerene. 

Bazilije se također trudio da zbliži crkveni Zapad i Istok. 
Vidio je da se razjedinjeni Istok ne može sam oduprijeti ari- 
jevstvu, već mu se valja osloniti na Zapad, ako želi sačuvati 
pravovjerje« Potresna su pisma što ih je Bazilije pisao Damazu 
i ostalim Zapadnim biskupima moleći ih da priteknu u pomoć 
Istočnim Crkvama. Bazilije je shvatio da se prava vjere može 
održati samo ako se Istok udruži sa Zapadom koji je u cjelini 
ostao vjeran Niceji. 

Zapad se, na žalost, oglušio na Bazilijeve pozive. Štaviše, 
sumnjičili su njegovo pravovjerje. Predbacivali su mu da je 
u mladosti bio prijatelj s Apolinarom-- koji je u međuvremenu 

10 Posljednji je ulomak gotovo doslovce uzet od Y. COURTONNE, Tćmoin, 533. 

310 tim Bazilijevim nastojanjima vidi Y. COURTONNE, Temoin, 242 — 282. 

32 Aleksandar Aleksandrijski prvi primijeduje Arijevu zabludu i osuđuje here- 
tika g. 318. 

3 * 0 Bazilijevu odnosu prema Apolinaru usp. H. de RIEDMATTEN, u Journal 
of Theological Studies, 1956, 199 — 210 i G. L. PRESTIGE, St. Basil the Great and 
Apollinaris of Laodicea, London, 1956. 


postao heretik niječući da Krist ima razumnu ljudsku dušu. 
Zapadni teolozi nisu dobrim okom gledali ni Bazilijev nauk o 
trim božanskim hipostazama. Na Zapadu se. kao i na Nicej- 
skom saboru, poistovjećivala riječ hipostaza i bit (ousia) te je 
Bazilijev nauk o trim hipostazama shvaćen kao govor o trim 
zasebnim bitima ili troboštvu. Vidi se da Zapad i Istok više 
ne govore istim jezikom. Praktični i pravnički Zapad ne razu- 
mije uvijek sve tančine teološke misli Istočnih teologa. Tako je 
i na tom području Bazilije doživio neuspjeh i razočaranje. 
Njegova velika misao sjedinjenja Istoka i Zapada pala je n 
vodu. Nije teško nazreti ogromne posljedice tog neuspjeha--. 
Ipak je vrijedno naznačiti tu želju jednog Istočnog oca da 
oba kršćanska dijela budu što uže povezana. 

Bazilije isto tako sve poduzimaše da ujedini pravovjerne 
Istočne Crkve. U tome je uglavnom uspio. Poslije Atanazijeve 
smrti (g. 373) gotovo je sam bio ustukom arijevskih napada. 
Mogao je računati na pomoć samo nekolicine prijatelja. Stoga 
strpljivo počinje okupljati pravovjerne biskupe. Plod je tog 
sabiranja konačna osuda arijevstva na Carigradskom općem 
saboru. Bazilije Sabora nije doživio, ali gaje svestranim radom 
velikim dijelom pripremio. 

4. TEOLOŠKI PROBLEMI OD NICEJSKOG 
DO CARIGRADSKOG SABORA 

A. Razmišljanja o Bogu Sinu 

Razdoblje u kojem živi Bazilije označeno je prije svega 
živim sukobima i žestokim, raspravama što ih je svojim neo- 
bičnim naukom o Kristu izazvao Arije". Po njemu se nazva 
hereza koja je u središtu teološkog razmišljanja do Carigrad- 
skog sabora. Arijevstvo je do te mjere zahvatilo duhove da 
je o njemu raspravljao i sitni puk. Poznata je izreka da su 
tada i piljarice na tržnicama raspredale o božanstvu Sina. Na 
Arijev se nauk osvrće i Bazilije u Duhu Svetom. Dobar dio tog 
djela još se jednom odmjerava s arijevskim tvrdnjama. Potre- 
bno je stoga za bolje razumijevanje spisa o Duhu imati na 
pameti što je Arije učio. 

33 0 Bazilijevu »ekumenskom« pokušaju vidi B. PRUCHE, Basile, 68 — 69; \ 
ANGELI, Basilio, 109—122; Y. COURTONNE, Temoin, 237—307; E. A. de MENDT- 
ETA, Basile, .122—166; S. GIET, Idees, 311—355; N. CORNEANU, Les efforts de 
salnt Basile pour Punite de 1' £glise, u Verbum Caro, 23 (1969), 43 — 67. 

35 Arije počinje g. 318. propovijedati o naravi Riječi u aleksandrijskoj lučkoj 
crkvi gdje je vršio svečeničku službu. Umro je g. 336. 

Artjev nauk 

Osnovna je Arijeva tvrdnja: postoji isključivo jedan Bog. 
Posvema je nadnaravan te sa stvorenjem ne može imati nikakva 
dodira. Bog nije ni rođen ni stvoren. Izvor je sve zbilje. Novi 
ga Zavjet naziva Bog Otac. Prvo i jedino Očevo stvorenje jest 
njegova Riječ, Isus Krist. Riječ je nastala iz ničeg Očevom 
voljom. Prema tome, ima početak. Stoga je postojalo vrijeme, 
kad Riječi nije bilo. Riječ nema nikakva naravnog zajedništva 
s Ocem. Oca ne poznaje. Ostala stvorenja Otac je proizveo 
posredstvom Riječi. 

S tim. se opće poznatim crtama Ar i jeve zablude podudaraj u 
kratke tvrdnje u Duhu Svetom o arijevskom nauku. Po Bazi- 
liju arijevci ne poznaju Sina; umanjuju ga ili posve zabacuju. 
Broje ga nakon Oca jer drže da ne dolikuje da se Sin stavi 
na istu razinu s Ocem. Arijevci naglašuju da je Sin vremenski 
mlađi od Oca jer ih dijele vjekovi. Čast je Sina niža od Očeve 
te ga se ne smije spominjati zajedno s Ocem u slavospjevu. 
Redoslijedom Sin dolazi nakon Oca. Sredstvo je kojim je Bog 
stvorio ostala stvorenja 1 *. 

Taj je nauk, ništeći bit Evanđelja, izazvao buru protesta 
u Crkvi. Crkva ga je osudila g. 325. u Niceji. Nicejski Oci ustvr- 
diše protiv Arija da je Krist kao Bog ne samo »iz Očeve biti«, 
već s Ocem »istobitan«”. Riječ »istobitan« u srce je pogodila 
arijevsku herezu jer o Kristu veli da mu je kao Bogu bit jedna 
te ista s biti Boga Oca. To znači Nicejski »istobitan«. 

Ponicejske teološke stranke 

Saborskom osudom arijevska hereza nije, na žalost, uni- 
štena. Poteškoće tek započeše. Upravo se ne mogu pobrojiti 
sinode koje su od g. 325 — 381 imale svrhu da nađu pravi izraz 
kojim bi se izrazio položaj Sina u božanskom otajstvu. Svaki 
dan se, tako reći, stvarao novi obrazac vjere. U toj složenoj 
epohi, do pojave pneumatološkog problema, dade se razlučiti 
nekoliko teoloških smjerova koje valja imati pred očima jer 
u njihovu je ozračju nastajao i Bazilijev spis o Duhu. 

Jedan je dio Istočnih biskupa bez otezanja pristao uz 
Nicejski »istobitan«. Vođa je te stranke bio Atanazije Veliki 
(295 — 373). Uz »istobitan« pristao je također kršćanski Zapad. 
Bazilije nije iz početka pripadao toj struji. Vidjesmo da ga je 

30 Na ovim mjestima Bazilije donosi Arijev nauk: III, 5. 9; VI, 13 — 15; XI, 27; 
XVII, 43; XXV, 59; XXX, 77. 

11 To je glasoviti homoousios. Sasatvljen je od homos, »isti« i ousia, »bit«, »na- 
rav«. Otud »istobitan«. 


krstio arijevski nastrojen Dianej. Bazilija je nicejskom vjero- 
vanju doveo Apolinar, kasniji začetnik apolinarizma. Valja za- 
hvaliti Atanaziju i Baziliju da se i na Istoku očuvao i konačno 
bez primisli bio prihvaćen svečano proglašeni »istobitan«. Tu 
teološku skupinu, brojem neznatnu, nazivamo homousijci Ili 
nicejci jer su njeni članovi stajali uz nicejski Sabor i »istobitan < 
(homoilsios). 

Homousijcima su po nauci veoma blizu homoj-usijcr". Raz- 
likuju se samo jednim jotom. Većina Istočnih biskupa pripa- 
daše toj stranci. Vjerojatno je i Bazilije u mlađim danima 
naginjao tim krugovima. Izraz homoiousios (sličnobitan), su- 
sreće se prvi put na sinodi u Strmiju (Srijemska Mitrovica) g. 
357. Javno je potvrđen na ancirskoj sinodi godinu dana ka- 
snije. Kako su i cara pridobili za taj izraz, homojusijstvo 
postade službena dvorska vjera. Tlomojusijci su odbacivali 
»istobitan« jer su se bojali da se njime dovoljno ne ističe osob- 
na razlika i osobnost Oca i Sina. Bojazan je vjerojatno potekla 
otud što se u Nicejskoj osudi riječi bit (ousia) i hipostaza shva- 
ćene kao istoznačnice. Sabor je, naime, osudio one koji uče da 
Sin dolazi iz neke druge hipostaze ili biti, a ne Očeve. Prema 
tome, tvrdnja da je Sin »istobitan« Ocu, ako »istobitan« nije 
dobro shvaćen, mogla je ponešto zasjeniti osobnost prve i druge 
božanske Osobe. Govor o istobitnosti mogao se uzeti za riječ 
o istohipostatičnosti. Budući da izričaj homojusios ili »sličan 
po biti« bolje naglašava osobnu razliku Oca i Sina, nije čudno 
što su je rado prihvatili Istočni biskupi. Među pristašama riječi 
homojusios napominjemo Melecija Antiohijskog i Cirila Jeru- 
zalemskog. Atanazije i Hilarije priznaše da su homojusijci u 
srži pravovjerni. Učili su da je narav Sina posve »slična« 
Očevoj biti. Kristu su priznavali božanstvo i vječni opstanak' . 

Službeni oblik arijevstva u to vrijeme predstavljaju 
homejci *. Oni su odbacili i »istobitan« i »sličnobitan«. O Sinu 
su govorili da je Ocu samo »sličan«. Glavni im je predstavnik 
Akacije palestinski. Homejci su svoju vjeru izrazili na sinodi 
u Carigradu, god. 360. Izjavili su da vjeruju da je Sin »sličan 
Ocu koji ga je rodio«. Stranka nije bila jedinstvena. U njoj 
je bilo ljudi različita osvjedočenja *. 

38 Od homoioousios. Homoios znači »sličan«, a ousia »bit«. Dakle: sličnobitan, 
sličan po biti, slične biti. 

as 0 bornoj usij ci ma vidi J. GRIBOMONT, fisotterisme, 26 — 27; G. BARDY, Ma- 
cedonius, 1477; A. M. RITTER, Konstantinooel, 68—85; P. Th. CAMELOT, Homeou- 
siens, 831-832. 

10 Od homoios, »sličan«. 

« 0 homejcima pobliže u P. Th. CAMELOT, Hcmeens, 828 — 829; Y. COURTON- 
NE , T emoin, 105. 159 — 160; J. GRIBOMONT, ćsoterisme, 26 — 27. Za ponieejsku teo- 
logiju vidi T. ŠAGI-BUNIC, Izazov starih, 167—174. 

Najkraći i najdosljedniji arijevci bili su anomejci”. Nisu 
bili brojni, ali su svojim stavom pokrenuli žučijive rasprave, 
Glavni su im predstavnici Aecije Antiohijski koga Bazilije spo- 
minje u Duhu Svetom 4 * i Eunomije Cizički". Ta dvojica dadoše 
Arijevu nauku strogo filozofsko ruho. Uglavnom su se nadah- 
njivali Aristotelovom logikom i neoplatonskim mislima. Teolo- 
gija im je sustavna i dosta nerazumljiva". Ne upuštajući se 
potanje u anomejsko učenje, iznosimo samo što o tom nađosmo 
u Bazilijevu djelu. Iz spisa Duh Sveti vidi se da su anomejci 
tvrdili da je Sin skroz različit po naravi od Oca. Sin je, po 
njima, posve nesličan Ocu. Svoju su misao zasnivali na tom 
što Otac i Sin imaju različite nazive. Imena, drže anomejci, 
izražavaju naravi. Za anomejce Sin je tek sluga kojim se Otac 
služi u provođenju svojih djela. Sin je samo oruđe u Božjim 
rukama 4 *. 


* * 


Čini nam se da Bazilije ima pred očima sve te arijevske 
ogranke kad u Duhu Svetom napominje protivnike koji u Bogu 
»suprostavijaju naravi« 4 '. Ti ljudi, po njegovu mišljenju 41 , krš- 
ćanstvo ponovno vraćaju u poganstvo jer Krista smatraju sa- 
mo višim čovjekom ili možda polubogom. Dok Bazilije piše djelo 
Duh Sveti, još uvijek je u žiži teoloških razmišljanja Kristovo 
božanstvo. Stoga je razumljivo što je prva poglavlja svoga 
djela posvetio tim pitanjima 4 *. Pri tom se je digao nad teh- 
ničko raspravljanje i nadilazio stranačke krilatice, ali je zato 
Biblijom, Predaj om i filozofskim dokazom pokazivao koje mje- 
sto pripada Kristu u Božjem otajstvu. Čak je izostavljao i 
Nicejski »istobitan«. Služio seje riječju »istočastan« i nadao se 


42 Po anomoios, »nesličan«, 

“ Aecije umire g. 370. Od njegovih djela imamo jedan ulomak, u Duhu Svetom, 
II, 4. O tome usp. G. BARDY, Heritage, '809 — 827. Osim tog ulomka postoje dijelovi 
njegova spisa Svntagrnation. Vidi L. R. WICKHAM, Svntagrnation. 

44 Eunomije bijaše najprije Aecijev učenik, potom prijatelj i suradnik. Rodom 
je sa sela na granici Galacije i Kapadocije. Stekao je veliku naobrazbu. Bio je ge- 
nijalan čovjek. Napisao je mnoga djela koja su pobijali ondašnji teolozi među koji- 
ma i Bazilije. Djela su mu sačuvana samo u odlomcima. Napominjemo Apologetikos 
(FG, 30, 835 — 868) i Apologia hyper apologias. Eunomije u mladosti živi u Carigradu. 
G. 358. odlazi u Antiohiju gdje ga arijevski, biskup redi za đakona. G. 360. postaje 
cizičkim biskupom. Njegovom i Aecijevom zaslugom anomejizam pobjeđuje na sir- 
raijskoj (Srijemska Mitrovica) sinodi. Eunomije umire g. 395. 

45 0 anomeizmu vidi J. DANIELOU, Le IVeme slecie, 51 — 54; H. DORRIES, De 
Špiritu, 8—14; A. HEISING, Heilige, 283—290; L. R. WICKHAM, Date, 231—240, 
Syntagmation, 532 — 569; L. ABRAMOWSKI, Eunomios, 809 — 827. 

4:1 O anomeizmu u Duhu Svetom usp. II, 4; III, 5; IV, 6; V, 11. 

Duh Sveti, XXX, 77. 

14 Duh Sveti, XXX 77. 

49 Za nauk o Sinu u Duhu Svetom vidi V, 7; VI, 15; VII; VIII, 18 — 21. 


da tako može bez štete za pravovjerje okupiti sve istinske 
poklonike Kristova božanstva. Dokazivao je da Sinu pripada 
ista čast, ista slava i isto poklonstvo kao i Ocu. Po Bazilrju, 
to je moguće tvrditi jer Otac i Sin imaju jednu i istu narav. 
U taj širi okvir valja staviti izlaganja o Sinu kojima je Ceza- 
rejski biskup započeo svoj spis. 

B. Sabelijevstvo 

Bazilije piše knjigu Duh Sv&i vodeći također računa o 
teološkoj misli koja je suprotna arijevstvu. Riječ je o »sabeli- 
jevskom zlu«, kako kaže Bazilije. To zlo svodi kršćanstvo na 
židovstvo jer »stapa osobe«. Dovoljno ih ne razlikuje te »mi- 
ješa pojam Oca i Sina«. Po Sabelijevoj nauci Otac, Sin i Duh 
Sveti samo su imena za različite oblike božanskog djelovanja. 
U zbilji nema ni Oca ni Sina ni Duha Svetoga. Postoji samo 
božanstvo koje se, kad stvara, zove Otac, kad otkupljuje Sin, 
i kad posvećuje. Duh Sveti. Otac, Sin i Duh nisu zasebne zbilje 
niti hipostaze. Za se ne postoje. Taj je nauk silio Bazilija da 
u spisu Duh Svđi često ističe istinsku opstojnost Oca, Sina i 
Duha. Naglašavao je da su hipostaze 1 * sa svojim vlastitostima 
i osobitostima" 4 . 

C. Duh Sveti u teološkom razglabanju 

Najranije doba 

Prvih je stoljeća Crkva živjela u Duhu i od Duha. O njemu 
se u tim vjekovima malo i škrto pisalo. I ono što je zabilježeno 
na početničkom je stupnju. Duh nije bio u teologiji točno odre- 
đen lik. Još ne posjedovaše istaknutije mjesto. Istina je da su 
aluzije na Duha brojne, ali još uvijek pojedinačne i uzgredne. 
U prvom kršćanskom razdoblju jedva daje što rečeno o naravi 
i djelima Duha. Nisu bili izvučeni zaključci otud što se Duh 
nalazi u vjerovanju i krsnoj formi uz Oca i Sina. Može se reći 
da je tada nauk o Duhu više uključen u obični i dnevni 

50 Bazilije, po običaju svoga vremena, božansku Trojicu naziva hipostazama. 
Time želi reči da su prave zbilje. U tom smislu imamo riječ hipostaza u V, 7; 
XVIII, 44. 45. 47 i XXV, 59. Tri božanske hipostaze Bazilije označuje također riječ- 
ju prosopon koja izvorno znači »maska«, »krinka«, »krabulja«, »lice« na pozornici, 
ali vremenom postaje tehnička riječ za »osobu«. U tom smislu u V, 8; XVIII, 45; 
XXI, 52; XXX, 77. Prema tome, nasuprot Sabeliju, Bazilije vjeruje da. su u Bogu 
tri hipostaze, tj. tri zasebna prosopona ili osobe. 

51 O sabelijevstvu U Buhu Svetom usp. XXV, 59; XXX, 77; V. 7. O sabelijevstvu 
općenito u Bazilija, vidi Y. COURTONNE, Temoin, 134 — 139. Sabelije, po kome je 
nazvana hereza, potječe iz Libije. Oko g. 217. dolazi u Rim. Njegov je nauk osudi ) 
papa Kalist. 

crkveni život, nego predmet ozbiljnijeg znanstvenog istraživa- 
nja i razmišljanja' 1 . 

To na prvi pogled čudi. Ali za to postoji stanovito oprav- 
danje". Duh je Sveti djelovao u dušama. Iznutra je vodio 
dobru, kreposti i istini. Nije se utjelovljen pojavio na zemlji. 
Stoga je bilo teže upozoriti na njegova djela. Trebala je povi- 
jesna udaljenost da se može uočiti kako je Duh na djelu u 
Božjoj Crkvi. Tek se tada moglo kazati da je širenje Evanđelja 
ostvareno vodstvom i poticajima Boga Duha *. 

Na Nicejskom saboru 

Iako su se već prije Nicejskog sabora širile sumnjive gla- 
sine o Duhu, taj Sabor" nije dodirnuo pneumatološko pitanje. 
Sva mu je misao bila usredotočena na božanstvo Sina. Još se 
nije osjećao problem Duha Svetoga. Stoga je u Nicejskom sim- 
bolu za Duha samo rečno: »I u Duha Svetoga«. Saborski Oci 
valjda nisu primjetili da je Arije i o Duhu nastrano učio. 
Tvrdio je, doduše, da je Duh osoba, ali je mislio da se po biti 
razlikuje od Sina kao što se Sin razlikuje od Oca. Duh je, po 
Ariju, samo prvo i najodličnije Sinovo stvorenje". I Euzebije 
Cezarejski (263 — 339) imaše nedostatno poimanje o Duhu. Tvr- 
dio je da se Duh, stvoren po Sinu, u moći, dostojanstvu i naravi 
nalazi na trećem mjestu u Trojstvu. U Trojstvo je tek stoga 
uključen jer čašću i dostojanstvom nadvisuje sva ostala stvo- 
renja". 

Aecije i Eunomije 

Aecije i Eunomije" također čudno misliše o Božjem Duhu. 
Čini se da su upravo oni pitanje Duha prvi uveli u teološko 

52 0 najranijoj pneumatoiogiji usp. W. Đ, HAUSCHTLD, Geist, Pneumatomaclien, 
6; I. 0. de Urbina, Micee, 152;' J. GRIBOMONT, Ćsprit, 1257; G. L. PRESTIGE, 
Dieu. 87; T. J. ŠAGI-BUNIĆ, Povijest, 446 si. 

53Poznato je tumačenje Grgura Nazianskog u Petom teološkom govoru: »Stari 
je Zavjet jasno navijestio Oca, a Sina na skrovit način. Novi je Zavjet objavio Sina 
i dao nazreti božanstvo Duha. Sada Duh boravi među nama i očituje se jasnije. 
Kad Očevo božanstvo još ne bijaše poznato, nije bilo razborito da se očito naviješta 
Sinovo; i kad Sinovo božanstvo još ne bijaše prihvaćeno, nije trebalo, ako smijem 
reći, ljudima tovariti novi teret govoreći im o Buhu Svetom (. . .) Trebalo je na- 
predovati susljednim usavršeniima ( ) Trebalo je ići iz svjetlosti u svjetlost (. . .) 

da se može motriti kako bliješti irojstvena svjetlost« (Iz francuskog prijevoda u B. 
PIAULT, Le mvstere du Dieu vivant," Pariš, 1956). 

- Usp. G. L. PRESTIGE, Dieu, 87. 

ij Za Nicejski sabor vidi I. 0. de URBINA, Nicee, 152 i J. N. D. KELLY, Earlv, 
255—258. 

50 0 Arijevoj pneumatoiogiji usp. J. N. D. KELLY, Altkristliche, 333 — 339; 
Ea'rfv, 255—258. 

0 Euzebijevoj misli o Duhu, J. N. D. KELLY, 255 — 258. * - 

sa 0 Aecijevoj i Eunomijevoj pneumatoiogiji.. vidi J. DANI.ELOU, Le iVfeiiie 
slede, 53—54; H. DORRIES, De Špiritu, 8—14; L. R. WICKHAM, Date, 231—240; 
Syntagmation, 532—569; A. HEISING, Heilige, 283—290; R. P. C. HANSOM, Bas!!, 
245—246. 


raspravljanje. Duh je, po njima, stvorenje. Stvorio ga je Sin 
po Očevu naređenju. Duh je najsavršeniji među stvorenim 
bićima. Narav mu Sinovoj nije ni slična. Ne posjedjuje nikakva 
udjela u božanstvu niti ima stvaralačku moć. Sinu stoji na 
službi. Sin se njime služi u djelu prosvjetljivanja i posveći- 
vanja. Duh je, tvrde Aecije i Eunomije, posve podložan Sinu. 

Pisma Serapionu 

Prvi izravan spomen izričita raspravljanja o naravi Duha 
Svetoga dolazi iz Egipta. Oko god. 360. tmujski biskup Sera- 
pion" piše Atanaziju u tebsku pustinju da se neki od njegovih 
vjernika čudno izjašnjavaju o Duhu Svetom. Arijevstvo, dodu- 
še, zabacuju, ali krivo uče o Duhu". Niječu da je Bog. Tvrde 
da je po naravi posve različit od Oca i Sina. Duha smatraju 
stvorenjem ili točnije anđelom odnosno jednim od duhova koji 
služe Sinu. Duh je, po njima, sluga koji izvršuje Božja nare- 
đenja. Atanazije odgovara na taj izvještaj u glasovitim pismima 
Serapionu". Protivnike naziva tropicima i po prvi put upo- 
trebljava riječ pneumatomasi koja će postati redoviti naziv za 
nijekatelje božanstva Duha Svetoga", iako nije sigurno da su 
egipatski tropici u svezi s kasnijim pneumatomaškim raspra- 
vama i borbama". 

Aleksandrijska sitioda 

Nauk egipatskih pneumatomaha uskoro je naišao na služ- 
benu osudu. To se zbilo na sinodi što je pod vodstvom Atana- 
zija održana god. 362. u Aleksandiji. Tu je zabačeno učenje 
onih koji drže da je Duh stvorenje i da je stran Očevoj i 
Sinovoj biti. Duh je, po sinodi, vlastit Ocu i Sinu i neodjeljiv 
od njihove naravi. Uvjet za crkveno zajedništvo otad je odba- 
civanje pneumatomaških tvrdnji. Tako se po prvi put u služ- 
benoj ispravi nadopunja nicejska zreka o Duhu. Nakon alek- 
sandrijske sinode Duh postaje predmet raspravljanja i izvan 

89 Serapion je od g. 339 — 362 biskup u Trnuis u Egiptu. 

80 0 nauku tih ljudi vidi J. LEBON, Athanase, 53; P. MEINHOLD, Fneumato- 
maehoi, 1067. 1079. 1099; I. O. de URBINA, Nicee, 154; J. GRTBOMONT, Makedoni- 
anismus, 1313 — 1314; W. D. HAUSCHILD, Pneumatomachen, 17. 

81 Riječ je o Epistulae IV ad Serapionem. Potječu iz g. 358—362. U tim Pismi- 
ma imamo prvi opširniji nauk o Duhu. Uz Atanazija na krivi egipatski nauk osvr- 
nuo se je i Didim Slijepi u De Špiritu Sancto. Tako su, uz Bazilija, Atanazije i 
Didim teolozi Duha Svetoga u ranoj Crkvi. 

62 Atanazije protivnike Duha Svetog naziva tropici jer su u potvrdu svojih iz- 
reka uzimali mjesta iz Biblije te ih bez obzira na filologiju i smisao rijeci, posve 
samovoljno, tumačili. Naziva ih pneumalomakhofintes, tj." duhoborci, borci protiv 
Duha. 

68 0 odnosu između »tropika« i kasnijih pneumatomaha vidi A. LAMINSKT, 
Heilige, 30—35; J, N. D. KELLY, Early, 255—258, 

Egipta. Čitav se Istok počinje živo zanimati za osobu i djelo 
Duha Svetoga**. Pneumatologij a postaje središnji teološki pro- 
blem. To traje do Carigradskog sabora kad je završeno obliko- 
vanje trojstvene dogme. 

Pneumatomasi 

Pravi pneumatomasi" dolaze iz homojusijske s ranke. 
Glavni im je predstavnik Eustatije iz Sebaste* 1 . Toliko njegova 
misao vlada pneumatomaškim gibanjem da bi naj shvatljivije 
bilo da su se članovi pneumatomaške stranke nazvali eusta- 
tijevci. Eustatije je za svoja poimanja našao pristaše u Eleuziju 
Cizičkom** i Maratoniju Nikomedijskom* 1 , Presudan datum za 
povijest pneumatomaškog pokreta bio je lom između Eusta- 
tija i Bazilija u lipnju 372. Dotad su bili veliki prijatelji' 1 
i Bazilije stajaše pod Eustatijevim utjecajem. Bazilije, međutim, 
saznaje da Eustatije koleba u vjeri s obzirom na božanstvo 
Duha Svetoga čime se razlikuje od ostalih kapadočkih i pont- 
skih biskupa. Cezarejski biskup zaključuje da se potanko po- 
razgovori s Eustatijem o teologiji Duha Svetoga. U tu ga je 
svrhu posjetio u Sebasti u lipnju 372. Dva su dana raspravljali. 
Bazilije je sa sastanka pošao radostan jer se s Eustatijem sugla- 


** 0 značenju aleksandriiske sinode za pne A matolosiju vidi G. BARDY. Maceđo- 
nius, 1473; P. MEINHOLD, Pneumatomachoi, 1079—1080; J. N. D. KELLY, Altchrist- 
Iiche, 333—339; Early, 258—263. 

65 Riječ pneumatomaklios sastavljena je od pneuma, »duh« i makhomai, »boriri 
se«. Otuda »duhoborci«, borci protiv Duha. Riječ je načinjena prema khristomak- 
hountes kojom su označivani arijevci. Jedna je i druga izvedena iz theomakhein, 
>boriti se protiv Boga«. Usp. P. MEINHOLD, Pneumatomachoi, 1066. 

66 Kako je Eustatije usko vezan s Bazilijem, potrebno je napomenuti glavne 
podatke iz njegova života. Rođen je g. 300. Nagađa se da je u Aleksandriji oko g. 
320. bio Arijev učenik. Po povratku u rodnu Armeniju, započeo je viliki monaski 
pokret. Eustatije je otac maloazijskog monaštva. Bio je strog u askezi. Na žalost 
u mnogo čemu je kao monah bio ekstravagantan te ga je stoga iz Sebaste prognao 
vlastiti otac, biskup u tom gradu. Otud je prešao u Cezareiu, potom u Nikomediju 
te Carigrad gdje je s uspjehom širio ascetsko gibanje. I sabori su ga osuđivali jer 
je njegov način života kao monaha prelazio razumne okvire. G. 356. postaje bisku- 
pom u Sebasti. Iduće godine obilazi Siriju, Egipat i Mezopotamiju da bi što bolje 
upoznao tamošnji monaski život. G. 356. predvodi poslanstvo u Rim papi Liberiju. 
Pred sinodom u Tiani čita papino pismo. G. 372. prekida s Bazilijem i konačno 
prelazi pneumatomasima. Umro je g. 372. 0 njemu vidi A. ANGELI, Basilio, 103. 
105; Y COURTONNE, Temoin, 179—222: J. GRIBOMONT, ćsoterisme, 29—41; W. 
KAFNER, 1203 — 1204; Eustatija je htio rehabilitirati F. LOOFS, Eusthatius. Autor 
misli da bi Crkva Eustatija slavila kao velikog sveca da nije došao u sukob s Ba- 
zilijem. Bazilije bi nanio štetu Eustatijevu dobru glasu. 

67 Bio je homojusijac. Biskupom ga redi Macedonije, Jedan je od vođa pneu- 
matomaha. Vidi P. MEINCHOLD, Pneumatomachoi; J. DANIĆLOU, Le IVeme slede, 
55. 

6,1 Pošto razdijeli svoja imanja siromasima, postaje manah. U Carigradu osniva 
samostan. Za biskupa Nikomedije posvećuje ga Macedonije. Usp, P MEINCHOLD. 
Pneumatomachoi, 1074 — 1075: 1. O. de URBINA, Nicee, 156. 

A Eustatije nije bio samo Bazilijev osobni prijatelj, već i njegovo obitelji. Ra 
/ilijeva majka, šestn\ Makima i brat Nekracije živjeli su u samostanu po načelima 
koja je odredio {'ustatije. Bazilije je pratio Eustatija na Carigradski sabor g. 360 
Po Eustatijevu savjetu poduzeo ie puUn/.njc u svrhu upoznavanja i A točnou monaš 
tva. 


sio u svim pneumatskim pitanjima. Utanačili su još jedan sa- 
stanak kad če Eustatije potpisati ispovijed vjere koju su sasta- 
vili u lipanjskim razgovorima. No prevrtljvi Eustatije nije 
došao na dogovor**. Dapače, pismeno je obavijestio Bazilija da 
s njim kida zajedništvo i optužio ga da je pristalica Apolina- 
rove zablude. Ta je nesuglasica između Bazilija i Eustatija 
istinski početak pneumatomaških napada na božanstvo Duha. 

Godine 376. Eustatije drži sinodu s Eleuzijem u Ciziku gdje 
prihvaćaju radikalne Eunomijeve i Aecijeve pneumatske po- 
stavke. Za daljnje uređenje pneumatomaške skupine veoma je 
značajna sinoda u Karij skoj Antiohiji, god. 378. Tu je na rasulu 
homojuzijske stranke osnovana zasebna pneumatomaška stran- 
ka. Godine 380. stranka postaje posebna Crkva, iako će vlasti- 
tim ređenjima početi tek g, 387. Ta zajednica ostaje na životu 
do polovice petog stoljeća. 

Na Carigradskom saboru god. 381. bili su prisutni i pneu- 
matomasi' 1 . Skupinu od 36 njihovih biskupa predvodio je Eleu- 
zije. Saborski su se Oci nadali da bi moglo doći do sporazuma. 
Stoga su za svoje vjerovanje birali izraze za koje su mislili 
da su pneumatomasima prihvatljivi. Uza sve to, pukotina izme- 
đu Crkve i pneumatomaha bijaše odveć duboka da bi došlo 
do izmirenja. Videći da ne mogu prihvatiti Saborski nauk pne- 
umatomasi napuštaju Carigrad. Sabor je u svom kanonu među 
heretike ubrojio i pneumatomahe. 

Pneumatomaški nauk 

Nauk pneumatomaha nije lako ožeti. Djela im se nisu 
sačuvala te njihovu misao možemo naći jedino u spisima njiho- 
vih protivnika. Ovo je osnovna pneumatomaška tvrdnja o 
Duhu: Duh Sveti nije Bog. Ne posjeduje nikakvo božanstvo. 
0 istobitnosti Duha s Ocem i Sinom ne može biti govora. 
Duh se ne smije pribrajati božanskoj naravi. Ne dolazi »iz 
Boga« jer bi u tom slučaju bio »brat« Jedinorođencu. Nije ni 
»iz Sina«. Tad bi mu Bog Otac bio »djed«. Tako su umovali 
pneumatomasi. Njihova je prava misao o Duhu ovo: Duh nije 
ni Bog ni stvorenje. Srednje je biće između Boga i stvorenja. 
Stoga kad ga i nazivlju stvorenjem, odmah nadodaju da se 

7,1 0 Bazilijcvu razgovoru s Ecuslatiiem i EusiaHjevu nedolasku na sastanak /i 
potpisivanje vjeroispovijedi rr. 372. riđi P. MHINCHOI.D. Pneumafoniaehoi, 1084; B 
PRUCIIE, Basile, 62, 74. 99; 'Y. rOLRTOMVr, Temoin. i7> 183. 180; f GRLIO 

M 0 N T , Ćsotrerisme, 40 — 41. 

1 0 pneumatomasima na Carigradskom saboru, vidi A. M. RITTER,Konstan- 
tinopel, 79 — 85; J. GRIBOMONT, Makedonianismus, 1313 — 1314. 

razlikuje od stvorenja. Makar je Duha stvorio Sin kao i ostala 
bića. Duh je ipak drukčiji nego druga biča. Veći je i uzvišeniji 
od njih. Pneumatomasi za Duha rado kažu da je anđeo. No i 
tad nadodaju da je časniji od ostalih anđela. 

Po sudu pneumatomaha Duh nema udjela u stvaranju 
jer je sam stvoren. Isto tako nije izvor života kad od Sina 
dobiva život. Uloga mu je da vodi Bogu, uči kreposti i opleme- 
njuje čovjeka. Duh je Božji dar čovjeku. U čovjeku boravi i 
djeluje. Da je Bog, bio bi udaljen od čovjeka i posve mu tuđ. 
Pneumatomasi toliko ističu nazočnost Duha u duši da se lako 
može pomisliti kako ga uopće ne smatraju zasebnom osobom. 
Duh im je božanska sila koja čovjeka pokreće na dobro. Pneu- 
matomasi također često ističu da je Duh sluga Oca i Sina. 
Otud je posve jasno zašto su se opirali da Duhu iskazuju bo- 
žansku čast skupa s Ocem i Sinom. Nisu nikako mogli dopu- 
stiti da Duh ima mjesta uz Oca i Sina u slavospjevima". 

PneumatomaŠki dokaz 

Pneumatomasi u svojim iskazima o Duhu uglavnom zane- 
mariše bilo kakav metafizički dokaz. Smatrali su da se pameću 
ništa valjano ne može reći u pneumatoiogiji. Isto se tako nisu 
htjeli obazirati na Predaju. To ih je prisililo da svoje tvrdnje 
potkrijepljuju isključivo Svetim pismom. Biblijska su mjesta 
uzimali doslovce. Vodili su se samo zvukom riječi. Rečenice su 
trgali iz njihova sklopa. Nisu se pitali za smisao rečenica. 
Glavno im je bilo da se njihova izreka o Duhu slovom nalazi 
u navedenom tekstu. 

Iz Starog zavjeta najrađe su napominjali Ara 4,13 gdje u 
grčkom tekstu piše da je Bog »stvorio Duha« (ktizon pneuma). 
Otud su dokazivali svoju temeljnu zasadu da je Duh stvorenje 
(ktisma). Nisu htjeli vidjeti da pneuma znači vjetar i da jedino 
to značenje odgovara Am 4,13. Iz Starog zavjeta još su posizali 
za Zali 1,9 i 4,5. Anđela o kome je riječ u te dvije rečenice 
bez oklijevanja izjednačivali su s Duhom Svetim. U Novom se 
zavjetu najviše navraćaju na Heb 1,14. Tu je govor o »služni- 
čkim duhovima«. Pneumatomasi su držali da je i Duh Sveti 
jedan od tih služinskih duhova. Na temelju Iv 1,3 gdje se tvrdi 
da je Riječ »sve stvorila«, pneumatomasi zaključiše da u sve 

72 Za nauk pneumatomaha usp. G. KRETSCHMAR, Studien, 11 — 14; P. MEIN- 
CHOLD, Pneumatomachoi, 1079. 1093—1095; G. B ARD Y, Maeedonius, 1476—1477; A. 
M. RITTER, Konstantinopel, 295 — 303; W. D. HAUSCHILD. Pneuma lomachen, 19- 
21. 49—50. 222. 224; J. N. D. KELLY, Earlv. 258—263; B. PRUCHE, Basile, 72—77. 


valja ubrojiti i Duha Svetoga. Tumačeći izreku: »Gospodin je 
Duh« (2 Kor 3,17), tvrdili su da riječ »Gospodin« ne označuje 
Duha Svetoga. 

Pneumatomasi u svom dokazivanju navode i Rim 8,11. 
U toj rečenici" nalaze dokaz za svoje dvije tvrdnje: Duh je 
Božji dar u vjerniku i sredstvo je kojim Bog djeluje. Budući da 
je Duh po Rim 8,11 u nama, pneumatomasi vele, da ne može 
biti Bog. Jedino može biti Božja milost iskazana kršćaninu. 
Prijedlogom bi pak po u Rim 8,11 bilo pokazano da je Duh 
posrednik i sredstvo Božjeg djela. 

Protivnici Duha često u pomoć zovu i 1 Tim 5,21 gdje su 
uz Boga i Krista kao treći član spomenuti anđeli. To je za 
pneumatomahe dokaz da je i Duh Sveti jedan od »izabranih 
anđela« o kojima je govor u 1 Tim 5,21. K tome s 1 Trn 
5,21 dokazivahu da Duha ne smijemo smatrati Bogom, mada 
je u nekim biblijskim ulomcima pribrojen Ocu i Sinu. U 1 Tim 
5,21 vidimo da su i anđeli brojeni s Bogom pa ih ipak ne 
uključujemo u božanstvo. 

Pneumatomasi su se, osim na ta biblijska mjesta, pozivali 
na svetopisamsku šutnju. Isticali su da u Bibliji nema o tom 
govora da je Duh Bog, da je Gospodin, istobitan s Ocem i 
Sinom; daje Stvoritelj ili da mu dugujemo božansko klanjanje. 
Budući da Pisma o tome ništa ne kazuju, protivnici Duha 
zaključiše da se Duhu Svetom ni ne smije pripisati navedena 
svojstva". 

Pneumatomaško povjesno značenje 

PneumatomaŠki pokret ima stanovito pozitivno značenje za 
povijest trojstvene dogme. Crkva je, doduše, od svojih početaka 
vjerovala u blaženo Trojstvo. Ipak je teološka misao u stolje- 
ćima što predhode pneumatomasima usredotočena na Boga 
Sina i njegov odnos prema Bogu Ocu. Teologija je izražavana 
dvočlano — Otac, Sin. Pneumatomasi postavljaju prvi troj- 
stveno pitanje. Pod silom pneumatomaških tvrdnja stalo se 
među teolozima razmišljati koji je pravi domet Nicejskog »isto- 
bitan« u trojstvenom otajstvu. Postalo je jasno da Nicejsko 
vjerovanje treba u trećem članu nadopuniti"". 

73 Rim 8, 11: »Ako li Duh onoga koji uskrsi Isusa od mrtvih prebiva u vama, 
onaj koji uskrsi Krista od mrtvih, oživit će i smrtna tijela vaša po Duhu svome 
koji prebiva u vama«. 

74 O biblijskom pneumatološkom dokazu pišu na pr. G. BARDY, Maeedonius, 
1477; P. MEINCHOLD, Pneumatomachoi, 1066. 1093—1099; G. KRETSCHMAR, Stu- 
dien, 12; J. GRIBOMONT, Makedonianismus, 1313—1314; \V. D. HAUSCHILD, Pne- 
umatomachen, 19—20. 

75 Značenje pneumatomaha za povijest dogme naglasiliu P. MEINCHOLD, Pneu- 
matomachoi ,'1101 i W. D. HAUSCHILD, P neumatomachen, 6, 

Odnos između pneamatomaha i macedonij evaca 


U povijestima trojstvene dogme pneumatomasi se često 
nazivaju macedonijeveima. To je poistovećenje ponešto čudno, 
iako se dade razumijeti. Do g. 382, nema isprava u kojima bi 
pneumatomasi bili zvani macedonijeveima. Prvi put su ta dva 
naziva istoznačno upotrebijena u zakonu od 25, srpnja 383. kad 
je bogoslužje zabranjeno hereticima koji nose ime »macedo- 
nij evci-pneumtomasi«. Isto se zbiva u zakonima koji su done- 
seni g. 384, 423. i 428. Poslije g. 383. i izvan zakonskih odredaba 
opčenito se veli »macedonijevci-pneumatomasi«. Poslije g. 400. 
naziv pneumatomasi nestaje te jedino ostaje macedonijevd. 
Naziv macedonijevac izvorno nije vezan s imenom pneuma- 
tomah. Macedonijevci su biskupi koji nisu pristali na svrgnuče 
arijevskog carigradskog biskupa Macedonija" na carigradskoj 
sinodi g, 360. Toj su skupini pripadali i kasniji pneumatomaški 
vođe Eleuzije, Maratonije i Eustatije. Kako su oni nadživjeti 
Macedonija i njegove pristaše, na njih je prenesen naziv mace- 
donijevci. Osim toga i Macedonijev nauk o Duhu” mogao je 
dati povoda da se njegovo ime poveže s pneumatomaškim ime- 
nom. Time postaje razumljivo zašto su pneumatomasi prozvani 
macedonijeveima, makar je Macedonije već davno mrtav kad 
se pneumatomaška zajednica počela stvarati”. 


Macedonije postaje kao arijevac carigradskim biskupom g. 342. Od g. 35$. 
vođa je hornojusijaca. Umire malo posiiie g. 364. Usp. P. MEINCHOLD, Pneumato- 
machoi, 1073. 1075; A. M. RITTER, Konstantinopel, 43—74; V. GRUMEL, Makedo- 
nios, 1314. 

77 Macedonijev nauk o Duhu odista je sličan klasičnoj pnetimatološkoj zabludi* 
Duh nema jednako dostojanstvo kao Otac i Sin; treba ga odijeliti od Oca i Sina; 
Duh nema udjela u božanskoj slavi; Duh ie sluga Oca i Sina; ubraja se među an- 
đele. Usp. P. MEINCHOLD, Pneumatomachoi, .1078; II. DORRIES, De Špiritu, 80. 

18 O odnosu među nazivima »pneumatomasi« i »macedonijeci« vidi P. MEINC- 
HOLD, Pneumatomachoi, 1066. 1068 — 1070. 1073 — 1074. 


DRUGO POGLAVLJE 
SPIS O DUHU SVETOME 

Temeljni sud 

Bazilije je napisao više djela*. Ipak nijedno nije tako 
slavno kao knjiga o Duhu Svetom. Čim reknemo Bazilije, 
gotovo smjesta mislimo na spis Duh Sveti. To djelo ima povla- 
šteno mjesto u razvoju kršćanske misli. Povijest pneumatologije 
ne može se ni zamisliti bez Bazilijeva spisa. U njemu Cezarejski 
biskup sažima svoj doprinos u naporima Crkve da izrazi u 
svoj punini svoje vjerovanje. Put od Niceje do Carigradskog 
sabora o Duhu Svetom vodi preko Bazilijeva djela. To je djelo 
jedno od najslavnijih u grčkoj otačkoj književnosti. Na pne- 
umatološkom je području klasično. Neprocjenjive je vrijed- 
nosti pa ga stoga Crkva čuva i njime hrani svoju djecu*. 

Bazilije je svojim djelom htio pobožnost Duhu Svetom 
staviti na čvrste dogmatske temelje. Razumska umovanja u 
pneumatologiji svodio je na pravu mjeru. Time se odupirao 
ljudima koji su držali da se božansko dade točno izraziti ljud- 
skim riječima. Bazilje u Duhu Svđom odlučno suzbija takav 
racionalizam. Mnogi su se ustručavali vjerovati u božanstvo i 
osobnost Duha. Cezarejski im biskup otvara oči i potiče ih na 
pravovjerje. U knjizi Duh Sveti nadasve štiti slobodu znan- 
stvenog istraživanja i rada. Smatra da postignuto i sigurno 
valja čvrsto držati. Ali put je traženja toliko dug koliko je 
neistraživo Božje otajstvo. 

U Duhu Svetom imamo zreli plod svega Bazilijeva životnog 
razmatranja. Tu je sabrao sve što je o Duhu mislio i do čega 
se vinuo pameću i srcem. Tragovi su vremena prisutni u djelu 

' Među Bazilijevim djelima napominjemo; Protiv Eunomija, Filokalia, Homilije 
o I leksaemeronu, itd. 

2 Pohvale se na račun spisa Duh Sveti mogu čitati u svih Bazilijevih istraživača. 
Vidi na pr. J. DANIfiLOU, Le IVeme sieele, 49; H. DORRIES, De Špiritu, 6, 20; E. 
A. de MENDIETA, Pair, 129; J. COMAN, Demonstration, 1.72—173. 209, itd. 

jer je Bazilije pisao u svom razdoblju i za svoje doba. Ipak se 
u Duhu Svetom zrcali opća vjera ondašnje Crkve. Bazilijeva je 
knjiga tijekom povijesti dobila veće značenje nego je pisac 
mogao slutiti. U njoj je Bazilije odgovarao na pitanja onda- 
šnjeg trenutka, a ona je postala putokaz za cijelu Crkvu. 
Duh Sveti je Bazilijeva duhovna oporuka i ostavština. Tako su 
spis shvatili njegovi učenici i prijatelji. Rado su ga čitali. 
Spoznali su da nije suhoparna rasprava koja možda zanima 
stručnjake, ali je posve daleko od svakodnevnog života. Bazili- 
jev! čitači uvidješe da se pitanja koja on obrađuje tiču svakog 
pojedinca i da o rješenju tih pitanja ovisi vjera u Crkvi. U knjizi 
Duh Sveti Bazilije je znanstvenom metodom rekao svoju pre- 
sudnu i odlučnu riječ'. 

Razlog, vrijeme nastanka, cilj i povod djela 

Bazilija je sigurno na pisanje knjige potakao razgovor 
s Eustatijem u lipnju 372. i njegov postupak nakon dogovora. 
Eustatije je u toj prigodi iznio pneumatomaške dokaze protiv 
božanstva Duha Svetoga. Bazilije ih je shvatio i zapamtio. 
Stoga nam se čini da je istinski Bazilijev subesjednik i protiv- 
nik u Duhu Svetom Eustatije kao predstavnik i glas pneumato- 
maha. Iz tog je duhovnog rvanja s Eustatijem nastao spis 
Duh Sveti. To ne znači da Cezarejski biskup u svom djelu ne 
vodi računa i o ostalim protivnicima Duha Svetoga. Imamo 
dojam da je prikupio sve pneumatomaške primjedbe koje su 
kolale u teološkim krugovima da bi o njima u Duhu Svetom 
rekao svoju kritičku riječ. Bazilije, doduše, ima pred očima 
u prvom redu Eustatija i njegove istomišljenike, ali se zapravo 
bori protiv svih koji su u bilo kojem obliku obescjenjivali 
Duha Svetog 1 . 

Bazilije počinje spis pisati" potkraj g. 374, a dovršava ga 
u g. 375. Djelo je dao na javu tek onda kad su se s njime 
suglasili ostali kapadočki biskupi i posebice njegov prijatelj 
Amfilohije. Cezarejski biskup nije djelo namijenio širokim 
krugovma, već je imao pred sobom ljude koji su upućeni u 
teološke rasprave. Otud se nagađalo da je spis Duh Sveti 

s o tome opširnije u H. DORRIES, De Siritu, 6 — 7. 20. 44. 80. 81. 90. 101. o); 
isti, Basilius, 123; B. PRUCHE, Basile, 7. 8. 211. 219. 

* Bazilije u djelu Duh Sveti pobija Eustatija, ali i ostale pneumćUomaske zabiti- 
de. Usp. H. DORRIES, De Špiritu, 85. 86. 90. 178. 179; \V. D. HAUSCHILD Pneu- 
inatomachen, 39. 42; A. HEISING, Heilige, 283, B. PRUCHE, Basile, 77. 98; J. GRI 
BOMONT, Esoterisme, 40, Renoncement, 463, Eustathe, 1710. , . 

5 Za datum spisa usp. B. PRUCHE, Basile, 41 — 57; J. GRIBOMONT, Esoterisme, 
42- H. DEHNHARD , Problem, 67; J. COMAN, Demonstration, 172—173. 


napisan za monahe. Ipak je vjerojatnije da je pisan za biskupe 
koji su se trebali boriti protiv pneumatomaha. U tom je smislu 
vrijedno napomenuti da je Duh Sveti posvećen biskupu Amfi- 
lohiju*. Sam Bazilije priznaje da ne bi želio da njegovo djelo 
dospije bilo kome u ruke. Piše: »Zar je tvoje (Amfilohije) iskre- 
ne ljubavi uvelike raspirivao moju revnost. Čvrstina i šutlji- 
vost tvoje ćudi jamči da rečeno neče biti izneseno pred svje- 
tinu. Ono se, doduše, ne mora skrivati, ali biserje ne treba 
bacati pred svinje«’. Cilj je djela sam Bazilije izrazio riječima: 
»Ti si (Amfilohije) prvotno za te ljude (pneumatomahe) ili ,ako 
su oni skroz neizlječivi, radi sigurnosti onih što ih sreću tražio 
da se iznese jasan nauk o smislu sadržanu u tim slogovima 
(slavospjevnim prijedlozima)«". 

Neposredan povod za djelo pružio je blagdan sv. Eupsiha. 
Tog je dana (5. ili 7. rujna 374.) Bazilije predvodio bogoslužje 
i upotrebljavao dvostruki slavospjev. Jednom bi rekao: »Slava 
Ocu sa Sinom i sa Svetim Duhom«, drugi put: »Slava Ocu po 
Sinu u Duhu Svetom«. Bazilije spominje da se neki od nazočnih 
oštro suprostaviše slavospjevu: »Slava Ocu sa Sinom i sa 
Svetim Duhom«. Za njih su to »čudne« riječi i u protuslovlju 
sa drugim oblikom slavospjeva’. Amfilohije je zamolio Bazilija 
da protumači smisao osporenog slavospjeva i tako je nastalo 
djelo o Duhu Svetom. Odgovor je Amfilohijevoj želji. 

Pitanje autorstva 

Rijetko je kad tko osporavao da je Bazilije autor knjige 
Duh Sveti. Tek je Erazmo, prevodeći djelo, posumnjao da je 
Cezarejski biskup sastavio čitav spis. Erazmo je mislio da po- 
glavlja 17 — 29 nije napisao Bazilije. To je tvrdio na temelju 
dviju činjenica. Prva je što se s poglavljem 17. stil spisa 
mijenja. Ta je tvrdnja točna. Rečenice su u tom dijelu nedo- 
tjerane i teže razumljive. Ali to se dade razumijeti i bez pozi- 
vanja na novog autora. Bazilije drugi dio knjige piše bolestan 
te se žuri da je što prije dovrši. Otud stilska neuglađenost. 
Drugi razlog neautentičnosti Erazmo je vidio u tom što u pog. 
17—29 autor sve više posiže za filozofskim dokazom dok je u 
ranijim poglavljima filozofiju potcijenjivao. Erazmo i u tom 
ima donekle pravo. Ipak valja reči da se pisac Duha Svetog 

‘ 1 ° ezoterijskoj strani Bazilijeva djela, usp. H. DORRIES, De Špiritu, 46. 121. 
l^ r ., T /k^ OMON t' n,o terisme) 22—50; E. A. de MENDIETA, Pair, 133. 134; 3. 

P R O U C H E , Autour, 225. 

: Duh Sveti, XXX, 79. 

* Duh Sveti, I, 3. 

<*> Duh Sveti, T, 3. 

i prij e pog. 17 često pozivao na filozofske zasade. Stoga mislimo 
da ni taj Erazmov dokaz ne ugrožava Bazilijevo pravo na spis 
Duh Sveti A. PUECH i J. COMAN" drže da je pog. XXVII 
66 umetnuto jer da o obredima što ih Bazilije na tom mjestu 
navodi nema spomena u dragim, njegovim djelima. No ni ta 
primjedba nije takva da bi je trebalo uzeti ozbiljno. Najbolji 
je dokaz za Bazilijevo autorstvo činjenica što se spis Duh 
Sveti u svim dijelovima več pod konac 4. stolječa izričito citira 
i veoma rano prevodi 12 . 

Značajke djela 

Spis Duh Sveti je prava znanstvena rasprava. Iznimka je 
samo uvodno posvetilo pismo Amfilohiju i tu i tamo poneki 
pripovijednički obojen ulomak. Bazilije piše veoma pomno. 
Dobro poznaje protivnička mišljenja. Zalazi u pojedinosti. Važe 
svaku riječ i svaki slog 11 jer mu je nadasve stalo do istine 1 *. 
Stil 11 spisa nije nimalo lagan. Bazilije namjerice izlaže bez 
velika ukrasivanja. Ima, doduše, slika i usporedaba, ali je na- 
dasve stvaran i konkretan. Često zalazi u digresije 1 " što svakako 
narušava misaoni slijed. Djelo može čitati strpljiv i ustrajan 
čitalac. 

Djelo Duh Sveti polemički je spis. Nije »nabožna« knji- 
žica razmatranja niti apstraktno raspravljanje. Bazilije u Duhu 
Svetom zahvaća u životna crkvena pitanja. Često se služi dija- 
lektikom. Traži slabe strane protivnka da bi ga lakše pobio. 
To ne čini iz prazne želje za pobjedom, već da bi braći u vjeri 
pružio sredstvo u obrani njihova vjerovanja. 17 

Teškoće za razumijevanje 

Bazilijevo je djelo veoma složeno sastavljeno. U njemu 
ima više slojeva. Kako se zbog Bazilijeva duga prijateljstva 
s Eustatijem sumnjalo u njegovo pravovjerje, Duh Sveti je veli- 
kim dijelom opširna autorova pneumatološka vjeroispovijed. 

■■ Usp. B. PRUCHE, Basile, 9-15. , * , . , 

u A. PUECH, Histoire de la litterature grecque chrelienne, III, 293 bilj. 1; J. 
COMAN, Demonstration, 206. 

12 0 autentičnosti, vidi u B. PRUCHE, Basile, 9 — 39. 237. 238. 

13 Usp. Duh Sveti, I, 1 — 2. 

14 Usp. Duh Sveti, 1, 1 — 2. A T . . T 

15o Bazilijevu stilu, usp. B. PRUCHE, Basile, 9-15, 230-233; J. COMAN, De- 
monstration, 202. 203. 

'» Tako u Duh Sveti, XII, 28; XIV, 31—33; XV, 34—35. 

17 o knjizi Duh Sveti, kao književnoj vrsti, usp. B. PRUCHE, Basile, 37 — 39. 231. 


U spisu se uz to vodi računa i o protvnicima. Bazilije im ne 
želi nanijeti nepravdu. Nastoji ih shvatiti i dovesti k istini 
X to se osjeća na mnogim stranicama Duha Svetog. Cezarejski 
se biskup također trudi, da pruži dokaze za ono što smatra 
pravovjernim stavom. Sve je to razlog daje spis pisan na. više 
razina koje se često prepliću te stoga otežavaju shvaćanje Bazi- 
lijeva izlaganja. 

Zasebna poteškoća pri čitanju Duha Svetog dolazi od čestih 
i brojnih objekcija što ih susrećemo u tekstu 1 ". Nije lako reći 
otkud su došle u djelo. Da je tekst što ga sad posjedujemo 
kojim slučajem drugo izdanje Bazilijeva spisa, tad bi prigovori 
mogli poteći od čitača prvog izdanja. Bazilije bi u sadašnjem 
tekstu na njih odgovarao. No za knjigu Duh Sveti nemoguće je 
pretpostaviti dva izdanja. Tako otpada da su čitaoci izvor 
objekcija. Po sebi se može zamisliti da je sam Bazilije sastavio 
prigovore. Time djelo dobiva na živahnosti i zanimljivosti. 
Ipak se čini da iza primjedaba u Duhu Svđom stoji Eustatije 
Sebastski. i njegovi pneumatomaški drugovi. Bazilije zna za nji- 
hove objekcije jer je duže razgovarao s Eustatijem onih li pa nj - 
skih dana što srno ih u. više navrata spominjali. 

Doprinos djela »Duh Sveti« pneumatologiji 

U idućem poglavlju izlažemo Bazilijev nauk o Duhu. Ovdje 
pak samo naznačujemo izvorni doprinos njegova djela za pne- 
umatologiju. Pri tom u prvom redu mislimo na Bazilijevo izla- 
ganje »načina dolaska Duha Svetog u opstanak«. To je pitanje 
zanimalo teologe i prije Bazilija. Tako je Atanazije držao da se 
o načinu kako Duh prima opstojnost ne može ništa reći jer 
je to Božje otajstvo koje se ne da dokučiti. Bazilije je baš za to 
našao riječ koja je otvorila mogućnost daljnjeg razmišljanja. 
Tvrdio je da Duh dobiva bitak kao Dah Božjih usta. Dok se Sin 
u Bogu rađa, kako mu i ime naznačuje, Duh se nadiše što se 
vidi iz njegova naziva Duh. Sveti. Prvi je na tu misao došao 
Cezarejski biskup. Samim bi tim našašćem Bazilije zaslužio 
trajnu uspomenu u Crkvi, a njegovo djelo zavrijedilo oznaku 
izvornosti. No Bazilijev spis rese i druge vlastite odlike. Tako je 
u njemu kao malo gdje drugdje naglašena uloga Duha u djelu 
kršćaninova pobožanstvenjenja. Bazilijev se doprinos teologiji 
vidi i u tom što je uočio da jednakost slave koju Duhu iskazu- 
jemo s Ocem i Sinom uključuje njegovu istobitnost s drugim 

18 S obzirom na te prigovore, usp. H. DORRIES, De Špiritu, 85, 86, Basilius, 
122. 123; B. PRUCHE, Basile, 131. 

dvjema Osobama. Time je u Duhu Svetom pripremljen teren 
da se Nicejski »istobitan« može protegnuti i na Duha. Tako je 
i iješeno pitanje božanstva Duha Svetoga i njegov odnos prema 
božanskomoiajstvu". 

Knjiga »Duh Sveti« kao izvor 

Bazilijev je spis od svog nastanka shvaćen kao pneumato- 
loško vrelo 1 *. To prvenstveno vrijedi za Istočno kršćanstvo gdje 
je to djelo zaista usmjerilo svu buduću pneumatologiju. No Ba- 
zilijev je spis utjecao i na Zapadnu teologiju. Put je tog utje- 
caja išao preko Didima Slijepog" koji je također sastavio 
knjigu o Duhu Svetom i u njoj mnogo preuzeo od Bazilija. 
Jeronim '" je za zapadne čitatelje na latinski preveo Didimovo 
djelo. Latini su, doduše, imali Ambrozijev” spis o Duhu, ali 
je Jeronim primijetio, i na to upozorio, da je Milanski biskup 
uglavnom u svoj rad prenio Didimove misli. Augustin", pisac 
znamenitog djela O Trojstvu, Ambrozijev učenik, zacijelo je 
poznavao Ambrozijevo djelo i Jeronimov prijevod. Tako je bez 
sumnje došao u dodir, makar posredno, i s Bazilijevom mišlju. 
Prema tome, imamo pravo kazati da se Bazilijev Duh Sveti 
zaista nalazi na izvoru općeg crkvenog učenja o Duhu Svetom. 

Struktura djela 

Kad čtamo Bazilijev spis nije od prve moguče zamijetiti 
kako je djelo satkano"’. U njemu je oko središnje misli ispre- 
pleteno mnogo tema pa se čovjek lako gubi. Vrijedno je stoga 
istaći osnovnu razdiobu knjige. Prvo i zadnje poglavlje zaista 
se sadržajem odvajaju od drugih dijelova. Služe kao okvir 
knjige. Dok u pog. I Bazilije naznačuje što ga je potaklo na 
pisanje, u pog. XXX iznosi prilike u kojima se dao na posao. 
Druga je uočljiva podjela: poglavlja u kojima je pretežno govor 

0 Sinu i poglavlja posvećena Duhu Svetom. U pog. II — VIII 
Bazilije donosi nauk o Sinu. Tu su zasebna cjelina pog. II — IV: 
puko navođenje Biblije izdaje smisao Svetog pisma, te pog. 
V — VIII gdje Bazilije postavlja osnovnu tvrdnju da jednakost 

« 0 Bazilijevoj izvornosti piše B. PRUCHE, Originalite 207 — 221, Balise, 212 — 225. 

*• Usp. B. PRUCHE, Basile, 225, Originalite, 207—217. 

si Didim Slijepi (g. 313 — 398) je pisac biblijskih komentara i spisa o Trojstvu. 

22 Jeronim (g. 347 — 420), iz Stridona u Dalmaciji, jedan je od najpoznatijih bi- 
blieara davne Crkve. 

23Ambrozije (g. 340 — 397), milanski biskup, veoma uvaženi teolog svoga vreme- 
na. 

2 » Augustin (g. 354 — 430) spada među najveće crkvene umove. 

23 O razdiobi Baziljeva djela potanko raspredaju B. PRUCHE, Basile, 111 — 178 

1 H. DORRIES , De Špiritu, 51. 52. 90—93. 


časti u slavospjevu uključuje Lslobitnost naravi. Poglavlje IX 
uvod je u pneumatološko izlaganje. Tu Bazilije sažima tvrdnje 
koje u idućim poglavljima podrobno obrađuje. PogJavija 
X — XXIX istinski su sadržaj i razlog djela. Tu se izravno 
govori o Duhu Svetom. 

Prilike u kojima spis nastaje 

Bazilije naznačuje i jadne okolnosti u kojima je stvarao 
svoje djelo. U posljednjem je poglavlju stanje u Crkvi uspo- 
redio s pomorskom bitkom gdje se ne zna tko koga bije i udara. 
Ali i u knjizi nailazimo na autorove pritužbe na ono vrijeme. 
Posebice su ga žalostili doušnici i opadači koji su samo čekali 
da ga uvedu u nezgode. Bazilije piše: »U tebe (Amfilohije) me 
još više to zadivljuje što ne postavljaš pitanja, kao većina 
danas, da bi kušao, već jedino da bi našao što je zapravo isti- 
na. Veliko je, zaista, dandanas obilje doušnika i onih što nas 
neprestano zapitkuju [. . . ] Pitanja mnogih [. . . ] u sebi kriju 
dobro smišljenu varku {,.. ] Opadački jezici sad smjeraju 
žešće nego negda Kristove ubojice kamenjem pogađahu Stje- 
pana [. . . ] Svaki grad i selo, pa i najzabitniji krajevi, puni su 
naših opađača«'*. Jednom općenitom tvrdnjom Bazilije usta- 
novljuje: »Silni je vihor zahvatio svijet [. . . ] Sve je uzdrmano 
i u opasnosti da se sruši«”. 


Duh Sveti, I, 1; X, 25; XXIX, 75. 

Duh Sveti, XXIX, 75. Usp. XXVIII, 70; XXI, 52. 

TREĆE POGLAVLJE 
BAZILIJEV NAUK 0 DUHU SVETOM 

1. Heretička pneumatologija 

Već smo ranije naznačili da je Cezarejski biskup u svojim 
razmišljanjima o Duhu bio pod utjecajem pneumatomaške 
hereze svojih dana*. Nije stoga neobično da su njegove pneu- 
matomaške teme oblikovane i izražene kao ustuk krivim miš- 
ljenjima. Također smo na prethodnim stranicama 1 2 3 * 5 iznijeli nauk 
pneumatomaha ukoliko su ga povijesnici dogme uspjeli rekon- 
struirati. Ipak držimo potrebnim da kao uvod u Bazilijevu 
pneumatologiju sustavnije prikažemo kako je sam Bazilije 
shvaćao misao protivnika što ih je pobijao. Jasno je da se 
Bazilijevo poimanje pneumatomaškog učenja podudara s opće 
poznatim crtama njihovih tvrdnji, ali Cezarejski biskup ima 
zasebne naglaske i vlastit pristup toj heretičkoj misli. Bazilije- 
dijelom baca novo svjetlo na već ustaljeno prikazivanje pne- 
umatomaškog nauka. 

Protivnike božanstva Duha Svetog Bazilije poput Atana- 
zija naziva kasnije uobičajenim imenom pneumatomasi’. No on 
bi ih kudikamo radije zvao poricateljima Duha, ljudima koji 
»zanijekaše saveze« sklopljene u krstu s Bogom i Duhom*. 
Oni su »hulitelji Duha Svetoga«" kako ih je Gospodin označio 
uMt 12,31. 

Pneumatomasi »ukidaju« Duha Svetoga; »otklanjaju« i 
»dijele« ga od Oca i Sina*. Oni Duha »trgaju« i »rastavljaju A 
od božanstva*. Pneumatomasi stavljaju između Duha i Sina 
»vremenske razmake«*. Duh se, po njima, ne smije brojiti s 

1 Usp. Teškoće za razumijevanje, Uvod, II. 

2 Usp. I. poglavlje. 

3 Tako Duh Sveti, XI, 27; XXI, 52. 

1 Na tai način u Duh Sveti, XI, 27. 

5 Tako Duh Sveti, XXX, 79. 

« Usp. Duh Sveti, III, 5; X, 25; XI, 27. 

< Duh Sveti, X, 25; XXIV, 55; XXIV, 56. 

s Duh Sveti, XXV, 59. 


Ocem i Sinom, već se nalazi »ispod« njih i dolazi »poslije« 
njih. Duh je, uče, odvojen od Oca i Sina. Nije s njima sje- 
dinjen*. 

Bazilije je posebice naglašavao da pneumatomasi Duhu 
uskraćuju zajedništvo slave s Ocem i Sinom. Kad, naime, u 
bogoslužju veličamo Oca i Sina, Duhje isključen. Nema udjela 
u tim častima. Ostaje izvan slavospjeva.*" 


Cezarejski biskup zna za osnovnu pneumatomašku dogmu 
koja uči daje Duh stvoren. Budući da je stvorenje, treba ga 
svrstati" sa stvorenim bićima i častiti ga samo kao stvorenje. 
Po pneumatomasima Duh nije uzvišen, već je sluga i rob, 
To je njegov istinski položaj. Dio je svijeta koji je podložan 
Bogu. S nama je surob". Duh ovisi o Bogu jer mu služi kao 
sredstvo i oruđe u ostvarenju vlastitih namjera”. Pneumato- 
masi Duhu odriču dostojanstvo jer je u Pismu o njemu rečeno 
da je u nama kao dar". Ponekad se straše svojih sudova te se 
na taj način nastoje ispraviti što vele da Duh nije ni rob ni 
Gospodin, već srednje biće između Boga i stvorenja. Očito je 
da time žele donekle popraviti svoje odveć nisko poimanje 
Božjega Duha". Najradije ipak ponavljaju da je Duh jedan 
od duhova za koje kaže Heb 1,14 da su »služinski duhovi« 1 *. 
Valja imati na pameti taj nauk da se shvati Bazilijev pristup 
pneumatoiogiji. Bazilije se, na žalost, u spisu više trudio da 
pobije zabludu, nego da se duže zaustavi na pozitivnom izla- 
ganju. 


2. Nazivlje za Duha 

Bazilije je bio svjestan da već nazivi izrazuju veličinu i 
uzvišenost Duha Svetoga. Stoga bilježi: »Ponajprije, tko nije 
u duši dirnut kad čuje oznake za Duha i tko ne diže misao 
najuzvišenijoj naravi?«** Iz tog je razloga Bazilije marljivo 
tražio u Pismima imena za Duha. Smatrao je da je najuzviše- 
niji naziv za treću božansku osobu upravo Duh jer ta riječ, 
vlastita božanstvu, najkraće izrazuje božansku i nadnaravnu 
bit. Stoga je, po Baziliju, osobno ime za Duha naziv Duh Svđi. 


• Duh Sveti, XVII, 41—43. 

Duh Sveti, XXVIII, 70; XXV, 58; XXIV, 55; 

XIX, 48; XXV, 59; XXIX, 74; 

XXVI. 68; XXIX, 71. 

Duh Sveti, XIX, 50; XX. 51; XXIV, 55—56; XXVIII 
■■ Duh Sveti, XIX, 49; XXI, 52; XX, 51; XXVIII, 70 
** Duh Sveti, XIX, 50. 

« Duh Sveti, XIX, 50; XXIV, 57. 

** Duh Sveti, XX, 51. 

« Duh Sveti, XXI, 52; X, 25; XIX, 49, 

• Duh Sveti, IX, 22. 

4. Duh u Božjem otajstvu 


Taj naziv odlično izriče bestjelesno i božansko biće treće Osobe. 
K tome naznačuje daje Duh po naravi svet, dok stvorenjima, 
svetost pridolazi kao dodatak i nadopuna naravi. Duh se tako- 
đer naziva Božji Duh jer izlazi iz Boga. Bazilije bilježi i drage 
biblijske nazive kao Duh Istine, Mudrosti i Spoznaje, Isto tako 
Duha zove Pravi i Dobri Duh. Ipak Duha oslovljava s nagla- 
šenim zanosom Branitelj, Voditelj i Zaštitnik, Svi ti nazivi 1 ", 
po Baziliju, dokazuju da »Duhu pripada dostojanstvo što nad- 
mašuje svaku pamet«”. Jedni omogućuju nazreti mjesto što 
ga božanski Duh ima u Božjem otajstvu, drugi ističu njegovu 
ulogu u životu vjernika i Crkve. Svakako ta imena pokazuju 
da je Duh po svetosti i uzvišenosti neusporedivo veći od svakog 
stvorenja. Imena Duha, objavljena u Bibliji, izraz su njegove 
veličine i nadnaravnosti. Valja ih samo dobro razumjeti. 

3. Narav Duha 

Već znamo pneumatomaški nauk o naravi Duha. Po pne- 
umatomasima Duh je, kao oruđe i neosobni dar, po naravi 
posve različit i skroz drukčiji nego Otac i Sin. Njegova je narav 
slična naravima ostalih stvorenja. Uostalom, daje Duh različit 
od Oca i Sina s obzirom na narav, vidi se otud što mu je ime 
drukčije nego drugih dviju Osoba. Imena, uče pneumatomasi, 
odaju bit.” 

Bazilije sudi posve drukčije. Kratkim izrekama crta narav 
Božjega Duha. Za njega je Duh »živa i razumna bit«”. Nije 
neosobni Božji dar u čovjeku. Narav mu je najuzvišenija. Pro- 
stor je ne može omeđiti; ne podliježe promjenama; nedostupna 
je; jednostavna, netjelesna, bez dijelova. Sve ispunja, potpuna 
je i posvemašnja”. Pogledamo li svojstva što ih biskup iz 
Cezareje pridijeva naravi Božjega Duha, nije teško zamijetiti 
da je riječ o značajkama božanske biti. Njima su teolozi i 
filozofi ondašnjeg vremena razlučivali Boga od svijeta. Same 
te oznake uključuju da je Bazilije, za razliku od pneumato- 
maha, čvrsto vjerovao da se Duh u raspodjeli bića nalazi na 
Božjoj strani. Staviše, izrijekom je tvrdio da Duh pripada 
božanskoj naravi”. 

i« O nazivima za Duha vidi Duh Sveti, IX, 22-23; XVI, 38; XVII, 44—47; XIX, 
48; XXX, 79. 

« Duh Sveti, 48. A ,,, _ JX7 , A 

20 Za tu točku pneumatomaškog učenja, vidi Duh Sveti, II, 4; III, D; IV, 6; X, 
24; X, 25; IX, 22. 

21 Duh Sveti, IX, 22; XVIII, 46. , „ . „ 

22Bazilije o naravi Duha govori u čitavom poglavlju tX. Uz to vidi XIX, 48; 
XX, 51. 

23 Duh Sveti, XXIII, 54; XX, 51, 


Pneumatomasi su Duha isključivali iz božanskog Trojstva 
i selili među stvorena bića. To je Bazilija primoralo da dublje 
razmišlja o položaju Duha u Bogu. Polazište mu bijaše krsna 
naredba u Mi 28,29-*. Biskup cezarejski drži da je u tom tekstu 
naznačena »vezanost« i »zajedništvo« naravi između Oca, Sina 
i Svetog Duha. Bazilije primijećuje da Sin, kako svjedoči Mi 
28, 19, ne smatra nedostojnim daje u zajedništvu s Duhom. 
Sam raspored imena u tom tekstu pokazuje da među Trojicom 
vlada zajedništvo i jedinstvo. II krsnom se nalogu vidi da je 
Duh pripojen Ocu i Sinu. Budući da sva Trojica, po Mt 28,19, 
imaju udjela u zajedništvu istog božanstva, među njima postoji 
naravno jedinstvo. Bazilije opominje da zajedništvo u naravi 
i vezanost Oca, Sina i Duha Svetoga valja pomno čuvati jer 
je to nužan i spasonosan nauk vjere. On ističe zajedništvo 
Duha s drugim dvjema Osobama jer na osnovi tog zajedništva 
Duh posjeduje isto božanstvo kao Otac i Sin”, 


Bazilije zaista često i rado govori o zajedništvu Duha s 
Ocem i Sinom. Time, doduše, nije mnogo rečeno o bitku Duha., 
ali je riječju zajedništvo naznačen odnos Duha prema božanskoj 
biti. Nama se čini da je govor o zajedništvu zaobilazni put da 
se omogući naslutiti istobitnost Duha s Ocem i Sinom. Za Bazi- 
lija, kao neopiatonskog mislioca, zajedništvo znači veoma mno- 
go. Posredstvom zajedništva Božji bitak postaje nazočan u 
onima koji su mu dionici. Duh ima Božju bit zato što je u zajed- 
ništvu s Bogom. U svakom slučaju riječ zajedništvo priječi da 
se Duhu pripiše samo moralni vez s Ocem i Sinom ili da ga 
tek svojom mišlju stavimo u božansku zbilju”. 


Bazilije se služi i drugim riječima da iskaže odnos Duha 
prema Ocu i Sinu. U tu je svrhu rabio riječ srodstvo'- 7 . Tvrdio 
je da je Duh po naravi srodan Ocu i Sinu. Staviše, na temelju 
zajedništva i srodnosti vidio je mogućnost da se Duhu dadu 
ista imena kao Ocu i Sinu*'. Bazilije zacijelo smjera na imena 
Duh, Sveti, Dobri, Pravi, Gospodin i Branitelj. Posebno rado 
bilježi da se Duh zove Branitelj kao i Sin *. 


24 *" 28, 19: »Pođite dakle i učinite mojim učenicima sve narode krsteči ih u 
ime Oca i Sina i Duha Svetoga«. 

!s Bazilije zaista u svom spisu često ističe »zajedništvo« Duha u naravi Oca i 
Sina. Usp. Duh Sveti, X, 24—25; XIII, 30; XVIII, 45—48; XVI, 40; XXVI 6V 
XXVII, 68—69. 

lf p značenju »zajedništva« i »vezanosti« u Bazilijevu djelu, usp. H. DORRIES, 
Be Spletu, 135. 137, 1.38. 143. 146; B. BOBRINSKOY, Uturgie, .17-20 
” Duh Sveti, XIII, 29; XVIII, 46; XIX, 48;'XXII, 51 
22 Duh Sveli, XXII, 53. 

20 Duh Sveti, XIX, 48. 

Naravnu vezanost i zajedništvo Duha s Bogom Bazilije isto 
tako izrazuje riječju prisnost'- 1 . Želi reći da Duh pripada bo- 
žanskoj »obitelji«. Član je Trojstvene zajednice. S Ocem je 
i Sinom najuže* povezan. S njima je »domaći« i posve »prisan«. 
Bazilije ponekad seže za glagolom sjediniti da bi izrazio odnos 
Duha s Ocem i Sinom. Duh je s njima tako sjedinjen da je s 
njima jedno u naravi. Bazilije naglašava da je Duh ujedinjen 
s Ocem i Sinom kao što je posvemašnje jedinstvo u sebi 
jednina- 1 . 

Cezarejski biskup nije vodio računa samo o tom da na- 
znači naravno jednstvo Duha u Bogu. Bilo mu je jednako 
stalo da istakne kako je Duh sjedinjen s Bogom i u djelovanju 
božanskog Trojstva. Zasebice je naglašavao, kako ćemo još 
vidjeti, trojstveno jedinstvo u stvaranju svijeta. Postanak je 
svijeta Trojstveni čin, iako se udio svake Osobe u stvaranju 
može promatrati pod posebnim kutom gledanja. Ali stvaranje 
je djelo Trojice”. Prema tome, Duh je, po Baziliju, »u svemu 
skroz neodijeljen i nerazdružen od Oca i Sina«'*. Bazilije čak 
pokazuje da je griješenje protiv bilo koje Osobe uvijek grijeh 
protiv Boga. Tako Saiirino kušanje Duha u Dj 5,4 — 9 iznosi 
na vidjelo »da su isti grijesi protiv Duha Svetoga i protiv 
Boga. Na taj način možeš naučiti da je Duh u svakom djelu 
neodjeljivo povezan s Ocem i Sinom«" 4 . 

Iz zajedništva s Ocem i Sinom u. naravi i djelima, Bazilije 
je za Duha izvlačio božanske oznake. Govorio je o njegovom 
vječnom zajedništvu, vječnoj vezanosti i trajnom boravku kod 
Oca i Sina. Tvrdio je da Duh ima opstanak prije vremena**, 
Bazilije piše u tom sklopu: »Duh bijaše, i. još prije bijaše 
j prije vjekova postojaše s Ocem i Sinom. Stoga ako i pojmiš 
štogod od onostranosti vjekova, vidiš da je to kasnije od 
Duha«" 1 . 

I u jednoti je Duha Bazilije vidio njegovu uzvišenost 
i jednakost s Ocem i Sinom. Naglašavao je da Duh nije strpan 
u. mnoštvo, već je posve jedincat i sam za se. Nije jedan iz 
niza, nego je zaseban i jedini. S njim se ne može nitko brojiti. 
Jednako je jedan kao što je Otac jedan i Sin jedan *. Razlog 

30 Duh Sveti, XVIII, 45. 

3’- Duh Sveti, XVIII, 45. 

32 Duh Sveti, XVI, 37; XXII, 53. 

3* Duh Sveti, XVI, 37. 

* Duh Sveti, XVI, 37. 

35o vječnom opstanku Duha Bazilije. piše na ovim mjestima XIX, 49; XXV, 59; 
XXVI, 63.' 

38 Duh Sveti. XIX, 49. 

37 Duh Sveti, XVIII, 44—45. 


je jednoti Duha Bazilije našao u njegovoj božanskoj naravi 
koja ne podnosi broja. Stvorenje se ne može zbrajati s Bogom. 
Kako je Božja narav jedna, i tu jednu narav posjeduju i Otac 
i Sin i Duh Sveti, Bazilije, i u Bogu nastoji izbjeći brojenje. 
Broj je vlastit za stvoreno**. 

Bazilije na par mjesta” vezanost Duha uz Boga vidi u 
činjenici što Duh poznaje Božje otajstvo. Pri tom polazi od 
Pavlovih riječi u 1 Kor 2,11". Duh može poznavati Boga samo 
zato što je u zajedništvu naravi s njime. Međusobno jednaki 
uzajamno se poznaju. Jednakost Duha s Ocem i Sinom Bazilije 
nazire i u tom što je Duh poput drugih dviju Osoba nedostupan 
ljudskoj spoznaji. Duha je nemoguće pojmiti jer je neizreciv. 
Nadvisuje svaku pamet. Riječ nije sposobna da ga u punini 
izrazi**. Kad Duha uspoređuje s Ocem i Sinom, Bazilije napo- 
minje da je Duh kao Otac i Sin po naravi sama dobrota, istina 
i svetost. Bit mu je svetost, istina i dobrota”. To je također 
govor o jednakosti i istovjetnosti naravi u božanske Trojice. 

5. Duh prima bitak 

Već smo ranije 4 ** zabilježili da je Bazilijevo razmišljanje 
o načinu kako Duh dobiva opstanak jedna od samoniklosti 
njegovog djela. Također napomenusmo* 4 čudna maštanja huli- 
telja Duha o Duhu kao »bratu« Sina ili »unuku« Oca. Vrijedno 
je da se sada opširnije zaustavimo na teškom pitanju kako 
Duh stječe opstojnost. Pred tim složenim problemom Bazilije 
je segnuo za Biblijom da bi našao rješenje. Prvenstveno se slu- 
žio Ps 32, 6 4 * i Iv 15,26". U svezi s tekstom iz Psalma Bazilije 
tumači da riječi »usta« i »dah« ne smijemo tjelesno shvatiti 
jer je božanska narav bez dijelova i netvarna. Dah o kome 
govori Psalmist, po Baziliju je Duh iz Iv 15, 26*. Prema tome. 
Duh postiže bitak kao dah Božjih usta. Duh je Istine. Dolazi 
»od Oca«. Bazilije zaključuje: »[...] za nj (Duh Sveti) se veli 
da je iz Boga. Duh nije iz Boga kao što je sve iz Boga, nego 

Duh Sveti, XVIII, 44-”15. Usp. K. HOLL, Amphilochius, 144. 145; R. ARNOTT, 
Unite, 242—254 " , . 

Duh Sveti, XIX, 50; XXIV, 56. 

40 Pavlov tekst glasi: »Jer tko od ljudi zna što je u čovjeku, osim duha čovječ- 
jeg u njemu? Tako i što je u Bogu, nitko ne zna, osim Duha Božjega«. 

■ Duh Sveti, XX, 51; XXII, 53; XXVIII, 70. 

- Duh Sveti, XIX, 48; XXIV, 56. 

43 Vidi Doprinos djela »Duh Sveti« pneumatoiogiji, 33 — 34. 

44 Usp. PneumatomaŠki nauk, 25 — 26. 

1 Ps 32, 6: »Nebesa su učvrščena Riječju Gospodnjom i sva je njihova moć od 
Daha njegovih usta«. 

46 Iv 15, 46: »Duh Istine što izlazi od Oca«. 

” Duh Sveti, XVI, 38; XVIII, 46. 

kao onaj koji iz Boga izlazi. Ne izlazi rođenjem kao Sin. već 
kao Dah Božjih usta« 4 '. 

Tako je .nađeno počelo za razlikovanje dvostrukog izla- 
ženja u Bogu: rođenje koje je vlastito Sinu i izlaženje »kao 
duh« što je osobno za Duha. Samo ime Duh Sveti naznačuje 
kako treća Osoba dobiva od Oca opstanak. Poput daha izlazi 
»iz Boga«. Bazilije zna da ni njegovo tumačenje ne razjašnjuje 
otajstvo. Ipak drži da je u Bibliji pokazano da u božanstvu 
pokraj Jedinorođenca ima mjesta za Duha. Kao što jedino 
Sin rađanjem izlazi iz Boga, tako samo Duh kao Dah prima 
božanski bitak. 

U spisu Duh Sveti ne nađosmo podrobnijeg razmišljanja o 
odnosu Duha prema Sinu u božanstvu. Pitanje se dotiče usput. 
Nije mu dato veliko značenje. Pneumatomasi Duha pod svaku 
cijenu rastavljahu od Sina". Cezarejski biskup na osnovu 
Mi 28,19 tvrdi cla se Duh odnosi prema Sinu kao Sin prema 
Ocu". Duh je, misli Bazilije, posredstvom Sina sjedinjen s 
Ocem". Takav poredak trojsl venih odnosa Baziliju omogućuje 
da napiše: »Put bogospoznaje ide od jednoga Duha, po jednome 
Sinu do jednoga Oca [. .. ] Obratnim smjerom ide urođena 
dobrota [. . . ] iz Oca po Jedinorođencu do Duha«". Nutarnju 
vezanost Duha i Sina Bazilije možda crta i ovim riječima: 
»Zaljubijenicima istine Duh u sebi pruža pomoć da mogu 
motriti Sliku. Ne razotkriva je s vanjske strane, već u samom 
sebi omogućuje da je spoznamo [.. . ] Duh [. . . ] u sebi poka- 
zuje slavu Jedinorođenca [. . . ]«•' 

6. Duh Stvoritelj 

Pitanje udjela Duha u Božjoj stvarateljskoj moći bilo je 
kamen spoticanja u pneumatoiogiji Bazilijeva vremena. Pneu- 
matomasi su odlučno nijekali da Duhu pripada stvaralačko 
djelovanje i to im bijaše važan dokaz protiv njegova božan- 
stva". I u pravovjernijim krugovima redovito se učilo daje 
Bog Otac stvorio svijet posredstvom svoje Riječi. Stvaratelj- 
ska uloga Duha stajala je u sjeni. 

'8 Duh Sveti, XVIII, 46. Usp. II. DORRIES, De Špiritu, 132. 133; K. HOLL, 

AmphUochius. 139-142; B. PRUCHE, Basile, 88. 188. 205—216. 217. 224. 225, Origi- 
nalite, 218-219, 

* Buk Sveti, VI, 13. 

o Buli Sveli, XVII, 43. 

>' Duh Sveti. XvTH 45. 

• mih Rv.~*i, XVII I, 47. 

Ih*b S»e»li, ?*VI11, 47. — -utu ;e <IA u IV'Hj-e\ im tekst->vini?, ima nešto od. 
k ; ! , m m j c c Fiiiogue. Ali se A idi. da t'a k posebice ne /-.»nima kao teološki problem. 

, • \k KT . AmptiHoc&n.s 11’) 542; B PRVCifE. Basile, 2i! 

Ouh Sveti, 1,7 TI, 4, III, V IV (- 


Bazilije je i u tom dijelu pneumatologije učinio korak 
naprijed. Svoju je misao zasnovao na Ps 32,6 gdje se za Duha 
kaže da on daje nebesima moč i čvrstoču. Tu tvrdnju Bazilije 
usklađuje s prihvaćenom naukom po kojoj Otac stvara preko 
Sina. Za Bazilija je, kako već istakosmo, stvaralački čin u 
odličnom smislu trojstveni. Svemu je jedini uzrok Otac. Ali on 
stvara po Sinu. Sin pak po Duhu dovršuje i privodi savršenosti 
svaki svoj čin. Takva je volja samoga Boga. Prema tome, u 
svakom je biću na djelu cijelo Trojstvo. Otac je uzrok, Sin 
izvoditelj, a Duh daje puninu i savršenost. ' 

Bazilije stvaralačku ulogu Duha osvijetljuje danas pomalo 
neobičnom tvrdnjom da Duh posvećuje anđele". Cezarejski 
biskup polazi od Činjenice da anđele nazivamo svetima. Ali oni 
svetosti nemaju u samoj naravi niti im proizlazi iz biti. Svetost 
pak ne postižu postepenim nastojanjem, već je posjeduju od 
početka. Trebaju samo da slobodnom voljom, za razliku od 
odmetničkih duhova, ostanu uz svetost. Svetost anđela dolazi 
od Duha jer bez njega nema nikakve svetosti. To znači da je 
Duh djelatno nazočan kod stvaranja anđela. Po B aziliju, anđeli 
postoje jer tako hoče Otac. Bitak im je sazclao Sin. Duh Sveti 
im je pri samom stvaranju udijelio svetost. Bazilij e zaključuje: 
»Prema tome, Duh se Sveti u stvaranju nalazi uz bića koja 
se ne usavršuju razvijanjem, već su odmah od samog stvaranja 
savršena. On im kao savršenost i puninu biti pruža svoju mi- 
lost«" 

7. D u h je Gospodi n 

Znamo da je naziv Gospodin u Starom zavjetu vlastit za 
Jahvea. Novi je zavjet vjeru u Kristovo božanstvo i na taj 
način izražavao što je naslov Gospodin prenio na Isusa iz 
Nazareta. Gotovo da u Pracrkvi ime Gospodin označuje samo 
Isusa Krista. Bazilije je bio zaista odvažan kad je riječ pri- 
mijenio i na Duha Svetoga. Naziva ga »Gospodin života«". 
Držao je da Biblija opravdava njegov postupak jer i ona na 
tri mjesta Duha oslovljava s Gospodin. 

Prvo je mjesto 2 Sol 3,5: »Neka Gospodin upravi vaša 
srca prema Božjoj ljubavi i Kristovoj postojanosti u tjesko- 
bama«. Bazilije razlaže: »Tko je Gospodin što upravlja k 

Duh Sveti. XVI. 38. 

0 važnosti anaelolo«) ie /a ll.tdltievu pncumaKdoJju \ idi A UEJSJNC, Hei- 
lige, 257; 3. GRIBOMONT, Origćriisoie, 289. 
v Duh Sveli, XVI, 38; usp" XIX, 49. 

Duji Svet?. Xf[l 29: usp XVIII 4ft 



Božjoj ljubavi i Kristovoj nepokolebljivosti u nevoljama? Nek 
nam odgovore ti koji Duha smatraju robom! Da se riječ odnosi 
na Boga Oca, bilo bi jednostavno kazano: nek vas Gospodin 
upravi svojoj ljubavi; da se odnosi na Sina, vjerojatno bi sta- 
jalo: svojoj postojanosti. Nek, dakle, traže koja je druga osoba 
dostojna da se časti naslovom Gospodin«. 

Drugo je mjesto uzeto iz 1 Sol 3,12 — 13. Bazilije upozo- 
rava da Pavao u tekstu moli »Gospodina« da solunske vjer- 
nike potakne na rast u ljubavi i da ih učvrsti kako bi bili 
pred Bogom Ocem sveti kad dođe Isus Krist. Cezarejski biskup 
smatra da »Gospodin« iz Pavlove molitve ne može biti nitko 
drugi doli Duh Sveti. On je posvetitelj i očvrstitelj u dobra. 

Treći je tekst glasovita izreka u 2 Kor 3,17: »Ali Duh je 
Gospodin«. Bazilije je mišljenja daje Duh tu »izričito nazvan 
Gospodinom«. Po biskupu iz Cezareje isto valja reći o »Gospo- 
din« iz r. 16. na istom mjestu*’. Duh je, dakle, daleko od bića 
koja su robovi i Božji podložnici. On je Gospodin kao što 
je Gospodin Otac i Sin. Duh gospodari posvećenjem”. 

8. Živođajni Duh 

Bazilije vjeruje da je Bog Otac vrelo svih životnih oblika. 
No Otac život daje po Sinu, a Duh s njima suoživljuje. Bazilije 
piše doslovce: »Duh [., . ] suoživljuje s Bogom koji stvara 
svaki život, i sa Sinom koji daje život«' 11 . Uza sve to, Bazilijev 
spis pokazuje da je život na zaseban način vezan uz Božjega 
Duha. Biskup iz Cezareje tu misao pronalazi u Rim 8,2.10 — 11 
i / v 6, 63". Na osnovi tih tekstova Bazilije Duha naziva »Gospo- 
darem života« 1 "". Duh je »djelitelj« i »istočnik« života" jer je 
»Duh života«. Posjeduje »životvornu moć«”. Bazilije ponekad 
općenito tvrdi da Duh »oživljuje iz smrti«”. Nekad nadodaje 
da je Duh »zalog života«”. U vezi s krstom veli: »Voda pruža 
sliku smrti, jer tijelo prima kao u grob, a Duh ulijeva živo- 
tvornu moć i naše duše iz smrti po grijehu obnavlja u iskonski 
život [. . . ] život je dat po Duhu«". 

59 Sva tri se mjesta nalaze u XXI, 52, 

60 Duh Sveti, XVIII, 46; XX, 51. 

fii Duh Sveti, XXIV, 56. 

• 2 Rim 8, 2. 10. 11: »Zakon nas Duha života oslobodi (. . .) Duh je život (. . .) 
cživjet će i vaša smrtna tijela po svome Duhu (. . .)« Iv 6, 63: »Duh oživljuje«. Ba- 
zilije tekstove navodi u Duh Sveti XX i V, 56 — 57; XXVIII, 69. 

1 « 3 Duh Sveti, XIII, 29. 

8« Duh Sveti, IX, 22; XXVIII, 70. 

85 Duh Sveti, XXIV, 56. 

- Duh Sveti, XIII, 29. 

87 Duh Sveti, XV, 35. 

68 Duh Sveti, XV, 35. 


Bazilije također misli da Duh u vjerniku priprema vječni 
život. Duh oživljuje preminule, poklanja uskrsli život i duše 
preobražava da mogu živjeti u nebeskom svijetu". Duh je, 
drugim riječima, dar života 1 ", 

9. Proroštva dolaze od Duha 

Biskup se Cezarejski ne zaustavlja dugo na ustaljenom 
uvjerenju da je Duh izvor proročkih viđenja i nagoviještaja 
budućnosti. Tu misao dijeli sa svojim predhođnicima. Tvrdi: 
proroštvo je jedan od darova što ih dijeli Duh; proricanje bu- 
dućnosti dolazi od Duha Svetoga. Duh je začetnik starozavjet- 
nih proroštava”. Bazilije zasebice ističe da je i Gabrijel u L k 
1,13 — 55 proricao uz pomoć Božjega Duha *. 

10. Duh u povijesti spasenja 

U djelu Duh Svđi nismo sreli izričaj »povijest spasenja«. 
Bliza mu je riječ »ekonomija«” kojom Bazilije označuje sve- 
ukupni Božji plan čovjekova spasenja *. Istom riječi Bazilije 
naziva povijesno djelo Isusa Krista koje je kruna Božje spa- 
siteljske volje”. I Evanđelje se, po Baziliju, može nazivati 
»ekonomijom«”. U »ekonomiji« koju je Bog izveo po Kristu 
Duh imade udjela. Sva je povijest spasenja nerazlučivo vezana 
uz Duha Svetoga. Bazilije pita: »Tko će zanijekati da je povi- 
jest čovjekova spasenja što je po Božjoj dobroti ostvari [.,. J 
Isus Krist dovršena milošću Duha? Motriš li prošlost — blago- 
slov patrijarha, pomoć pridošlu od Zakona, pralikove, proro- 
štva [. . . ] ili stoje učinjeno u svezi s tjelesnim Gospodinovim 
dolaskom, sve je po Duhu«”. 

Cezarejski biskup drage volje govori o ulozi Duha u Kri- 
stovu životu i djelu. Po njemu Isusov se život ne može rasta- 
viti od Duha. Isus je pomazan Duhom Svetim koji stoga stalno 
ostaje uza nj. Bazilije doziva u pamet biblijske izreke iz kojih 

- Duh Sveti, XIX, 49. 

• Duh Sveti, XXIV, 57. 

1 Duh Sveti, XVI, 38; XV, 37; XXVI, 61; IX, 23; XVI, 39. 

Duh Sveti, XVI, 38. 

7:1 Riječ »ekonomija« ima u otačkom rječniku mnogo značenja. Dolazi od gla- 
gola oikonomeo koji znači: vršiti ulogu ili dužnost, ravnati dobrima, biti rizničar, 
nadzirati, upravljati, urediti, rasporediti, itd. »Ekonomija«, u skladu sa značenjem 
glagola, znači: briga, služba, uprava, upravljanje, ustrojstvo, gospodarstvo, ustano- 
vljenje. Od trečeg stoljeća pa naprijed Oci nazivlju Kristovo utjelovljenje i njegovo 
otkupitelj sko djelo »ekonomija«. Usp. G. L. PRESTIGE, Dieu, 69 — 76. 

74 Duh Sveti, XV, 35. 

» Duh Sveti, VIII, 18. 

«■ Duh Sveti, XIV, 32; XVIII, 69. 

77 Duh Sveti, XVI, 39. 

se vidi da je Isus tvorio čudesa, liječio i gonio zloduhe nazo- 
čnošću Duha Svetoga. Sva su Isusova djela učinjena silom 
Božjega Duha. Duh Isusa nije ostavio ni poslije uskrsnuća. 
Svjedokje za to Iv 20,22 — 23. 

EflTska jevezanost Duha i Krista razlog da se Duh zove 
Kristovim Duhom, Duhom Istine i Mudrosti, Duh u sebi objav- 
ljuje Krista ukoliko je Božja Mudrost i Istina. Cezarejski biskup 
snažno ističe daje Duh potrebit, ako se želi spoznati Krista, 
Sliku nevidljivog Boga. Bez Duha nema motrenja te Slike. 
Duh omogućuje da se nazre i gleda Istinsko Svjetlo. Samo se 
u Duhu dade upoznati Isusa Krista, objavitelja nevidljivog 
Boga". Prema tome, Duh je nužan da se spozna da je Bog 
na djelu u novozavjetnoj > ekonomiji«, ostvarenoj u Isusu Kri- 
stu i po njemu. No Isus je tu »ekonomiju« izvršio snagom 
Duha Božjega. A 

Bazilije u nekoliko navrata bilježi »ekonomiju« Duha Sve- 
tog u crkvenom životu. Po njegovu sudu, svaki dar što ga Bog 
šalje po Sinu Crkvi razdijeljuje Duh Sveti. Duh je djelitelj i 
gospodar razdiobe o kojoj govori Pavao u 1 Kor 12,4 — 6. Ozdra- 
vljenja i ostala čudesna djela u Crkvi djelo su Duha Svetoga. 

Duh tvori Crkvu. Svojom jednotom sjedinjuje članove 
zajednice i čini ih u Kristu jednim tijelom. Službe u Crkvi 
što ih Apostol nabraja u 1 Kor 12,28 potječu od Duha. Bazilije 
napominje da je i sadašnja ekrvena »ekonomija«, t j . njezino 
uređenje, djelo Duha Božjega". 

Po Baziliju, Duh će imati dijela i u zadnjem Božjem zah- 
vatu u povijest. Bit će s Kristom, kad ponovno dođe. Oni će 
doživjeti uskrsnuće koji se nalaze u Duhu. Milost će Duha 
biti vječna nagrada i vijenac pravednika. U ovom je životu 
bila samo zalog. 0 Kristovu dolasku vjernik će dobiti puninu 
kao plaću za krepostan život. Osuda će se sastojati u oduzi- 
manju milosti što su je osuđenici posjedovali. Duh je bio s 
njima i čekao njihovo obraćenje, iako su bili grešnici. U času 
Kristova dolaska Duh će ih zauvijek ostaviti. To je istinska 
osuda odbačenih. 

Trajni boravak s Ocem. i Kristom u slavi dodijeljuje Duh. 
On pruža blaženo gledanje, omogućuje nebeski život, beskrajnu 
radost i ples s anđelima. Duh usklađuje i. ravna nebeskim 
životom. On mu je zborovođa. Nebesnici mogu slaviti Boga 
jer im u tom pomaže Duh. Vječna harmonija nebeskog Jeru- 

78Duh Sveti, XII, 28; XVI, 39; XVIII, 46—47; XIX, 49; XXVI, 24. 

79Duh Sveti, IX, 23; XVI, 37; XVI, 39; XXVI, 61; XXX, 77. 


zalema gdje se u radosti grle zemnici i nebesnici djelo je Duha 
Svetoga. Bez njega je blaženi život nezamišljiv. Red i raspored 
u nebu- dolazi od Duha". 

11. Duhu vjernik©vu životu 

Bazilije kratkim i gotovo prigodnim rečenicama naznačuje 
da je Duh umiješan u vjernički život. Vjernik ne može ostva- 
riti svoj poziv bez nadahnuća i pomoći Duha. Zato se na Duha 
obraća svako biće koje živi za krepost. 

Duh je vrelo i vlasnik posvećenja. Bez njega se ne može 
doprijeti do svetosti. On usavršuje i daje savršenost. Duh diže 
dušu i vodi je kreposnom stazom. Izvan Duha se ne može 
kršćanski živjeti jer se jedino njegovim darom dade u dnev- 
nom opstanku jasno razlikovati dobro i zlo. Čovjek odabire 
dobro zato što ga na to potiče Duh". 

Oproštenje grijeha dolazi od Duha. On je na izvoru grešni- 
kove odluke da će postati bolji. Nutarnja je obnova čin Duha. 
Duh ostvaruje preobrazbu koja se traži da čovjek bude nebeski 
građanin. Isto tako Duh potiče na tjelesno mrtvenje kojim 
se gasi žar i vrelina strasti*-. 

Vjernik po Duhu dobiva udio u milosti što ju je Bog 
u Kristu dao ljudima. Kristova milost postaje kršćaninova 
svojina u krstu posredstvom Duha Svetoga. I milost vjere pot- 
ječe od Duha. On pruža slobodu da Boga smijemo nazvati 
Ocem. Onaj koji posjeduje posinjenje koje dariva Duh može 
u svoj slobodi Boga zvati svojim Ocem. Bog je jedino onima 
Otac koji žive u sinovstvu što ga daje Duh. Vjernik ne može 
Krista ispovijediti kao Gospodina bez poticanja Duha. Milošću 
se Duha u Isusu iz Nazareta raspoznaje i prepoznaje Gospodin, 
Svevladar svemira**. 

Molitva vjernika izvire iz Duha i po Duhu dopire do Boga. 
Duh u vjerniku govori i kliče. Šapat se vjerničke molitve 
stapa s glasom Duha i tako uzlazi do Božjeg prijestolja. Hval- 
benice, duhovne žrtve, Bogu se iskazuju u Svetome Duhu. 
Duh omogućuje klanjanje Božjem veličanstvu. Tko je izvan 
Duha, Bogu se ne može klanjati. 

Jedino Duh dostojno slavi Oca i Sina. On im iskazuje 
nutarnju i dostatnu slavu. Bazilije to slavljenje naziva »obi- 

Duh Sveti, XVIII, 40; XX, 52; XXVIII, 69: IX, 23, XVI, 38. 

■* Duh Sveti, IX, 22; IX, 23; XVI, 38; XVIII, 46; XIX, 50. 

*• Duh Sveti, XIX, 49; XIV, 31. 

■ Duh Sveti, XIV, 33; XV, 35; XV, 36; XI, 27; XVI, 38;XVIII, 47; XXIV, 57. 

teljskim«. Duh, član trojstvene »obitelji«, iskazuje čast i slavu 
Ocu i Sinu. Vjerničko čašćenje Boga u Duhu postaje dijelom 
»obiteljske« slave koju Duh vrši u Presvetom Trojstvu'*, 

Vjernik u Duhu spoznaje Božje otajstvo. Duh pozna Oca 
i Sina te ih objavljuje vjerniku.' Darovi što ih Duh udijeljuje 
u ovom vijeku samo su predujam i sjena budućih dobara. Po 
tim su darovima vječne zbilje već prisutne, ali će punina 
nadvisivati početke i prvine". 

Dijela u Duhu i njegovim milostima može imati jedino 
vjernik. Duh se daje po mjeri vjere i stupnju čistoće. Stanuje 
u duši koja se oslobodila grijeha i strasti". 


« Duh Sveti, XI, 27, XVIII, 46; XXIV, 57; XXVI, 61-62; XXVI, 64. 
83 Duh Sveti, XVI, 38; XXIV, 56. 

80 Duh Sveti, XV, 36. 

*< Duh Sveti, IX, 22; XXVI, 61. 

ČETVRTO POGLAVLJE 


ZASEBNA PITANJA 

U ovom poglavlju dotičemo nekoliko posebnih tema koje 
su vezane uz Bazilijevo djelo. Zanimamo se, na prvom mjestu, 
za problem doksologije kojoj je posvećen čitav spis Duh Sveti. 
Potom se zaustavljamo na Bazilijevu neobičnom razlikovanju 
dogme i kerigme. Posebno se osvrćemo na činjenicu da Cezarej- 
ski biskup nije u svom spisu Duha izrijekom nazvao Bog niti 
mu pripisao istobitan. Temu deifikacije stavljamo u širi kon- 
tekst. Također tražimo odnos Bazilijeve pneumatologije prema 
nauci Carigradskog sabora. 

1. Đuh ima mjesta u slavospjevu 

Već je rečeno 1 da je pitanje ispravne doksologije ili sla- 
vospjeva neposredni povod za knjigu Duh Sveti. To je razum- 
ljivo. Liturgija je život vjerske zajednice. Stoga u Crkvi iz nje 
sve izvire i u nju teče. Zato je nužno da su liturgijski tekstovi, 
vjerom čisti i besprijekorni. Ne smiju biti kamen spoticanja. 
Bazilije i pneumatomasi znaju da je trojstveni liturgijski slavo- 
spjev bitan za vjeru. U njemu se odrazuje trojstvena vjera 
Bazilije je poradi toga namjerice uveo u svoju Crkvu uz uobi- 
čajeni »slava Ocu po Sinu u Duhu Svetom« davni, ali nešto 
zaboravljeni, »slava Ocu sa Sinom i s Duhom Svetim«. Razumio 
je da je došao trenutak da se Duha više ne smatra jedino 
mjestom i posrednikom pohvala Bogu kako je to izražavao 
u redovitog slavospjeva. Duh je Osoba kojoj kršćanin iska- 
zuje slavu i čast zajedno s Ocem i Sinom. To izriče čestica sa 
u doksologiji što je Bazilije želi iznova uvest u praksu. Bazilije 
je s tim na čistu da sjedinjenje Duha u slavi s Ocem i Sinom 
znači da se Duhu priznaje božanstvo i božanska narav. Jedna- 
kost časti pretpostavlja jednaku bit ili istodobnost. Drugim rije- 
čima, istočastan je sinonim za istobitan. 

1 Usp. Razlog, vrijeme nastanka, cilj i povod djela, 30—31. 

Taj su govor razumjeli i hulitelji Duha te su oštro prosvje- 
dovali protiv Bazilijeva slavospjeva kao novotarije, Bili su 
na strani doksologije s dodatkom u Duhu jer je time označeno 
da je Duh niži od Oca i Sina. Izričaj su s Duhom otklanjali 
zato što je znak zajedništva Duha s Ocem i Sinom. Vidi se, 
dakle, da slavospjev nije samo povod za Bazilijevo djelo, već 
pravi sadržaj, osnovna tema i bitni okvir Bazilijeva spisa. Bazi- 
lije je napisao svoju knjigu da Pismima i Predajom 3 opravda 
svoju doksologiju. Teološko ukrijepljenje izričaja »s Duhom 
Svetim« pravi je razlog i smisao Bazilijeva djela. U izrazu »s 
Duhom Svetim« dolazi do izražaja bitak i položaj Duha u Troj- 
stvu. Valja istaći da rasprava o doksologiji nije puka spekula- 
cija ili školsko raspredanje, već zasjeca u redoviti vjernički 
život. Slavospjev je prisni susret Boga i čovjeka. U njemu 
Bog objavljuje sebe i čovjek ga slavi priznavanjem onog što 
Bog jest. 

Bazilije se tijekom Duha Svetoga neprestance vraća pi- 
tanju slavospjeva. Stalno misli na nj. Čitavo je djelo sastavio 
da razjasni i utemelji doksologijski »s Duhom«. U spisu se 
osjeća da je slavospjev točka što pravovjernog dijeli od here- 
tika. Doksologija na djelu pokazuje tko je u istini, a tko 
huli'. 

2. Dogma i kerigma 

Bazilije u spisu Duh Sveti veoma pomno i dosta naglašeno 
razlikuje dogmu i kerigmu\ Takvo se razlikovanje' po prvi 
put sreće u Bazilijevu djelu. To je Bazilijev pronalazak. Veoma 
je važan za razumijevanje čitavog Duha Svetog. Lučeći dogmu 
od kerigme, Bazilije je htio da se njegovim tvrdnjama u knjizi 
Duh Sveti ne daje veće značenje nego zaslužuju. 

Po Baziliju kerigma je nauk Crkve koji je jasno izražen 
u pisanim dokumentima. Crkva ga svakome propovijeda i 
oglasuje. Taj dio crkvene misli može svatko upoznati. Dostupan 

! 0 ulozi Biblije i Predaje u Bazilija vidi H. DORRIES, De Špiritu, 74. 75; 6. 
PRUCHE, Basile, 136—154; J. COMAN, Demonstration, 195. 196. 198—200; J. GRIBO- 
MONT, Esoterisme, 22. 40. 48. 49. 55; R P. C. HANSOM, Basil, 241—255; B. SCHE- 
VE, Basilius, 22 — 39. 

3 0 teološkom značenju doksologije u Bazilija vidi H. DORRIES, De Špiritu, 
143. 146. 154—156. 122. 133, B. PRUCHE, Basile, 45. 46. 81, Autour, 232; P. GALTIER 
Esprit, 144 145; J. GRIBOMONT, Esoterisme, 53; B. BOBRINSKOV, Liturgie, 18. 

* Duh Sveti, XXVII, 66—67. 

5 Složeno pitanje Bazilijeva poimanja »dogme« i »kerigme« istražuju: II. DOR- 
RIES, De Špiritu, 73. 75. 121—128; A. HEISING, Heilige, 281—282. 115; B. PRUCHE, 
Basile, 91. 92. 123. 224—232; B. PRUCHE. Dogma, 257—262; J. GRIBOMONT, Esote- 
risme, 43-48; E. A. de MENDIETA, Pair, 129—131. 133—138; R. P. C HANSOM, 
Basil, 249 — 250; P. C CHRISTOU, Enseismemeiit, 86 — 98. 


je krštenima, katekumenima i poganima Bazilije, dakle, ono 
naziva kerigmom što Crkva od svog nauka, moralnih i obred- 
nih propisa javno ispovijeda. Tu se nema .što kriti Zapisano je 
u poznatim dokumentima. 

Riječ dogma u Bazilijevu se govoru odnosi na ono što bi 
se dalo nazvati nutarnjim crkvenim životom. Pojam je dogme 
veoma opsežan. U dogmu spada sav liturgijski život: obredi, 
molitve i sakramenti. Isto tako dogma obuhvaća vjerske zasade 
koje prate sakramentalni i liturgijski život. Bazilije naglašava 
da dogme potječu od Apostola, ali nisu zabilježene u Svetom 
pismu. Ponekad ih nije moguće ni zapisati jer su neizrecive. 
U neku su ruku duh biblijskog slova. Dogme prenosi usmena 
Predaja. Obično se to zbiva u katehezi za krštenike. Njima 
se tumače dogme. U dogmu može biti upućen samo krštenik. 
Krštenik o dogmama ne smije govoriti. Pred strancem se o 
dogmama šuti. jer nisu izričito spomenute u Pismu niti progla- 
šene na crkvenom saboru. Dogma se prenosi u tajnosti koja 
joj čuva svetost i priječi da dopre svakome do ušiju. Ima 
dogma koje ne shvaćaju ni kršteni. To su vjerske istine koje 
su kao vrhunci teološke misli pristupačne samo iznimnim ljudi- 
ma čista života, duboke vjere i odličnog poznavanja Svetog 
pisma i Predaje. 


Dogmu uvjetuje narav vjere. Evanđeoske su istine du- 
hovne tvrdnje. Hoće se vremena da se pronikne smisao duhovne 
riječi. To se postiže razmatranjem i molitvom što je nepro- 
vedivo u buci i vrevi. Šutnja je uvjet duhovnog zrenja. Obični 
život, pun rastresenosti i brige za zemaljsko, nije prikladan 
za duboko razmatranje što ga traži dogma. Pojedinci mogu 
doseći smisao dogme, ali se čeka prikladno vrijeme da se pri- 
opći širokim slojevima. 


Odnos između dogme i kerigme u Bazilija nije lako utvr- 
diti. Na čas se čini da on smatra da dogma, kad se nakon 
duga razmišljanja shvati, postaje u Crkvi kerigmom. Kad se 
postigne puna spoznaja dogme, Crkva je proglasuje kerigmom 
Na novoj kerigmi, i oko nje, niče druga dogma koja opet traži 
dugo vrijeme sazrijevanja. Katkad imamo dojam da je po 
Baziliju dogma široko zaleđe u kojem živi kerigma. Bez dogme 
bi kerigma bila prazna riječ i mrtvo slovo. Dogma bi davala 
kerigmi prostora da može postojati kao spasonosni nauk. Ke- 
rigmu bi bez dogme bilo nemoguće shvatiti. 

Bazilije drži da dogma mora biti. u skladu s Pismom i 
kerigmom. Dogma je tumač kerigme. Iznad je kerigme. Punija 
je spoznaja, ali nije određena kao kerigma. 

Na temelju razlike između dogme i kerigme može se do- 
nekle shvatiti što je Bazilije u pneumatologiji smatrao dog- 
mom, što kerigmom. Dok Bazilije piše g. 375. svoj spis, u 
kerigmu o Duhu pripada vjerovanje da Duh nije stvoren, da 
se ne smije dijeliti od Oca i Sina i da je po naravi svet. Crkva 
se je o tom već izjasnila na aleksandrijskoj sinodi g, 382, Ostali 
nauk o Duhu Bazilije, kako se čini, smatra dogmom.- To se 
prvenstveno odnosi na »istobitan« i puno, jasno i izričito pri- 
znavanje božanstva Duha Svetoga. Tek je na Carigradskom 
saboru taj dio pneumatologije postao kerigmom. 

3. Bazilije šuti o istobitnosti Duha 

Biskup iz Cezareje prešao je dug put u razmišljanju o 
Duhu. U njegovom se djelu naslućuju odjeci razvoja u pneuma- 
tologiji od »tropika« do pred Carigradski sabor. Bazilije je na 
početku" tražio da pravovjernik odstrani učenje o Duhu kao 
stvorenju. Tko tako misli nije u Crkvenom zajedništvu. Novi 
je korak učinjen kad se za pravovjernost tražilo da se Duhu 
prizna slavljenje s Ocem i Sinom. Iz Mi 28,19 zaključivalo se 
daje Duh sjedinjen s Ocem i Sinom. Duh pripada zajedništvu 
Oca i Sina. To je opet novi uvjet za ispravnost u vjeri. Posljed- 
nji je, za Bazilijeva života, da se Duhu iskazuje jedna i ista 
čast s Ocem i Sinom. Tko tako vjeruje u Duha, drži se pravo- 
vjernim. 

Bazilije je stao na posljednjoj stepenici. U svome spisu 
Oca i Sina naziva Bog', ali Duhu ne pridaje to ime niti za nj 
upotrebljava »istobitan«. Bazilije se ustručava da Duha nazove 
Bogom jer zna da je u Pismima i Predaji to ime pridržano 
za Oca. To ne znači da Cezarejski biskup nije Duhu prizna- 
vao božanstvo. Vidjesmo da je on glavni branitelj tog bo- 
žanstva u sukobima s pneumatomaškom zabludom. Bazilije 
je Duha nazivao, u skladu s Biblijom i Predajom, »božanskim«. 

Bazilijev stav prema istobitnosti Duha s Ocem i Sinom 
kudikamo je složeniji. Odmah treba naglasiti da je Bazilije 
vjerovao da je Duh »istobitan« Ocu i Sinu. Ipak riječ »isto- 
bitan« nije htio primijeniti na Duha. Njegov se teološki napor 
sastojao u tome da nađe izraz koji može valjano nadomjestiti 
»istobitan«. Bazilije je odabrao »istočastan« i »iste slave«. Vid- 
jesmo da u čitavu djelu nastoji dokazati da su u pneumatologiji 
»istobitan« i »istočastan« prave istoznačnice. Tvrdnju je naj~ 

6 0 etapama Bazilijeve misli, vidi 13 PRUCHE, Basile, 104 — 110. 

7 Duh Sveli, VI, 14; VIII, 17—19. 


prije provjerio na primjeru Sinove istobitnosti i istočasnosti 
u odnosu na Oca te je potom prenio na Duha Svetoga. 

Bazilije se trudio da Biblijom i Predajom dokaže da Duhu 
pripada jednaka čast i slava kao Ocu i Sinu jer se time poka- 
zuje »istobitan«. Istočasnost se temelji na jednakosti naravi. 
Istobitnost dolazi do izražaja u istočasnosti. Ipak je neobično 
stoje Bazilije cijeloga života oklijevao u. pogledu pneumatskog 
»istobitan«. Zbog toga je napadan i tužen Atanaziju. No on je 
imao pregršt razloga da se sustegne od riječi »istobitan«. 

Bazilije je bio upućen u poteškoće i rasprave koje je iza- 
zvao Nicejski »istobitan«. Dok piše Duha Svetoga još se uvijek 
raspravlja o tom »istobitan«. Bazilije je shvatio da nije pri- 
kladno iste rasprave prenijeti na Duha. Teološka su razglabanja 
Nicejskog »istobitan« već iscrpla snage i zamorila duhove. 
Crkvu, podijeljenu na istobitnosti Sina, nije trebalo razjediniti 
i pitanjem istobitnosti Duha. 

Biskup je iz Cezareje uz to dobro znao da ima bojažljivih 
vjernika koji će jedva htjeti da »istobitan« prihvate za Duha. 
Riječ su teško usvojili za Sina. Bilo bi previše od njh tražiti da 
isto reknu za Duha, mada vjeruju da je Duh u božanskom 
jedinstvu. Bazilije vodi računao tim slabostima. Ne želi zbog 
riječi gubiti kršćane. 

Isto tako Bazilije bijaše svjestan da arijevci čekaju zgodnu 
priliku da ga protjeraju i dočepaju se njegove biskupije. Time 
bi nestalo važne pravovjerne utvrde. Ako otvoreno istakne 
istobitnosti Duha, Bazilije vidi da će morati u progonstvo. Ali 
dobro Crkve i vjernika traži da bude na oprezu i da ostane 
u svom biskupskom gradu. I to Bazilija sili da s pomnjom 
postupa u pneumatološkim raspravljanjima. Valja nadodati 
da Bazilije nije htio da smjelim tvrdnjama odbije pneumato- 
mahe. Oni, doduše, žabac ujubožanstvo Duha Svetoga. No Bazi- 
lije drži da se pravovjerni nauk može kazati, ako se i ne upo- 
trijebi riječ »istobitan«. 

Recimo također da Bazilije nije držao nužnim da se služi 
s »istobitan« jer u svezi s Duhom riječ nije upotrijebio ni 
sabor u Niceji. Bazilije je toliko poštivao Nicejsko vjerovanje 
da se nije usudio da mu nadoda novi »istobitan«. Možemo ko- 
načno naznačiti daje Bazilija od »istobitan« odvraćalo i nje- 
govo uvjerenje da je »istobitan« još uvijek »dogma«, a ne 
»kerigma«. Smatrao je, dakle, da nema prava »istobitan« stav- 
ljati za mjerilo pravovjerja. Razumio je da treba vremena da 

izraz postane zreo za vjernike kako bi ga Crkva mogla izri- 
jekom prihvatiti. Tom je sazrijavanju Bazilije svojom knjigom 
mnogo pridonio", 

4. Pobožanstvenjenje 

Bazilijeva tvrdnja: »Evo što nam je obećano: postati Bogu 
slični koliko je moguće ljudskoj naravi [. . . ] sličnost s Bogom 
i vrhunac želja, postati bog«" zaslužuje da je stavimo u šire 
zaleđe jer se tako potpunije može razumjeti njezin smisao. 

U Bazilijevo vrijeme općenito vlada uvjerenje da je krš- 
ćanin pobožanstvenjeni čovjek. Kristovo otkupljenje čovjeka, 
nastavljeno po Duhu u Crkvi, nazivalo se teopojeza, teoza, 
deifikacija i divinizacij a. Riječi bismo donekle mogli prevesti 
s pobožiti, pobogoviti, pobožanstveniti i obogotvoriti. Bazilije 
je u svom ulomku jasan: postati bog. Tema je čovjekove deifi- 
kacije veoma opširna 3 * * * * * * * 11 . Mi je kušamo ukratko izraziti. 

Prije svega valja istaći da se deifikacija smatrala cvije- 
tom i krunom otkupiteljskog djela. Adam je prije pada bio 
božanstveni čovjek. Zato je deifikacija istinski čovjekov poziv. 
Nije prema tome čudno što je takva misao u središtu otačkih 
razmišljanja. Deifikacija nije za ondašnje vjernike i teologe 
apstrakcija, već zbilja koja se živi. Teolozi su iz pobožanstve- 
njenja izvlačili svoje zaključke. Atanazije je, primjerice, do- 
kazivao Isusovo božanstvo iz činjenice što je vjernik deificiran: 
Krist ne bi mogao deificirati, da nije Bog. Kapadočani su 
pomoču iste stvarnosti utvrđivali opstojnost Kristove ljudske 
duše: kad Krist ne bi imao duše, ne bi čitav čovjek bio pobo- 
žanstvenjen. Sav je vjerski život u četvrtom stoljeću prožet 
vjerom u deifikaciju. Liturgijski su himni uglavnom ispjevani 
na tu temu. 

To je tradicionalno osvjedočenje i Bazilije, kako naznači- 
smo, prenio u svoje djelo. Ponešto je, doduše, suzdržan pri 
uporabi deifikacij ske terminologije zato što mu se činilo da 
nije u svemu biblijska, ali je u svom spisu isticao da Duh 
ostvaruje u kršćaninu djelo obogotvorenja. 

3 O Bazilijevo] »ekonomiji« vidi H. DORRIES, De Špiritu, 27. 28. 139; H. DEHN- 

HARD, Problem, 56; B. PRUCHE, Basile, 79—110; B. PRUCHE, Autour, 207. 208; Y. 

COURTONNE, Temoin, 166. 167; E. A. de MENDIETA, Pair, 129—133; S. GIET, 

Idees, 296. 297; J. de GHELLINCK, Pairistique, 313—338. 

9 Duh Sveti, I, 2; IX, 23. 

10 o deifikaciji vidi J. GROSS, Divinisation, 239 — 244. 339 — 350; K. HOLL, Am- 

philochius, 123—125. 149; B. PRUCHE, Basile, 144. 151—153. 196—198. 203. 204. 217; 
B. PRUCHE, Originalitć, 219—220; B. PROUCHE, Aulotour, 213. 223. 224; P. B. F, 

BILANIUK, Mystery, 337—359; J, H. DALMAIS, Divinisation, 1376—1389; M. LOT- 

-BORODINE, Dćification. 


Tema Čovjekove deifikacije ima dugu povijest. Već su 
grčki mislioci deifikaciju držali ciljem ljudskog opstanka. Poi- 
mali su je tijekom povijesti raznoliko. Na vrhuncu su svoje 
misli učili da se čovjek tako pobožanstvenjuje što postaje 
jedno s Bogom. Ljudski duh, podrijetlom iz Boga, poslije se 
smrti ponovno vraća u božanstvo. Postaje dionikom Božje 
besmrtnosti. 

Stari je zavjet otklonio pobožanstvenjenje. Učio je da je 
čovjek posve različit od Boga i zato mu nema teopojeze. 
Između Boga i čovjeka ne može biti dodira. Bog u svemu 
nadvisuje stvorenje. Čovjek može jedino sličiti Bogu. Taj je 
nauk klasično izražen u Post 1,26 — 27. Ni Novi zavjet ne upo- 
trebljava riječ teopojeza. Ipak se služi izrazima koji su joj 
veoma blizu. Ovdje prije svega mislimo na 2 Pt 1, 4, Dj 17,28 i 1 
Iv 3,2". Svi ti tekstovi sadrže poruku o čovjeku koji u Kristu, 
po vjeri i otajstvima vjere, postaje sinom Božjim. Na taj način 
stječe udio u životu što gaje donio na svijet Utjelovljeni Krist. 
Novozavjetna propovijed o novoporodu i obnovi nije daleko 
od deifikacij ske teme. Isto bi trebalo reći za biblijski govor 
o vjerniku, novom stvorenju i posinjenom Božjem djetetu. 

Ideju deifikacije među Očima prvi u teologiju uvode Kle- 
ment Aleksandrij ski (g. 150 — 215) i veliki Origen (g. 185 — 254). 
Čovjeka, po njima, pobožanstvenjuje spoznaja ili gnoza. Tko 
savršeno pojmi evanđeoski nauk, taj je deificiran. Usporedo s 
takvim poimanjem deifikacije postoji mišljenje da se teopojeza 
sastoji od sudjelovanja u božanskoj neraspadljivosti i besmrt- 
nosti koju je Utjelovljena Riječ uskrsnućem darovala ljudskoj 
naravi. Deificirati, učiniti besmrtnim i neraspadljivim, u ono 
vrijeme znači gotovo jedno te isto. Od Božjih svojstava stvo- 
rena narav može posjedovati samo besmrtnost i neraspad- 
ljivost. 

Nauk o pobožanstvenjenju posebice je nazočan u istočnih 
Otaca. Oni su u njemu nekako saželi cjelokupnu kršćansku 
misao. Obogotvorenjem su obuhvatili vjeru u iskonsku dobrotu 
stvorenja. Čovjek se može pobožiti jer je stvoren dobrim. Oci 
su smatrali da je božansko Trojstvo istinski tvorac teopojeze 
kojoj je svrha čovjekov povratak Ocu po Sinu u Duhu Svetom. 
Sin je ostvario djelo teopojeze utjelovljenjem, mukom i uskrs- 
nućem. Kao Gospodin suvereno predvodi deifikaciju. Duh je 
Sveti pomazao Krista da bi izvršio čin obogotvorenja. Od Kri- 

11 2 Pt 1, 4; »Time smo obdareni dragocjenim, najvećim obećanjima, da po 
njima postanete zajedničari božanske naravi (. . .)«. Dj 17, 28: »Njegov smo čak i 
rod«. 1 Iv 3, 2: »(. . .) sad smo djeca Božja (. . .) kad se očituje, bit ćemo njem«* 
slični (...)«« 



stova uskrsunuća Crkva je uvedena u deifikacij sku povijest. 
Duh se njome služi da bi po sakramentima dovršio djelo po- 
svećenja. Deifikacija je konačni cilj povijesti i opstanka. Oče- 
kivano novo nebo i nova zemlja posebni su nazivi za deifika- 
cijski čin blažene Trojice. 

Obogotvorenje se ne da lako definirati. Kršćanin, svakako 
otklanja grčku misao daje divinizacija potpuno izjednačenje 
čovjeka s Bogom. Stvorenje ne može biti Bogu jednako. Može 
mu samo sličiti. Deifikacij a je uspostava sličnosti koju je posje- 
dovao Adam. Čovjek u deifikicaji dobiva po milosti udio u 
svojstvima što ih Bog ima po naravi: u mudrosti, ljubavi, slo- 
bodi od strasti, neraspadljivosti i besmrtnosti. Čovjek se pre- 
obrazuje u sliku Utjelovljene Riječi i tako postiže Božje posi- 
naštvo koje ga čini božanstvenim. 

Bazilije u svom spisu taj nauk pretpostavlja poznatim. 
S nekoliko pojedinosti tom poimanju deifikacije daje vlastiti 
pečat. Tako je više od ostalih isticao ulogu Duha. Na to je bio 
navedn pneumatomaškim raspravama. Držao je da Duh obogo- 
tvoruje svojom nazočnošću u vjerničkoj duši. Iz te je činjenice 
zaključio: ako Duh deificira, znači daje Bog. Duh ne bi mogao 
deificirati, kad bi bio stran i tuđ Bogu. 

Bazilije smatra daje obogotvorenje moguće jer je čovjeku 
u narav usađeno da teži za Bogom, vrhovnim dobrom i naj- 
uzvišenijom ljepotom. Duh vrši deifikaciju kad se čovjek us- 
trajnom askezom očisti od grijeha, nadvlada strasti i postane 
krepostan. Deifikacija se, po Baziliju, sastoji u motrenju, pri- 
snosti i prijateljstvu s Bogom. Duša treba na zemlji živjeti 
nebeskim životom. Ona to postiže kadje Duh uvede u spoznaju 
božanskih tajna. Savršeno poznavanje Boga preobrazuje i obo- 
gotvoruje. Uranjanje u Božja otajstva svrha je čovjekova ze- 
maljskog i nebeskog opstanka. Potpuna spoznaja uvodi u ko- 
načnu deifikaciju. 

5. Bazilijev nauk o Duhu i Carigradski sabor 

Carigradski sabor od g. 381. iznimno je značajan za povi- 
jest trojstvene dogme. Taj je Sabor potvrdio Nicejsko vjero- 
vanje. S Carigradskim je saborom konačno riješen spor o polo- 
žaju Sina u Bogu. Arijevstvo je napokon svladano. Isto tako na 
Saboru je nađeno rješenje za pitanje Duha Svetoga. Izražaj 
što ga je trojstveno otajstvo dobilo na tom Saboru na snazi 


je do danas. Prihvaćaju ga sve kršćanske vjeroispovijesti. Tako 
je Carigradski sabor zaista opći sabor”. 

Teološki doprinos Carigradskog sabora nalazi se u njegovoj 
pneumatoiogiji. Rečenice koje se u Carigradskom vjerovanju 
odnose na Duha Svetoga nadopunjuju Nicejsko vjerovanje. Re- 
dovito se drži da je u tim rečenicama očit utjecaj Bazilijeve 
pneumatologije. Bez Bazilija nauk se Carigradskog sabora ne 
da zamisliti. Istina je da Crkva od svojih početaka vjeruje u 
Duha i živi od njegove milosti, ali za saborsku pneumatologiju 
najpresudnija su desetljeća što prethode Carigradskom saboru. 
U tim je desetljećima Bazilije, bez sumnje, najvažnija ličnost u 
istočnoj Crkvi. On, doduše, nije doživio Sabor, ali su saborski 
Oci uglavnom njegovi prijatelji i učenici. To posebice važi za 
dvojicu saborskih predsjednika, Melecija Antiohijskog i Grgu- 
ra Nazijanskog. Misli za koje se Bazilije borio čitava života po 
njegovim su prijateljima bile nazočne na Saboru i na njemu 
izvojevale pobjedu.” 

Promotrimo li ukratko saborski nauk, nije teško ustanoviti 
koliko Carigradski simbol prožima Bazilijeva pneumatologija. 
Sabor najprije veli o Duhu da je Gospodin. Istina je da ne upo- 
trebljava ho Kyrios (Gospodin), već se služi s to Kyrion. Time 
se valjda vodilo računa o tom daje »Gospodin« naziv za Jahvea 
i Isusa Krista. Oci su neodređenim članom htjeli reći da Duh 
pripada u kategoriju onih koji su »Gospodari«. Tako je otklo- 
njena pneumatomaška zabluda o Duhu kao stvorenju. Duhu 
priliči gospodovati, ne služiti. Duh je »Gospodin«. Sabor, dakle, 
Duha časti naslovom koji je vlastit za Oca i Sina. Time je, 
drugim riječima, naznačeno da Duh ima božansku narav i 
dostojanstvo. 

Saborski dokument Duha proglas uje »živodajnim«. To znači 
da Duh daje život, a ne da ga prima. Zacijelo se »živodajni« 
odnosi na milosni i božanski život. Sabor uči da je tom životu 
izvor i vrutak Duh Sveti. Naznaku da Duh »izlazi iz Oca« 
Sabor sigurno preuzima iz Iv 15,26 i 1 Kor 2,12. Očito je da su 
saborski Oci tu izreku uperili protiv pneumatomaha za koje 
Duh potječe iz stvorene naravi. Otac je, po Saboru, počelo za 
Duha. Duh ne dolazi iz stvorenja, več iz Boga. 

Sabor nadalje za Duha kaže da mu se »klanjamo« i da ga 
»slavimo« zajedno s Ocem i Sinom. Izreka nema izravna upo- 

i! 0 značenju Carigradskog sabora vidi I. 0. de URBINA, Nicee, 188 — 189; A. M. 
RITTER, Konstantinopel, 295—303; H. DORRIES, De Špiritu, 5; J. DANIfiLOU, Le 
IVenie siecle, 1. 7. 51. 

13 Bazilijev doprinos saborskoj pneumatoiogiji ističu H, DORRIES, De Špiritu, 
174, 175; H. DORRIES, Basilius, 141—143; B. PRUCHE, Basile, 81. 109, 

rišta u Bibliji. Vjerojatno je najvažnija točka saborske pneu- 
matologije. U simbolu se »istobitan« ne upotrebljava niti se 
Duh izrijekom naziva Bogom. Čini se da to nadomješta »sukla- 
njati se« i »suslaviti«. Vjernik se u bogoslužju Duhu klanja 
i slavi ga s Ocem i Sinom jer Duh ima istu narav kao druge 
dvije božanske Osobe. Duh zaslužuje poklonstvo i slavu zato 
što je jednako Bog kao Otac i Sin. Slava i čast što je krščanin 
iskazuje Duhu jedna je te ista sa slavom i čašču koju prika- 
zuje Ocu i Sinu. Istočasnost je sinonim za istobitnost. Istobit- 
nost se priznaje kroz jednakost časti. 

Carigradsko vjerovanje, oslanjajuči se na 2 Pt 1,21, napo- 
kon veli za Duha da je »govorio po prorocima«. Time se htjelo 
reči da Duh ima udjela u nadahnućima kojima je Riječ obda- 
rivala proroke. I to je posebni način govora o božanstvu Duha. 
Duh je zajedno s Riječju nadahnitelj proroka “. 

Oznake saborske pneurnatologije nije teško raspoznati". 
Oci su se držali svetopisamske misli. Svjesno je nisu htjeli 
proširivati i nadopunjati. Izostavili su »istobitan«. Nisu se po- 
služili ni riječju Bog. Tako su postupili jer su vodili brigu 
o eventualnom sporazumu s pneumatomasima. Stoga su osta- 
vili po strani izraze koji su najviše smetali Eustatijeve pristaše. 
Birali su blaže riječi, ali u nauku nisu nimalo popuštali. Bla- 
gost izraza nije bila za pneumatomahe prepreka da shvate 
kako je njihova pneumatologija osuđena. Zato su Carigrad na- 
pustili i prije svršetka saborskih sjednica. 

Saborska je pneumatologija u cjelini blizu Bazilijevu uče- 
nju. Vidi se to otud što su saborski Oci postupili kao i Bazi- 
lije kad je riječ o pneumatskom »istobitan« i nazivu »Bog«. 
U Carigradskom se vjerovanju s izričajima »živodajni« i »go- 
vorio po prorocima« stavlja naglasak, kao i u Bazilija, na djelo 
Duha, dok se o njegovu položaju u Bogu govori manje. Teolo- 
gija koja se nalazi iza »suklanjati se« i »suslaviti« vezana je 
sa središnjom Bazilijevom pneumatološkom misli o sinonimno- 
sti između »istobitan« i »istočastan«. 

Nekoliko točaka Bazilijeve pneurnatologije ne nalazimo u 
Carigradskom vjerovanju*'. Sabor je izostavio naravno zajed- 
ništvo Duha s Ocem i Sinom što je Bazilije rado isticao u 
svome djelu. Carigradski se simbol ne poziva na Mi 28,19. Mi 

■* O pneumatoiogiji Carigradskog sabora vidi I. O. de URBINA, Nicee, 193 — 205; 
A. M. RITTER, Konstantinopel, 296 — 303 

BO tome potanje u J. N. D. KELLY. Aitkristliche, 333 — 339; A. M. RITTER, 
Konstantinopel, 295. 296. 

i« To posebice ističe H. DORRIES. De Špiritu, 174 — 175; Basilius, 141 — 143. 


pak znamo da je to biblijsko mjesto ishodište čitave Bazilijeve 
misli o Duhu. Isto tako Sabor je neovisan o Bazilijevoj tvrdnji 
da se vjernik onako krštava kako vjeruje; da Boga slavi kako 
je kršten i kako vjeruje. U Bazilija su najuže vezani krst, vjera 
i slavljenje Boga. Ipak moramo reći da se saborska pneumato- 
logija u svim svojim točkama nalazi u Bazilijevu spisu Duh 
Sveti, Time je Bazilije zaista zadužio trojstvenu teologiju. 

PRIJEVOD 



1 


Predgovor: valja ispitati i najsitnije dijelove 

govora o Boga 

1. Brate Amfilohije! 

Draga mi i od sveg najčasnija glavo, pohvalih tvoju želju 
za znanjem i radinost značaja 1 . Nadasve pak uživah u pom- 
nosti i trijeznosti tvoje misli kad držiš da nijedna riječ što 
se nužno pri govoru upotrebljava o Bogu ne smije ostati bez 
provjere 2 . Jer si kako treba razumio Gospodinovu opomenu 
da »tko moli, dobiva i tko traži, nalazi« (Lk 11, 10), čini mi se 
da bi skladnošću traženja na odgovor potaknuo i najvećeg 
oklijevaoca. 

U tebe me još više to zadivljuje što ne postavljaš pitanja, 
kao većina danas, da bi kušao, već jedino da bi našao što je 
zapravo istina. Veliko je, zaista, dandanas obilje doušnika 1 
i onih što nas neprestance zapitkuju. Ali je zato veoma teško 
naići na dušu koja ljubi znanje i traži istinu da se izliječi 
od neznanja. Pitanja mnogih, poput lovačke zamke i ratne 
zasjede, u sebi kriju dobro smišljenu varku. Oni ne iznose 
pitanja da bi iz njih izvukli kakvu korist nego da bi tobože 
imali, ako ne dobiju odgovore u skladu s vlastitom požudom, 
pravedan povod za rat. 

2. Ako se »bezumniku već i pitanje ubraja u mudrost« 
(Izr 17,28), kolikom ćemo tek cijenom cijeniti pametna slu- 
šatelja što ga prorok pridruži »divnom savjetniku« (Iz 3,3)? 
Zaista je pravedno da ga udostojimo svake hvale, da ga tje- 
ramo naprijed, da budemo dionici njegova mara i da mu 
u svemu pomažemo dok hrli za savršenosti. Nije, naime, 
oznaka lijenčina u vjeri nego upućenika u svrhu našega poziva 

Amfilohije nam je već poznat. Vidi Uvod, I, 1 (bilj. 6). 

2 Bazilije upotrebljava riječ Bog s članom i bez člana. S članom Bog (lio The 
os) redovito znači Boga Oca. Bez člana Bog (Theos) izražava Božju supstanciju. U 
tom smislu riječ se primjenjuje i na Sina. 

3 Naznačili smo mučne okolnosti u kojima je Bazilije pisao svoje djelo. Vidi 
Uvod, II (Prilike u kojima spis nastaje). 

da govor o Bogu ne slušaju površno, već da nastoje istražiti 
smisao skrit u svakoj riječi i svakom slogu. Evo šta nam je 
obećano: postati Bogu slični koliko je moguče ljudskoj na- 
ravi*. Sličnosti pak bez spoznaje nema, a spoznaja izvire iz 
poduka. No govor je počelo podučavanja. Dijelovi su govora 
slogovi i riječi. Prema tome, ispitivanje slogova nije izvan 
cilja. Moglo bi se kome učiniti da pitanja zaslužuju da ih 
zanemarimo jer su malena. Naprotiv! Jer je istinu teško do- 
hvatiti, posvuda za njom valja tragati. Ako naime napredo- 
vanje u pobožnosti kao i u vještinama raste veoma polako, 
uvođenici u spoznaju ne smiju ništa zanemariti jer tko prezre 
početna slova kao malena, nikada neće doseći vrhunce mud- 
rosti. 

Da i ne dva su sloga, ipak najodlični]e dobro, istina, i 
krajnji međaš zla, laž, često su sažeti u tim malim riječima. 
Ali što tu govorim? Tko bi samo glavom dao znak, u svje- 
dočenju za Krista, smatralo se da je ispunio svu pobožnost. 
Ako je to tako, koja je od riječi o Bogu tako sićušna da joj, 
bila dobra ili ne, u svakom slučaju ne pripada veliko zna- 
čenje? Budući da iz Zakona neće nestati nijedan jota nit ikoji 
zarez (Mt 5,18), kako bi onda mogla postojati za nas mogućnost 
da i najsitnije mimoiđemo? 

Sto si od mene zatražio da prosudim, istodobno je maleno 
i veliko. S obzirom na kratkoću predmeta, maleno je i stoga 
možda prezrivo; snagom pak onog čega je znamen, odista je 
veliko. Sliči gorušici koja je doduše najmanje među suhim 
sjemenjem (Mt 13, 31 — 32), ali ako joj se iskaže potrebna 
njega uzrasta do zavidne visine jer razvije u sebi usađenu 
moć. 

Ako se tko smije gledajući naše blebetanje — izražavam 
se sa psalmistom (Ps 118,85) — o slogovima, nek zna da će sa 
smijeha ubrati jalov plod. Mi ipak, ne predavši se ljudskim 
prijekorima i ne podlegnuvši njihovu preziru, s istraživanjem 
nećemo prestati. Posve sam daleko od tog cla bih se tih 
čestica* kao neznatnih stidio. Sam sebi ću čestitati kao onom 
koji je mnogo zavrijedio ako dosegnem i tisući dio njihove 
vrijednosti. Bratu pak koji s nama traži velim da otud nije 
izvukao neznatnu korist. 

4 Tu smo rečenicu stavili u šire zaleđe u Uvod, IV, 4. 

5 Bazilije misli prije svega na doksoloeijske »sa«, »po«, »u«, »i«. Iz čitava se 
njegova spisa vidi značenje tih riječci. Može se bez pretjerivanja reći da su one u 
središtu pozornosti jer se njima izrazuje položaj Sina i Duha u Božjem otajstvu, 

Vidim, dakle, da je u malim riječima skriven velik okršaj 
te s nadom u nagradu ne izmičem napora, Uvjeren sam da će 
izlaganje i meni osobno biti plodonosno i da će slušaocima 
pružiti dostatan dobitak. Stoga ću »s njim«, »s Duhom Sve- 
tim«, razumije se, pristupiti tumačenju. I ako želiš da krenem 
na put raspravljanja, ukratko ću se osvrnuti na začetak ras- 
prave. 

3. Dok sam se nedavno molio s narodom i na dva načina 
završavao slavospjev' Bogu Ocu — jednom »sa Sinom« i »sa 
Svetim Duhom«, drugi put »po Sinu«, »u Duhu Svetom«, neki 
od nazočnih prosvjedovaše i govorahu da se služimo čudnim 
i uz to međusobno suprotnim riječima. Ti si prvotno iz koristi 
za te ljude 1 ili, ako su skroz neizlječivi, zbog sigurnosti onih 
što ih sreću, tražio da se iznese jasan nauk o smislu sadržanu 
u tim slogovima. U izlaganju bit ćemo kratki kako je to 
moguće onima što se složiše s obzirom na postanak njihova 
raspravljanja. 


II 

Ishodište heretičkih zanimanja za slogove 

4. Cjepidlačenje heretika* s obzirom na slogove i riječi 
nije nešto bezazleno kako bi netko mogao pomisliti. Ono ne 
vodi malom zlu, već skriva dubok i mračan naum protiv 
prave vjere. Svim silama nastoje dokazati da Oca, Sina i 
Duha Svetoga raznoliko izgovaramo, da bi time tobože stekli 
lak dokaz kako su različiti i s obzirom na narav. Drže se pri 
tom drevne misli što je iznađe Aecije 1 , predstojnik te sljedbe. 
On napisa negdje u svojim pismima: »Sto je po naravi ne- 
slično, neslično se i izgovara. I obratno. Što se neslično izriče, 
i po naravi je neslično«. Aecije u potvrdu svoje riječi navede 
Apostola koji veli: »Jedan je Bog Otac, iz koga je sve. I jedan 
je Gospodin Isus Krist, po kome je sve« (1 Kor 8,6). Aecije 
zaključi: odnos koji vlada među riječima, vrijedi i za naravi 

6 Značenje slavospjeva ili doksologije za Bazilijev nauk o Duhu već istakosmo. 
Vidi Uvod, IV, 1. 

7 Riječ je o pneumatomasima. Usp. Uvod, I, 4C; III, 1. 

■ Bazilije prvenstveno misli na anomejce. Vjerojatno uključuje arijevce i pnen- 
matomahe. Vidi Uvod, I, 4 A i C. 

’ 0 Aeciju, usp. Uvod, I, 4 A i C 

naznačene riječima. No izričaj po kome nesličan je Izričaju iz 
koga. Sin je, dakle, Ocu nesličan 1 ". 

Prema tome, iz te zablude dolazi brbljarija naših protivnika 
o riječima što su ovdje u pitanju. Polazeći otud, Bogu Ocu 
pridjevaju kao zasebno vlasništvo iz koga. Bogu Sinu odre- 
diše po kome, Duhu Svetom u kome. Tvrde da se takva upo- 
raba prijedloga nikad ne mijenja kako bi, rekoh, različitim 
izgovaranjem došla do izražaja i razlika u naravi. Ali se ipak 
ne da sakriti da nadmudrivanjem oko riječi nastoje očuvati 
snagu svoje krive nauke. Po njima iz koga označuje Stvori- 
telja, po kome slugu ili sredstvo, u kome vrijeme ili mjesto. 
To zato čine da Sina, Stvoritelja Svemira, ne bismo smatrali 
išta časnijim od sredstva te da bi bilo jasno kako Duh Sveti 
bićima ništa više ne pridonosi, osim mjesta i vremena. 


III 

Umjetna primjena prijedloga dolazi iz svjetovne 

mudrosti 

5. Zacijelo je ove ljude zavelo u tu zabludu mišljenje 
svjetovnih mudraca koji iz čega i po čemu pridijelise zbiljama 
odvojenim po naravi. Filozofi, naime, smatraju da iz čega 
označuje tvar, po čemu sredstvo ili, općenito, službu. Još toč- 
nije — • ta ništa ne priječi da sažmemo sav nauk filozofa te 
ukratko dokažemo svojim protivnicima njihovu nespojivost s 
istinom kao i nesklad sa samim mudracima — oni što se 
posvetiše ispraznoj filozofiji, raznoliko tumače narav uzroka 
i dijele je na zasebna značenja. Tako govore o začetnim 
uzrocima, o suradničkim ili suuzročnim te o onima bez kojih 
ne može ništa opstojati. 

Svakom uzroku, naravno, dodjeljuju vlastiti naziv te se 
stoga drukčije označuje činitelj, drukčije oruđe. Drže da 
tvorcu odgovara od koga. S pravom se, kažu, veli da je klupa 
načinjena od stolara. Sredstvu, po njima, pripada po čemu: 
posredstvom blanje, svrdla i ostalog oruđa. Slično iz čega 
smatraju svojstvenim za tvar: predmet je iz drveta. Izričaj 

10 To je anomeizam. Vidi Uvod, I, 4 A. 


prema čemu naznačivao bi zamišljeni nacrt ili rukotvorčev 
vanjski uzorak. Rukotvorac, naime, najprije nariše predmet u 
pameti te predodžbu provodi u djelo, ili pak gledajući na već 
izrađeni primjerak posao upravlja po uzoru na nj. Po sudu 
mudraca radi čega se odnosi na cilj: klupa je načinjena radi 
koristi ljudi. U čemu naznačivalo bi vrijeme ili mjesto. Kad je 
nastalo? U ono vrijeme. Gdje? U tom mjestu. Te datosti, do- 
duše, nastalom ništa ne pridonose, ali se bez njih ništa ne 
čini. Radnicima je potrebno mjesto i vrijeme. 

To su naučili naši protivnici i tome se diviše. Zapažanja 
ništavne i isprazne prijevare 11 prenose na jednostavni i pri- 
prosti nauk o Duhu da bi Boga-Riječ umanjili, a Duha Svetoga 
zabacili. Izričaj što ga pogani pripisaše oruđu bez duše ili 
podložnoj i posve niskoj službi, mislim na po čemu, ovi ljudi 
ne oklijevaju prenijeti na Stvoritelja Svemira. Mada su krš- 
ćani, ne stide se da riječi »pila« ili »čekić« pripišu Stvori- 
telju svega stvorenoga. 


IV 

Pismo upotrebljava prijedloge bez ikakve razlike 

6. Mi priznajemo da se riječ istine često služi tim čestica- 
ma. Ipak osporavamo da sloboda Duha na bilo koji način ro- 
buje uskogrudnosti poganskih mudraca, već prema promjeni 
prilika i u skladu s potrebama mijenja izričaje. Iz čega ne zna- 
či uvijek tvar, kako se čini filozofima, nego Pismo kudikamo 
uobičajenije taj izraz upotrebljava za Vrhovni Uzrok. Evo ne- 
koliko primjera: »Jedan Bog iz kog je sve« (1 Kor 8, 6); »sve je 
iz Boga« (1 Kor 11, 12). Ali riječ se istine često služi tim izra- 
zom i za tvar. Ona na primjer kaže: »Kovčeg ćeš načiniti iz 
neistrunjiva drva« (Post 6, 14); »svijećnjak ćeš napraviti iz 
čista zlata« (Izl 25, 31); »prvi je čovjek iz zemlje, zemljan« (1 
Kor 15, 47); »ti si kao i ja oblikovan, iz gline« (Job 33, 6). 

11 Bazilije se negativno izražava o filozofiji. Ona je »ništavna i isprazna prije- 
vara«. Ipak u svom djelu često posiže za filozofskim mislima. Svoje je, doduše, 
dokazivanje prvenstveno gradio na Bibliji i Predaji, ali ni filozofiju nije zanemari- 
vao. Pri tom nije slijedio neki određeni sustav, već je dobro uzimao gdje ga je 
nalazio. No Bazilijevu upotrebu filozofskih zasada još 1 reba istražiti. Taj posao niie 
obavljen. Usp. H. DEHNHARD , Problem; TI. A. \VOLFSON, Philosophy, 333—346; 
J COMAN, Demonstration, 200—202; B. PRUCHE, Basile, 9—15; 154—168. 169—178. 

Naši protivnici, rekosmo, kako bi dokazali različitost na- 
ravi, postaviše zakon da taj izričaj odgovora isključivo Ocu. 
Od mudraca, doduše, preuzeše osnove svoga poimanja, ali ih 
ipak u svemu ne poslušaše doslovno, več po njihovoj odredbi 
Sinu dodijelise naziv »sredstva«, Duhu »mjesta«. Stoga govore: 
u Duhu, po Sinu. Bogu pripisuju iz koga, ali pri tom ne slijede 
filozofe nego se, vele, vode apostolskim načinom govora jer je 
pisano: »Iz njega ste vi u Kristu Isusu« (1 Kor 1, 30) i »sve je 
iz Boga« (1 Kor 11, 12). 

Koji je, dakle, zaključak tog poimanja? Različite su naravi 
uzroka, sredstva i prostora. Sin je prema tome različit od Oca 
po naravi, jer je sredstvo različito od stvarača. I Duh je razli- 
čit, ukoliko se mjesto i vrijeme razlikuje od naravi oruđa i 
onih što njima rukuju. 


v 

»Po kome« se kaže i o Ocu i » iz koga« o Sinu i Duhu 

7. To bijaše njihovo mišljenje. Mi ćemo pak pokazati što 
ustvrdismo: niti Otac sebi pridržava iz koga, a Sinu dade po 
kome, niti Sin sa svoje strane, kako oni tvrde, isključi Duha 
Svetoga iz zajedništva 13 u iz koga ili po kome, makar tako od- 
redi njihova nova razdioba. 

Pavao piše: »Jedan je Bog Otac, iz kog je sve i jedan je 
Gospodin Isus Krist, po kome je sve« (1 Kor 8, 6). Te riječi ne 
govori čovjek koji ustanovljuje zakon, već pomno luči osobe. 
Apostol nije tako zborio da bi uveo različitost naravi nego da 
bi pokazao kako je pojam Oca i Sina nepomiješan. 11 Iz onog što 
ćemo reći vidi se da ti izrazi nisu međusobno protuslovni, niti 
su kao u ratu odvojeni protiv suparničke postrojbe da bi doveli 
u sukob naravi na koje se odnose. Blaženi je Pavao obje rijeece 
primijenio na jednu i istu osobu kad veli: »Jer sve je iz njega 
i po njemu i za njega« (Rim 11, 36). Svatko tko imalo razumije 
smisao rečenice, priznat će da se to mjesto odnosi na Gospo- 
dina. Apostol je naime naveo Izijino proroštvo: »Tko je spo- 

12 U Uvodu (III, 4; IV, 5) smo naglasili iznimno značenje »zajedništva« za Ba- 
zilijevu pneumatologiju. 

13 Otklanja se sabelijevstvo. Vidi Uvod, I, 4 B. 


znao misao Gospodnju? Tko mu bi savjetnik?« (Iz 40, 13; Rim 
11, 34 — 35) i potom nadovezao: »Jer sve je iz njega i po njemu 
i za njega« (Rim 11, 36). 

Daje to prorok kazao o Bogu Riječi, Stvoritelju svega 
stvorenoga, možeš naučiti iz onog što prethodi u Izaiji: »Tko 
rukom izmjeri vodu, nebo pedljem i šakom svu zemlju? Tko 
brda stavi na tezulju i prodoline na vagu? Tko spozna misao 
Gospodnju i tko mu bi savjetnik« (Iz 40, 12 — 13)? Tu pak tko 
ne znači posvemašnju nedostupnost, već rijetkost kao na ovim 
mjestima: »Tko će sa mnom ustati protiv zlikovaca« (Ps 93, 
16); »tko je čovjek što želi život« (Ps 33, 13); »tko će se popeti 
na goru Gospodnju« (Ps 23, 3)? Isti je slučaj i ovdje: »Tko po- 
zna misao Gospodnju i ima čest u njegovu savjetu« (Iz 40, 13)? 
»Otac ljubi Sina i sve mu pokazuje« (Iv 5, 20). 

Sinje taj što uzdržava zemlju i rukom je obujmljuje. On 
svedovedeuredisklad. Brdimaodredi ravnotežu, vodama mj e- 
ru i svemu što je u svemiru dade vlastito mjesto. Sin obuhvaća 
cijelo nebo neznatnim dijelom svoje moći, što je proročka riječ 
slikovito nazva pedljem. Stoga s pravom nadoda Apostol: »I? 
njega i po njemu i za njega je sve« (Rim 11, 36). Bićima iz nje- 
ga dolazi po volji Boga Oca uzrok bitka. Sve po njemu ima 
trajanje i opstanak, jer On je sve stvorio i svakom stvorenju 
pojedinačno odmjerio potrebeno za uzdržavanje. Stoga se Sve 
prema njemu i okreće. Nekim neodoljivim čeznućem i neizre- 
civom ljubavi Sve gleda prema početniku i darovatelju života 
kao što je zapisano: »Oči se svih u te ufaju« (Ps 144, 15); »sve 
tebe čeka« (Ps 103, 27); »ti otvaraš svoju ruku i sve živo napu- 
njaš blagoslovom« (Ps 144, 16). 

8. Ako protivnici ustanu protiv ovog našeg tumačenja koji 
će ih razlog osloboditi da očito sami sebi ne protuslove? Ne 
priznaju li naime da su sva tri izričaja — iz njega, po njemu i 
za njega — kazana o Gospodinu, posve je nužno da ih pripišu 
Bogu Ocu. Time će, jasno je, otpasti njihova primjedba. Uka- 
zat će se da je Ocu pripisan ne samo iz koga, već također po 
kome. Ako po kome ne očituje nešto nisko, zašto ga onda kao 
znak neznatnijeg dodijelj uju Sinu? Je li , općenito uzevši, po ko- 
me znamen služenja, nek nam odgovore: kojem je vladaru po- 
dložan Bog slave i Kristov Otac? 

Naši protivnici na taj način sami sebe pobijaju. Mi smo 
pak u dobru položaju u oba oblika izlaganja. Pobijedi li da se 
kazano odnosi na Sina, vidjet će se da Sinu odgovora iz njega; 
ostane li se tvrdoglavo pri tom da prorokov govor treba pripi- 
sati Ocu, pokazat će se da riječ po kome pristaje Bogu i da oba 

izričaja imaju isto dostojanstvo, jer su na isti. način pridijeljeni 
Bogu. Prema tome, ti če se izrazi u oba slučaja pokazati među- 
sobno istočasnima, jer su upotrijebljeni za jednu i istu osobu. 
No vratimo se svom predmetu. 

9. U pismu Efežanima veli Apostol: »Ispovijedajući istinu 

u ljubavi, u svakom ćemo pogledu rasti prema njemu koji je 
glava, Krist, Iz njega čitavo tijelo, usklađeno i ujedinjeno za- 
hvaljujući svakom zglobu koji ga služi, u skladu s djelovanjem 
razdijeljenim svakome po mjeri, obistinjuje svoj vlastiti rast« 
(Ef 4, 15 — 16), I opet onima što ne posjeduju spoznaju Jedino- 
rođenca bi rečeno u poslanici Kološanima (2, 19): »Tko se drži 
glave — to jest Krista — iz koga cijelo tijelo, opskrbljeno zglo- 
bovima i povezama, crpe rast što mu ga daje Bog«. Da je Krist 
glava Crkve, ondje naučismo gdje Apostol veli: »Njega, na vr- 
huncu svega, postavi za glavu Crkvi« (Ef 1, 22). Ivan piše: »Iz 
njegove punine svi mi primismo« (Iv 1, 16). Sam Gospodin 

svjedoči: »Primit će iz onog što meni pripada i vama će priop- 
ćiti« (Iv 16, 14). I uopće, marljivu će čitatelju sinuti pred očima 
raznovrsne uporabe izričaja iz koga. I Gospodin reče: »Opazih, 
iz mene iziđe sila« (Lk 8, 46). 

Slično opazismo daje na mnogo mjesta i za Duha upotri- 
jebljen iz koga. Apostol piše: »Tko sije za Duha, iz Duha će žeti 
vječni život« (Gal 6, 8). Ivan ima: »Evo otkud znamo daje u 
nama: iz Duha što nam ga dade« (1 Iv 3, 24). Anđeo veli: »Na- 
stalo u njoj, iz Duha je Svetog« (Mi 1, 20). Gospodin tvrdi : »Ro- 
đeno iz Duha, duh je« (Iv 3, 6). To je tako! 

10. Sad treba pokazati da Pismo izričaj po kome jednako 
upotrebljava o Ocu, Sinu i Duhu Svetom. Sto se Sina tiče, bilo 
bi suvišno donositi dokaze jer je to poznato, a tako i protivnici 
misle. Mi ipak pokazujemo da je po kome i za Oca upotrijeb- 
ljen. Apostol veli: »Vjeran je Bog po kome biste pozvani u za- 
jedništvo njegova Sina« (1 Kor 1, 9); »Pavao, apostol Isusa 
Krista po Božjoj volji« (2 Kor 1, 1). Opet: »I tako nisi više rob, 
već sin; ako pak sin, i baštinik po Bogu« (Gal 4, 7); »kako Krist 
bi uskrišen od mrtvih po Očevoj slavi« (Rim 6, 4). Izaija kaže: 
»Jao onima što vijećaju u tmini, a ne po Gospodinu« (Iz 29, 15). 

Moguće je navesti mnogo svjedočanstava da je isti izričaj 
primijenjen i na Duha. Apostol veli: »Nama Bog objavi po Du- 
hu« (1 Kor 2, 10). Ili na drugom mjestu: »Čuvaj po Duhu Sve- 
tom povjereni poklad« (2 Tim 1, 14). I opet »Jednom se naime 
po Duhu daje riječ mudrosti« (1 Kor 12, 8). 


11. Isto nam je reći i o prijedlogu u. Njega Pismo upotreb- 

ljava i za Boga Oca. Tako u Starom Zavjetu: »U Bogu ćemo 
biti snažni« (Ps 107, 14); »u tebi je neprestance moj slavospjev« 
(Ps 70, 6); »u tvom ću imenu kliktati od radosti« (Ps 88, 17). U 
Pavla stoji: »U Bogu što stvori Sve« (Ef 3, 9); »Pavao, Silvan i 
Timotej solunskoj crkvi u Bogu Ocu« (2 Sol 1, 1); »budem li 

ikad imao sretnu priliku u Božjoj volji doprijeti do vas« (Rim 
1, 10); »hvali se u Bogu« (Rim 2, 17). Ostale izreke nije lako ni 
nabrojiti. 

Nama nije do mnoštva svjedočanstva, već želimo dokazati 
da mišljenja onih ljudi nisu na mjestu. Budući da je poznato 
da se u upotrebljava za Gospodina i Duha Svetoga, to ćemo 
mimoići te ne ćemo ni dokazivati. Potrebno je ipak reći da je 
protiv onog što oni tvrde pametnu slušatelju dostatan dokaz 
pozivanje na proturječje. Ako naime po njihovu sudu različito 
nazivlje dokazuje raznolikost naravi, nek ih sad istovjetnost 
riječi zasrami te nek priznaju da je bit jednaka. 

12. Poraba se tih riječi međusobno ne mijenja jedino u go- 
voru o Bogu.” Isto tako često izmjenjuju ulogu s obzirom na 
uzajamno značenje kad jedna riječ preuzme smisao druge. 
Adam na primjer veli: »Dobismo čovjeka po Bogu« (Post 4, 1) 
što znači isto što i iz Boga. Na drugom, mjestu čitamo: »To 
Mojsije naloži Izraelu po naredbi Gospodnjoj« (Lev 8, 21). Ili 
opet: »Zar tome pojašnjenje nije po Bogu« (Post 40, 8)? I Josip, 
govoreći zatočenicima o snima, jasno reče iz Boga mjesto po 
Bogu (Post 40, 8). Pavao, naprotiv, upotrebljava prijedlog iz 
koga mjesto po kome. Tako na primjer kaže: »Nastao iz žene/ 
(Gal 4, 4) mjesto po ženi. To nam na drugom mjestu jasno 
protumači, jer kaže da ženi pripada roditi se iz muža, a mužu 
po ženi. Pravo piše: »Kao što je žena iz muža, tako je muž po 
ženi« (1 Kor 11, 12). Apostol, pokazujući na tom mjestu različi- 
tu uporabu prijedloga, istodobno usput ispravlja zabludu onih 
što misle daje Gospodinovo tijelo duhovno. 1 Da bi pokazao ka- 
ko je bogonosna put načinjena iz ljudskog tijesta, Pavao se ra- 
dije poslužio istaknutijom riječi. Izričaj po ženi mogaše navesti 

!i Bazilije upotrebljava riječ theologia. Theologia je, kako sam izraz kaže, go- 
vori (logos) o Bogu (Theos). Teologija raspravlja o Božjem biću, njegovu nutarnjem 
životu, o Bogu u njemu samome. 

is Riječ je o docetizmu, poglavitoj zabludi u ranom kršćanstvu. Doceti nisu vje- 
rovali da je Krist doista rođen. Prema tome, po njima nije ni bio čovjek. Tako je 
dokinuta osnovica za otkupljenje. Nema ni povijesti spasenja. Kristova A bogoljudska 
otajstva nemaju spasonosne'vrijednosti. Doceti su zapravo gnostici. Drže da spaša- 
va samo istina koju je naučavao Krist. Vidi se da je taj nauk daleko od novozavje- 
tne i ota.čke poruke o spasenju ostvarenom Kristovim utjelovljenjem, propovijedi!, 
smrću, uskrsnućem i proslavljeniem. Čitav je Kristov život spasiteljski. Spasenje 
je ostvareno Kristovom riječi i djelom. 

na misao o prolaznom rođenju. Iz žene dostatno uključuje za- 
jedništvo naravi između djeteta i roditeljke. Pri tome Pavao 
sebi zaista ne protuslovi, već jedino pokazuje da riječi lako je- 
dna drugoj ustupaju mjesto, 

Ako se, dakle, i za ono za što se strogo govoreći mora reći 
po kome upotrebljava iz koga, gdje je tada razlog da lažni tu- 
žitelji prave vjere međusobno posvema razdvoje te riječi? 


¥1 

Odgovor onima što tvrde ia Sin nije »s« Ocem, već 

»poslije« Oca, O jednakosti slave 

13. Zaista! Oni što stoje uz svoju riječ s toliko umijeća 1 * i 
zlobno, ne mogu pribjeći ni isprici iz neznanja. Bez sumnje na 
nas su kivni, jer Jedinorođencu iskazujemo slavospjev s Ocem 
i Duha Svetog ne rastavljamo od Sina. Stoga nas nazivlju no- 
votarima, tvorcima novog, kovačima riječi i kojim sve pogrd- 
nim nazivima? Osobno sam posve daleko od tog da me njihove 
kletve ozlovolje. Kad me njihova vlastita šteta ne bi ispunjala 
tugom i neprestanom boli, gotovo bih rekao da im za klevetu 
zahvaljujem jer mi pribavljaju blaženstvo. Gospodin veli; 
»Blago vama kad vas budu grdili radi mene« (Mt 5, 11). 

Ali evo što njih srdi. Kažu: Sin nije s Ocem nego poslije 
Oca, Dosljedno, Ocu se iskazuje slava po njemu, a ne s njime, 
S njime, naime, naznačuje jednakost časti. Po njemu pak iska- 
zuje podložnost. Također tvrde: Duha se ne smije staviti s Ocem 
i Sinom, već pod Sina i Oca. Duh se, po njima, ne meće skupa 
s Ocem i Sinom, već je ispod njih; ne broji se zajedno s njima, 
nego nakon njih. Tim i takvim riječničkim smicalicama nagr- 
đuju jednostavnu i priprostu vjera. Stoga, kako mogu imati 
pravo na neko oproštenje s neznanja, kad sami u svojoj bezob- 
zirnosti ne dopuštaju drugima da budu neupućeni? 

14. Mi ćemo ih najprije ovo zapitati:. u kojem smislu kažu 
da je Sin poslije Oca? Je li mlađi po vremenu, redu ili časti? 

11 Bazilije nišani na Eunomijev i Aecijev teološki sustav koji je sazidan na 
tehnici Aristotelove logike. Po Baziliju taj je sistem samo vješto složena razumsk-i 
zgrada. 


Što se vremena tiče, nitko nije tako lud da bi rekao kako 
je Stvoritelj vjekova skorašnjiji u vremenu, jer nikakav, vre- 
menski razmak ne kida Sinovu naravnu vezanost s Ocem. No 
ni ljudsko poimanje sinovstva ne pruža povod da se za Sina 
kaže kako je skorašnjiji od Oca, To vrijedi ne samo zato što oca 
i sina istodobno spoznajemo po njihovu suodnosu, već također 
i zato što se za ono kaže da je vremenski mlađe što ima nezna- 
tniji razmak od sadašnjeg trenutka. Naprotiv, ono je starovje- 
čnije što je udaljenije od sadašnjeg hipa. Tako na primjer No- 
jeva je povijest (Post 6, 9 — 9, 29) drevnija od sodomitske (Post 
18, 18 — 19, 29) jer je udaljenija od sadašnjosti. Naprotiv, povi- 
jest je Sodome potonjija od Nojeva vremena, jer je očito bliža 
sadašnjem času. Životu pak što nadvisuje sve vrijeme i sve 
vjekove opstanak mjeriti razdaljinom prema sadašnjosti, nije 
li ne samo bezbožnost, već i sami vršak ludosti? Nije li ludo 
misliti da Bog Otac, uspoređen Bogu Sinu koji je prije svih 
vjekova, na onaj način odnosi prvenstvo kojim za nastala i ra- 
spadijiva bića kažemo da su međusobno prvotnija? 

Očevu prednost 11 s obzirom na drevnost nije moguće zami- 
sliti, jer misao i pojam naprosto ne mogu prekoračiti Gospodi- 
novo rođenje, kad Ivan s dvije riječi pamet razborito zatvori 
unutar omeđenih granica. Reče; »U početku bijaše Riječ« (Iv 1, 
1). Taj je »bijaše« za našu spoznaju nedostižan, Mašta opet ne 
može prijeći »početak«. Koliko god se, naime, mišlju penješ 
prema prije, iz »bijaše« ne izlaziš. Ma koliko nastojao zaviriti 
u ono što je s druge strane Sina, »početak« nećeš uspjeti nadvi- 
siti. S toga, dakle, stajališta odgovara pravoj vjeri da Sina isto- 
dobno ispovijedamo s Ocem. 

15, Sinov odnos prema Ocu možda zamišljaju kao neko 
smještanje na podređeno mjesto. Otac tobože sjedi na vrhu. 
Odmah je potom, niže, Sin. Ako tako misle, nek priznaju. Mi 
ćemo šutjeti jer je bezumnost očevidna. Ti ljudi uistinu nisu 
sposobni očuvati dosljednost u rasuđivanju, jer ne priznaju da 
Otac seže posvuda dok po mišljenju razumnih on sve ispunja. 
Uz to, kad »gore« i »dolje« dijele između Oca i Sina, zaborav- 
ljaju prorokovu riječ: »Ako se popnem na nebo, ti si ondje, 
Siđem li u podzemlje, i tu si« (Ps 138, 8). Ne ću ni spomenuti 
koliko su ludi kad netjelesnom pripisuju prostor. Ali kako ub- 
lažiti njihovu borbu i veoma bestidno protivljenje Pismima? 
Zar navodima: »Sjedni mi zdesna« (Ps 109, 1) i »sjede zdesna 
Božjeg veličanstva« (Heb 1, 3)? Desna strana, naime, ne znači 

Bazilije upotrebljava riječ hyperokhe\ tehnički termin za Božju transcenden- 

ciju. 

niže mjesto, kako oni drže,, -već odnos jednakosti. »Zdesna« ne 
valja shvatiti tjelesno jer bi tad u Bogu postojalo i »lijevo«. 
Pismo zapravo uz pomoć časnih rijeći s područja susjeđenja 
omogućuje da se uvidi odličnost Sinove časti. 

Preostaje, dakle, da reknu kako riječ po naznačuje niži 
stupanj dostojanstva. Ali trebalo bi da jednom shvate da je 
Krist »Božja moč i Božja mudrost« (1 Kor 1, 24); da je »slika 
nevidljivog Boga« (Kol 1, 15), »odsjaj slave« (Heb 1, 3); da ga 
je Bog Otac opečatio i čitava sebe u nj otisnuo (Heb 1, 3). Ho- 
ćemo li reći da ta svjedočanstva i ostala njima slična po čitavu 
Pismu umanjuju Sina, ili pak poput javnih oglasa obznanjuju 
uzvišenost Jedinorođenca i jednakost njegove slave s Ocem? 

Nek čuju kako sam Gospodin otvoreno svjedoči za istočas- 
nost 1 ' svoje slave s Ocem kad veli: »Tko mene vidje, vidio je 
Oca« (Iv 14, 9). I opet: »Kad Sin dođe u Očevoj slavi« (Mk 8, 
38); »da bi častili Sina kao što časte Oca« (Iv 5, 23); »promatra- 
smo njegovu slavu, slavu što je kao Jedinorođenac ima od Oca« 
(Iv 1, 14); »Jedinorođeni Bog koji je u Očevu krilu« (Iv 1, 18). 
Kako se oni ne obaziru ni na jednu od tih izreka, Sinu nalažu 
mjesto određeno za neprijatelje. Očevo je krilo sjedište dostoj- 
no Sina, dok je podnožje mjesto za one koje treba podložiti (Ps 
110 , 1 ). 

Budući da mi imamo drugi cilj, dokaze dodirnusmo tek uz 
put. Tebi je po volji da ih u dokolici sabireš te razmatraš veli- 
činu Jedinorođenčeve slave i preobilje njegove moći. Ali razu- 
mnu slušatelju ni rečeno nije sičušno, ako se »desna strana« i 
»krilo« ne shvate tjelesno i nisko te se Bogu pripiše mjesto, iz- 
misli obličje, lik i tjelesni položaj. To je pak veoma daleko od 
pojmajednostavna, beskrajna i ne tjelesna bića. Uostalom, nis- 
kost takva poimanja jednako pogađa Oca i Sina. 

Prema tome, tko tako razlaže ne ništi dostojanstvo Sinu. 
već na se navlači osudu zbog hule na Boga. Naime, ono čime 
drsko napada Sina, nužno se prenosi na Oca. Tko daje Ocu u 
znak prvenstva uzvišenije mjesto, a za Sina kaže da sjedi niže, 
treba da prihvati sve tjelesne posljedice što proizlaze iz njego- 
ve mašte. Ako su to izmišljotine pijanaca i obezumlj enih, kako 
bi bilo u skladu s pravom vjerom da se Sinu, povezanu s Ocem 
po naravi, slavom i dostojanstvom, ne klanjamo s Ocem i s nji- 
me ga ne slavimo kad nas je sam poučio: »Tko ne časti Sina, ni 
Oca ne časti« (Iv 5, 23)? 

18 Vrijednost je istočasnosti istaknuta u Uvodu, IV, 1 i 5. 


Što nam treba još nadodati? Čime ćemo se s pravom bra- 
niti na strašnom i općem sudu cijeloga stvorenja, ako Krista, 
koji s Ocem dijeli isto prijestolje i istu čast, s istočasnosti ski- 
nemo na niži red, iako je Gospodin posve jasno objavio da će 
doći u Očevoj slavi? Stjepan je vidio »Isusa gdje stoji Bogu 
zdesna« (Dj 7, 55); Pavao opet u Duhu svjedoči o Kristu da »je 
Bogu zdesna« (Rim 8, 34). Otac pak veli: »Sjedni mi zdesna« 
(Ps 109, 1) i D uh Sveti potvrđuje daje Krist sjeo s desne strane 
Božjeg veličanstva. 

Ja držim da »stajanje« i »sjedenje« označuju čvrstoću i 
posvemašnju postojanost naravi. Stoga i Baruh ističe nepomič- 
nost i nepromjenjivost Božjeg ponašanja kad veli: »Ti sjediš 
zanavijek, a mi neprestance prolazimo« (Bar 3, 3). Desna pak 
strana znači istočasnost dostojanstva. Kako, dakle, ne bi bilo 
preuzetno Sina lišiti zajedništva u slavospjevu kao da zaslužuje 
da bude stavljen na manje časno mjesto? 


¥11 

Pobijanje onih što tvrde da ne priliči o Sinu govoriti »s 

kim«, nego »po kome« 

16. Naši protivnici, nadalje, kažu daje izričaj s njim posve 
tuđ i izvan običaja. Po njemu, naprotiv, skroz je, vele, u skladu 
s pisamskom riječi i uvriježen u bratsku uporabu. 

Sto reći na to? Blažene uši koje vas ne čuše i srca što ih ne 
raniše vaše riječi! Ali vama što ljubite Krista velim da Crkva 
upotrebljava oba izraza i nijedan od njih ne otklanja, jer bi 
dokidao drugi. Kad, naime, razmatramo uzvišenost Jedinoro- 
đenčeve naravi i odličnost njegova dostojanstva, svjedočimo 
da mu je slava s Ocem. Imamo li na pameti dobra što ih nama 
dijeli ili naš pristup Bogu i prisnost s njime, ispovijedamo da 
tu milost postižemo po njemu i u njemu. Prema tome, za slav- 
ljenike je vlastiti izraz s kim, po kome odabiru oni što zahva- 
ljuju. 

Također je laž da je riječ s kim tuđa rječniku bogobojaz- 
nih. Svi što postojanošću ćudi više cijeniše dostojanstvo drev- 
nosti nego novotarstvo te otačku' predaju očuvaše neizmijenje- 
nu, na selu i u gradu, upotrebljavaju s kim. Novotarije prihva- 

ćaju oni što se zasitiše uobičajenog kao i drski prema davnom, 
jer je tobože zastarjelo. Slični su ljubiteljima ukrasa .u odije- 
vanju koji opčem uvijek pretpostavljaju, posljednju modu. U 
ljudi sa sela još i dandanas možeš naći taj starinski način izra- 
žavanja, dok ovi sveznadari, vještaci u prepirkama, riječi žigo- 
šu na temelju »nove mudrosti«! 

Sto govorahu naši Oci, i mi govorimo: slava je Ocu i Sinu 
zajednička te stoga Ocu iskazujemo slavopoj sa Sinom. Ali 
nam nije dovoljno da je to otačka predaja, jer i Oci jedino s li- 
je d i š e volju Pisma ukoliko načela uzeše iz svjedočanstava što 
ih malo ranije pred vas iznesoh iz Pisma, Odsjev se, naime, mo- 
tri skupa sa Slavom, Slika s Izvornikom i Sin s Ocem, Ni red 
Imena 1 ' ni narav zbilja ne dopušta odvojenje. 


Vili 

O značenjima izričaja »po kome«; u kojem je smislu »s 
kim« prikladniji; tumači se kako Sin prima naređenje i 
- kako je poslan 

17. Kad Apostol zahvaljuje »Bogu po Isusu Kristu« (Rim 
1, 8) i kad kaže da je po njemu primio milost »i apostolstvo za 
poslušnost vjeri u svim narodima« (Rim 1, 5) ili kad tvrđi da 
mi po Kristu imasmo pristup »toj milosti u kojoj se nalazimo i 
kojom se hvalimo« (Rim 5, 2), očituje nam dobročinstva onoga 
što nam od Oca prenosi milosna dobra ili nas po sebi vodi Ocu. 
Kad Pavao kaže: »Po kome primismo milosti apostolstvo« (Rim 
1, 5), razotkriva otkud dolazi razdioba dobara. Ako pak veli: 
»Po kome stekosmo pristup« (Rim 5, 2), naznačuje da smo po 
Kristu stečeni za Boga i ušli u prisnost s njim. 

Zar je, dakle, priznanje milosti što je Krist u nama čini 
umanjenje njegove slave? Nije li kudikamo istinitije ako rek- 
nemo daje nabrajanje njegovih dobročinstava doličan temelj 
za slavopoj? Tako vidimo da nam ni Pismo ne preda Gospođina 
pod jednim imenom niti samo pod onima koja objavljuju jedi- 
no njegovo božanostvo i veličinu, već se služi imenima koja su 
vlastita za njegovu narav. Pismo, naime, pozna Ime koje je nad 

J " Ba/Ilije ima pred očima redoslijed imena u Mt 28, 19, 


svakim imenom (Fil 2, 9), ime Sina, pravoga Sina i jedinorođe- 
nog Boga, Božju Moć, Mudrost i Riječ. Pismo ga, nadalje, radi 
mnogolike prema nama milosti što je u raznovrsnosti svoje mu- 
drosti pruža potrebnima po preobiiju dobrote, označuje tisuća- 
ma drugih naziva: pastir, kralj, liječnik, zaručnik, put, vrata, 
izvor, kruh, sjekira, kamen. Ta imena, rekoh, ne označuju na- 
rav, već raznoliko djelovanje kojim potrebnima, već kako kome 
treba, pritječe u pomoć iz milosrđa prema svom vlastitom stvo- 
ru." 

One što se utekoše njegovu vodstvu te svoju predanost 
strpljivo očuvaše, naziva ovcama. Priznaje da im je pastir jer 
slušaju njegov glas i ne pristaju uz strane nauke. Veli: »Moje 
ovce slušaju moj glas« (Iv 10, 27). Kralj je za one što već gore 
prispješe te im treba zakonita vlast. On je i vrata, jer ispravnos- 
ću svojih zapovijedi vodi kreposnim djelima i jer one koji se, 
vjerom u nj , utječu dobra spoznaje, smješta na sigurno mjesto. 
Stoga veli: »Ako tko uđe po meni, uči će i izaći, i naći će pašu« 
(Iv 10, 9). N azvan je stijenom, jer je za vjernike moćna i nepo- 
kolebljiva kula, postojanija od bilo kojeg bedema. Kad je go- 
vor o Kristu kao o vratima i putu, najprikladnije i najjasnije 
stoji po njemu. Ali ukoliko je Bog Sin, Krist posjeduje slavu s 
Ocem i uz Oca. Pavao veli: »Na Ime će Isusovo pokleknuti sva- 
ko koljeno nebesnika, zemnika. i podzemnika. I svaki će jezik 
priznati na slavu Boga Oca — Isus Krist je Gospodin« (Fil 2, 
10 — 11). Mi se stoga služimo obama izrazima, jer jedan iskazuje 
Kristovo vlastito dostojanstvo, a drugi njegovu milost prema 
nama. 

18. Dušama, doista, po Kristu dolaze sve pomoći. Za svaki 
pojedini oblik brige nađen je vlastiti naziv. Kad uza se sjedini 
kao svetu djevicu neporočnu dušu što je bez ljage i bore (Ej 5, 
27), naziva se zaručnikom. Dano mu je ime liječnik kad primi 
dušu izmučenu zlim đavolskim udarcima te je teško iznemoglu 
liječi od grijeha. Zar, dakle, takva skrb za nas navodi pamet 
da o njemu mislimo nisko? Ili, naprotiv, ta skrb ulijeva straho- 
poštovanje pred velikom Spasiteljevom moći i njegovu čovje- 
koljublju, jer je pristao da supati s našim slabostima i bude 
sposoban da se spusti do naše bijede? Jer ni nebo ni zem- 
lja, ni beskraj pučina ni morske ni kopnene životinje, 
ni raslinje, ni zvijezde, ni zrak, ni godišnja doba, ni 

20 Oci su često isticali da je Riječ sazdala čovjeka. Pri tom je motrila Boga 
Oca i čovjeka načinila Božjom slikom. Tako su pojašnjavali pluralni »načinimo« iz 
Post 1, 26. Vjerojatno i Bazilije tako misli kad čovjeka naziva vlastitim stvorenjem 
Riječi. 

svestrano uređeni svemii ne očituju toliko veličinu nje- 
gove moći koliko činjenica đa je beskrajni Bog mogao, ne 
trpeći, po tijelu, vezati se uz smrt kako bi nama vlastitom mu- 
kom udijelio milost besmrtnosti.” 1 Ako Apostol i kaza: »U sve- 
mu tome izlazimo pobjednici po onome koji nas je ljubio« (Rim 
8, 37), tim riječima ne natuknjuje nisku službu, već pomoć koja 
se ostvaruje u punoj moći snage. 

Pošto Krist osobno sveza »jakoga« (Mt 12 , 29) i kad mu 
oplijeni oruđe, to jest nas, kojima se Sotona služio za svako zlo 
djelo, učini nas oruđem korisnim Gospodaru, raspoloženjem 
slobodne volje spremne za svako dobro djelo. Tako po Kristu 
imamo pristup Ocu jer smo prešli iz vlasti tame »u dio baštine 
svetih u svjetlu« (Kol 1, 12). Ne držimo, dakle, povijest spase- 
nja” po Sinu prisilnom poput robovske podložnosti, već dobro- 
voljnom brigom učinjenom iz dobrote i milosrđa, po volji Boga 
Oca, za vlastito stvorenje. Evo kako ćemo biti pravovjerni: ako 
mu u svem djelovanju priznajemo savršenu moć i nikad ga ne 
rastavljamo od Očeve volje. 

Stoga, dakle, kad je Gospodin nazvan putem (Iv 14, 6) mi- 
šlju se dižemo uzvišenijem shvaćanju, a ne onom što je najobi- 
čnije. Putem smatramo trajno i sređeno napredovanje prema 
savršenosti po djelima pravednosti i prosvjetljenjem spoznaje. 
Stalno kročimo k onom što je pred nama i za preostalim pre- 
žemo (Fil 3, 13) dok ne dopremo do blaženoga cilja, spoznaje 
Boga što je Gospodin po sebi daje kao milost onima koji vjeru- 
ju u nj. Naš je Gospodin dobar put, nikud ne skreće i ne ide 
krivo. Vodi samome dobru, Ocu. Krist kaže: »Zaista nitko ne 
ide Ocu osim po meni« (Iv 14, 6 ). Tako se, dakle, naš uzlazak 
Bogu ostvaruje po Sinu. 

19. Sad ćemo iznijeti koja nam sve dobra Otac dijeli po Si- 
nu. Kako je svakom biću vidljivog i nevidljivog stvorenja za 
održavanje potrebita Božja skrb, stvaratelj ska Riječ, jedinoro- 
đeni Bog, pruža pomoć razmjerno potrebi pojedinca. Dijeli sva- 
kojake i različite darove, raznovrsne radi onih kojima čini 

21 Bazilije je upotrijebio riječ apatheia (neosjetljivost, netrpnost, sloboda od 
uzbuđenja, mir, mirnoća). Apatheia je stojički ideal: biti slobodan od svake strasti, 
neovisan o događajima, neosjetljiv, uvijek spreman za dobro. Kršćani, vjeruju da 
je jedino Bog posve izuzet od »strasti«. Apatheia je Božji atribut. Mi smo s latin- 
skim prevodiocem i s A. DIRKI NG (Bedeutung, 206) apatheia preveli s »besmrtno- 
sti«. Držimo da je A. DIRKING u pravu kad misli da u Bazilija apatheia smjera 
na ontološku »netrpnost«, t j . besmrtnost. Jasno je daje apatheia jedno, besmrtnost 
drugo. No apatheia je sastavni dio besmrtnosti. Kako naše riječi za apatheia ni iz 
daleka ne prevode njen smisao, segnuli smo za »besmrtnost«. 

J 2 Bazilije ima riječ oikonomia. Na nju smo upozorili u Uvodu, III, 10. Oiko- 
rtomia smo preveli »povijest spasenja« jer se taj izričaj sadržajem i teološkim zna- 
čenjem najviše približuje izvornoj riječi. 


dobročinstva, ali primjerene već prema nuždi potrebe. One što 
ih drži tmina neznanja, prosvjetljuje i zato je istinsko svjetlo. 
Sudi i dijeli nagradu po vrijednosti djela i stoga je pravedni 
sudac. »Otac naime nikoga ne sudi, već je sav sud dao Sinu« 
(Iv 5, 22). Iz propasti diže one što s visa života padoše u grijeh 
i zbog tog je uskrsnuće (Iv 11, 25). Sve čini dodirom svoje mo- 
ći. Djeluje iz dobrohotnosti volje. Izvodi na pašu, rasvjetljuje, 
hrani, predvodi, liječi, uskrsava. Nepostojećem daje bitak, 
stvoreno uzdržava. 

Prema tome, k nama dolaze dobra iz Boga po Sinu. Većom, 
ih brzinom jedno po jedno čini, nego se dade izreći koja riječ. 
Tako nisu brze ni munje ni hod svjetlosti kroz zrak, ni treptaji 
očiju nisu tako hitri pa ni pokreti same naše misli. Sve to u br- 
zini kudikamo više zaostaje za božanskim djelovanjem, nego 
što naše najljenije životinje kasne u hitrini, ne ću reći u odnosu 
na ptice, vjetrove ili kretanje nebesa, već u usporedbi sa samim 
našim duhom. Jer kakav vremenski razmak treba onome »koji 
sve nosi riječju svoje moći« (Heb 1, 3), tjelesno ne radi niti mu 
za stvaranje trebaju rake, već nenadvladivom voljom u pokor- 
nosti drži narav onog što stvara? Tako veli Judita: »Mislio si. 
1 sve što si umom zasnovao, stajaše pred tobom« (] dt 9, 5). 

No da nas nikad ne zavede veličina djela na misao da je 
Gospodin bez izvora, što veli sami Život? »Ja živim po Ocu« 
(Iv 6, 57). Božja Moć kaže: »Sin ne može sam od sebe ništa či- 
niti« (Iv 5, 19). A savršena Mudrost tvrdi: »Primih zapovijed 
što da kažem i što da zborim« (Iv 12, 49). Krist nas svim time 
vodi spoznaji Oca i na nj svodi divljenje stvorova da bismo po 
njemu spoznali Oca. Oca se, naime, ne može gledati u različito- 
sti djela kao da bi raznolikost pokazivala njegovo zasebno i 
odijeljeno djelovanje. »Što vidi da čini Otac, to jednako čini i 
Sin« (Iv 5, 19). Naprotiv, Oca spoznajemo jer radi veličine čina 
pobire divljenje stvorova iz slave što mu je iskazuje Jedinoro- 
đenac i jer ga kao tvorca djela slave i veličaju oni koji ga priz- 
naju Ocem Gospodina našega Isusa Krista »po kome je sve« 
(Heb 2, 10). 

Gospodin stoga i veli: »Sve moje, tvoje je« (Iv 17, 10) da bi 
na Oca sveo izvor svega storenoga. Također kaže: »I tvoje, mo- 
je je« (Iv 17, 10), jer mu od Oca dolazi stvaratelj ska uzročnost, 
iako mu nije potrebna pomoć da bi djelovao, niti mu je za izvr- 
šenje pojedinog djela povjerena zasebna ovlast. To bi zaista bi- 
lo robovski i posve daleko od božanskog dostojanstva. Riječ je, 
naprotiv, puna Očevih dobara. Odsjajuje Oca i sve čini po slici 
onog tko ju je rodio. Ako je Ocu jednaka po biti, bit će mu je- 

j naka ]. po moći. Koj im je bićima moć jednaka, odista je posv<~ 
jednako i djelovanje. Krist je -Božja moć i Božja mudrost« (1 
Kor i, 24). >'Sve je nastalo po njemu« (Iv 1, 3), »Sve je po nje- 
mu i za njega stvoreno« (Kol 1, 16). Sin nije igrao ulogu sred- 
stva i sluge, već je stvaratelj ski izvršio Očevu volju, 

20. Stoga kad Isus veli: »Ja nisam sam od sebe govorio« 
(Iv 12, 49); »kako mi Otac naloži, tako govorim«’ (Iv 12, 50): 
»riječ što je slušate nije moja, već onog tko me je poslao« (Iv 
14, 24); »kako mi naloži Otac, onako činim« (Iv 14, 31), ne služi 
se takvim riječima što bi bio bez slobode u izbora, nepokretan 
ili što bi čekao na ugovoreni znak, već da objavi jedinstvo i 
nerazdvojivost svoje i Očeve volje. 

Prema tome, i spomenutu zapovijed ne smatramo zapovje- 
dničkom riječi, izrečenom glasovnim ćutilima da bi Sinu kao 
podaniku naredila što mora činiti. Poimamo je dostojno Boga 
kao priopčenje volje što iz Oca od sve vječnosti dolazi Sinu po- 
put odraza neke slike u zrcalu. »Otac ljubi Sina i sve mu poka- 
zuje« (Iv 5, 20). Dosljedno, sve što Otac ima, pripada Sinu. Sin 
to posjeduje odjednom, a ne da bi mu pristizalo malo po malo. 

Nečemo valjda reći da čovjek koji izuči obrt te njime za- 
vlada trajnom vježbom kao čvrsto usađenom vještinom una- 
prijed može sam o sebi raditi po načelima znanja što su u nje- 
mu pohranjena, a da Božjoj Mudrosti, Stvoritelju svega stvore- 
noga, uvijek savršenu, mudru bez učenja, Božjoj Moći »u kojoj 
su skrivena sva blaga mudrosti i znanja« (Kol 2, 3.) treba pod- 
robno upozorenje koje određuje način i mjeru u djelovanju. 

Ti ćeš možda u ludosti svojih misli i školu otvoriti. Jednog 
ćeš staviti sprijeda na učiteljevo mjesto, dragog do njega u 
učenikovo neznanje da potom malim dodavanjima u pouci upo- 
znaje mudrost i napreduje prema savršenosti. Prema tome, 
ako znadeš, razumije se, očuvati dosljednost u razmišljanju, 
ustanovit ćeš da je Sin uvijek na pouci i da nikad ne može do- 
prijeti do savršenosti, jer je Očeva mudrost beskrajna, a bes- 
krajnu nije moguće doseći konac. Tko, dakle, ne prizna da Sin 
ima sve od početka, nikad ne će dopustiti da će on ikad prispjeli 
do savršenosti. Ali mene je sram tako niske misli, kamo me od- 
vede slijed u govoru. Stoga se opet vratimo uzvišenijem sadr- 
žaju. 

21. »Tko mene gleda, vidi Oca« (Iv 14, 9). To se ne odnosi 
na Očev oblik ili lik”, jer je božanska narav slobodna od svake 

23 U izvorniku je morphe (lik, oblik). Oci su ponekad tvrdili da Bog ima oblik, 
drugi put su to nijekali. Kad vele da Bog ima oblik, žele istaći da je Bog zbilja, 
a ne misaona utvara. Niječu li da Bog ima oblik, ističu Božju netjelesnost. 


sastavijenosti, već na dobrotu htijenja koje promatramo u Ocu 
i Sinu, ukoliko se poistovjećuje s biti kao slično i jednako ili 
još točnije istovjetno. Sto onda znači »postavši poslušan« (Fil 
2, 8) i »za nas ga sve preda« (Rim 8, 32)? Evo što: Sinu od Oca 
dolazi da iz dobrote djeluje za ljude. Ti počuj i ovo: »Krist nas 
otkupi iz prokletstva Zakona« (Gal 3, 13). Također: »Dok još 
bijasmo grešnici, Krist umrije za nas« (Rim 5, 8). 

Pomno također pripazi i na Gospodinove riječi. Dok nas 
poučava o Ocu, zna se poslužiti riječima naredbe i vladara. Ve- 
li: »Hoću, očisti se« (Mt 3, 3); »utihni, umukni« (Mk 4, 39); »a 
ja vam kažem« (Mt 5, 22); »nijemi i gluhi zloduše, ja ti zapovi- 
jedam« (Mk 9, 25). Sličnih izreka ima još mnogo. Tako govoraše 
da bismo jednim nizom riječi upoznali svoga Gospodara i Stvo- 
ritelja, a drugim bili poučeni o Ocu svog Gospodina i Tvorca. 

Tako sa svih strana dolazi na vidjelo istinski nauk. Očevo 
stvaranje po Sinu ne unosi nikakvu nesavršenost u Očevo 
stvarateljsko djelovanje, niti daje naslutiti ikakvu slabost u 
djelovanju Sina, već dokazuje jedinstvo njihova htijenja. Pre- 
ma tome, izričaj po kome sadrži priznanje Začetnom Uzroku i 
ne uzima se kao pokuda stvarateljskog Uzroka. 


I X 

Pojmovi, po nauci Pisama, vlastiti Duhu 

22. Sad ćemo istražiti''" sve opće pojmove što ih imamo o 
Duhu: one koje sabrasmo o njemu iz Pisma i one što ih preuze- 
smo iz nepisane otačke Predaje. 

Ponajprije, tko nije u duši dirnut kad čuje oznake za Duha 
i tko ne diže misao najuzvišenijoj naravi? Nazvan je naime: 
Duh Božji, »Duh istine što izlazi od Oca« (Iv 15, 26), »pravi 
Duh« (Ps 50, 12) i »Duh voditelj« (Ps 50, 14). Njegovo osobito i 
vlastito ime jest Duh Sveti. Ono bolje od ijednog drugog iska- 
zuje bestjelesno, skroz netvarno i bez dijelova biće. Stoga i Go~ 

21 Deveto je poglavlje nadasve znamenito. Sažetak je i zadnja Bazilijeva riječ 
u pneumatologiji. Dobro je što se u spisu nalazi na postavljenom mjestu jer ukrat- 
ko donosi teme koje su u idućim poglavljima obrađene. To je poglavlje, vjerojatno, 
napisano zadnje. Lstraživaoci čak misle da je Bazilije taj tekst sastavio posve neo- 
visno o djelu Duh Sveti te ga samo pridodao toj knjizi. Doima se kao himna Duhu 
Svetome. 


80 


81 



spodin kad poučavaše — žena je mislila da se Bogu moramo 
klanjati na određenom mjestu — da je Netjelesni neomeđen, 
reče: »Bog je duh« (Iv 4, 24). 

Tko, dakle, čuje riječ Duh ne može u pameti zamisliti ome- 
đenu narav, podloženu preobražajima ili uopče sličnu stvore- 
nju. Naprotiv, penjuči se mišlju najvišem, nužno pomišlja ra- 
zumno biče, moču beskrajno, veličinom neograničeno, vreme- 
nom ili vjekovima ne mjerivo, izdašno dobrima što ih posjeduje. 
Na nj se obraća sve što teži posvećenju; za njim čezne sve što 
živi po kreposti, da bi bilo natopljeno njegovim nadahnućem i 
pomognuto u težnji oko vlastite prirodne svrhe. 

Duh sve usavršuje, sam ni u čemu ne oskudijeva. Ne živi 
obnavljanjem sila, već je darovatelj života. Ne raste dodava- 
njem, od prve je potpun. U sebi prebiva, i nalazi se posvud. Iz- 
vor je posvećenja, i razumsko je svjetlo što svakoj razumnoj 
moći osobno pruža stanovitu jasnoću za pronalaženje istine. Od 
naravi nedostupan, po dobroti se dade shvatiti. Sve ispunja 
svojom snagom. Priopćuje se samo dostojnima. Ne daje se istom 
mjerom, već svoje djelovanje dijeli razmjerno vjeri. 

U biti je jednostavan, u čudesima raznolik. Svakom se daje 
čitav i posvuda je sav. Sebe podjeljuje, a da sam ništa ne trpi. 
Daje se u dio, i u sebi ostaje neokrnjen. Nalik je sunčanoj zraci 
koje dražest, uživatelju kao jedinome prisutna, obasjava zemlju 
i more i stapa se sa zrakom. Baštinici uživaju Duha koliko im 
narav podnosi, a ne koliko se on može dati. 

23. Sjedinjenje Duha i duše ne sastoji se od mjesnog z b 1 i - 
ženja — kako bi se netjelesno moglo na tjelesan način približiti 
— već u odstranjenju grijeha što naknadno obuzeše dušu radi 
njene ljubavi prema tijelu te je otrgoše od prisnosti s Bogom. 
Prema tome, Branitelju se jedino približava očišćenjem od ruž- 
noće prouzročene opakošću, vraćanjem naravnoj ljepoti i uspo- 
stavom, po očišćenju, iskonskog lika kraljevskoj slici. Poput 
sunca što se dokopa čista oka, pokazat će ti u sebi Sliku Nevid- 
ljivoga. U blaženom motrenju te Slike, vidjet ćeš neizrecivu 
ljepotu Pralika.'- 

Po Duhu se uzdižu srca. On za ruku vodi slabe i onima koji 
napreduju daje savršenost. Očišćene od svake ljage obasjava i 
zajedništvom ih sa sobom čini duhovnima. Kao što svijetla i 
prozirna tjelesa, kad na njih padne zraka, i sama postaju izvor 
sjaja te iz sebe izžaruju novi sjaj, tako i duhonosne duše, pro- 

zs Slika je Sin, Otac je Nevidljivi i Pralik. Duh objavljuje Sina i time Oca. Duh 
uvodi Crkvu u potpunim spoznaju. On je Duh Istine, Mudrosti i Znanja. 

vvijetljene Duhom, postaju duhovne i na druge zrače milost. 
Otuda su proricanja budućnosti, razumijevanje otajstava, shva- 
ćanje skrovitog, razdioba darova, nebeski život, ples s anđeli- 
ma, beskrajna radost, ustrajnost u Bogu, sličnosi s Bogom i 
vrhunac želja, postati bog.''" 

To su eto naše misli o Duhu Svetome. Naučismo ih iz sa- 
mih govora Duha o njegovoj veličini, dostojanstvu i djelima. 
Od mnogog navedosmo tek nešto. 


X 

Protiv onih što tvrde c?a se Duha Svetoga ne smije vrstati 

s Ocem i Sinom 

24. Protivnici vele: Duha Svetoga nije dopušteno stavljati 
s Ocem i Sinom, jer mu je narav različita i. dostojanstvo nedo- 
statno. 

Pravo je da na to odgovorimo apostolskim riječima: »Treba 
se većina pokoravati Bogu, nego ljudima« (Dj 5, 29). Ako je na- 
ime Gospodin u predanju spasiteljskog krsta jasno učenicima 
naredio da sve narode krštavaju »na Ime Oca i Sina i Duha 
Svetoga« (Mi 28, 19) i pri tom se nije smatrao nedostojnim za- 
jedništva s Duhom, a ovi ljudi kažu da ga ne treba izjednačiti 
s Ocem i Sinom, zar se onda očito ne protive Božjem naređe- 
nju? 

Kažu li da takav poredak nije znamen nikakva zajedništva 
i povezanosti, nek reknu što omogućuje takvo mišljenje i koji 
drugi prikladniji način imaju za izricanje povezanosti. Da Go- 
spodin nije u krstu uza se i uz Oca vezao Duha, ne bi ni njima 
trebalo da nam predbacuju vezanje, jer mi niti što drugo mis- 
limo, niti što drugo govorimo. Ali ako je Duh ondje pripojen 
Ocu i Sinu, a nitko nije tako drzak da drukčije tvrdi, ni oni 
nama ne smiju predbacivati što slijedimo Pisma. 

25. Ali ratno se naoružanje sprema protiv nas. Svi su du- 
hovi svrstani u boj protiv nas. Opadački jezici sad smjeraju 
žešće nego negda Kristove ubojice kamenjem pogađahu Stje- 
pana. Ali ne bi smjeli kriti da smo mi samo izlika za bitku ko- 
ja u zbilji nišani na više. Oni doduše protiv nas spremaju na- 

Usp. Uvod, IV, 4. 

prave i zasjede te se međusobno potiču na pomoć koliko tko 
posjeduje iskustva i snage, ali rat je uistinu naviješten vjeri. 
Svim je protivnicima i neprijateljima čiste nauke zajednička 
namjera: uzdrmati temelje vjere u Krista, iskriviti apostolsku 
predaju i sravniti je sa zemljom. Stoga se kao tobože dobro- 
namjerni dužnici poziviju na pisane dokaze, a nezabilježeno 
otačko svjedočanstvo odbacuju kao nevrijedno. 

Mi pak pred istinom nećemo ustuknuti nit ćemo iz straha 
izdati savez s njom. Ako je, naime, Gospodin predao vrstanje 
Duha Svetoga s Ocem kao nužni i spasonosni nauk, a njima se 
to ne sviđa, već ga rastavljaju, odijeljuju i preseljuju služinskoj 
naravi, nije li onda istina da vlastitu hulu smatraju odlučnijom 
nego Gospodinovu naredbu? Odbacimo stoga svaku želju za 
nadmetanjem i što nam je u rukama pomno istražimo. 

26. Čime postajemo kršćani? Po vjeri, reći će svatko. Na 
koji se način spašavamo? Naravno, preporođenjem po krsnoj 
milosti. Jer kako inače? Ako priznajemo da je to spasenje ost- 
vareno po Ocu i Sinu i Duhu Svetome, zar ćemo odbaciti »pra- 
vilo nauka« (Rim 6, 17) što ga preuzesmo? Zaista bi bilo vrijed- 
no teških uzdisaja ako bismo sad bili dalje od svog spasenja 
nego kad povjerovasmo i ako se sad onog odričemo što onda 
primismo. Jednaka je šteta ako tko premine bez krsta ili ako 
primi krštenje kojem nešto nedostaje iz predaje." 7 

Tko ne sačuva kroz sve vrijeme onu vjeroispovijed što je 
položismo kod prvog uvođenja kad oslobođeni idola (1 Sol 1, 9) 
priđosmo živome Bogu i ne drži je kao čvrstu zaštitu kroz sav 
svoj život, sebe proglasuje tuđincem pred Božjim obećanjima 
(Ef 2, 12) i u sukobu je s vlastitim potpisom 7 ' što ga stavi na 
ispovijed vjere. Ako mi je krst početak života i onaj preporodni 
dan prvi među danima, jasno je da je i riječ što zazvoni u mi- 
losti posinovljenja najčasnija od svih. 

Zar da zaveden tobožnjim dokazima tih ljudi izdam preda- 
nje što me uvede u svjetlo, dade mi milost bogospoznanja, i po 
kojem dotad neprijatelj zbog grijeha postadoh Božje dijete? Ja 
za se molim da s tom vjeroispovijedi otputujem Gospodinu. 
Njih opominjem da vjeru čuvaju netaknutu za Kristov dan; da 
Duha ne rastavljaju od Oca i Sina; da krsni nauk sačuvaju i u 
vjeroispovijedi i u iskazivanju slave. 

Bazilije u svom djelu »predajom« često naziva krsnu naredbu iz Mt 28, 19. 
Krštavanje za božansku Trojicu oproštajno je »predanje« Uskrsloga. 

28 Iz tog teksta proizlazi da su krštenici u Bazilijevo doba osobno potpisivali 
krsnu ispravu. 


x i 

Prijestupnici su nijekatelji Duha 

27. Kome je jao? Kome ajme? Kome nevolja i slijepilo? 
Kome vječno osuđenje? Zar ne prijestupnicima? Zar ne nijeka- 
teljima vjere? Ali gdje je dokaz nijekanja? Nisu li zabacili 
vlastitu vjeroispovijed? Što ispovijediše, i kada? Kad se odre- 
koše đavla i njegovih anđela, izrekoše onu spasiteljsku riječ: 
vjerujem u Oca i Sina i Duha Svetoga. 

Koje im zgodno ime nađoše sinovi svjetla? Ne zovu li se 
prijestupnici zato što prekršiše saveze svoga spasenja? Kako 
da nazovem onog koji zanijeka Boga i Krista? Kako drukčije 
ako ne prijestupnik? Što misliš, koje ime treba da dadem nije- 
katelju Duha? Zar ne isto jer i on prekrši saveze s Bogom? 

Budući, dakle, da ispovijedanje vjere u Duha daje blažen- 
stvo vjere, a nijekanje stavlja pod osudu bezboštva, nije li onda 
strašno da niječu, iako ih ne zastraši ni vatra, ni mač, ni križ, 
ni kotači, ni ostala mučila, već su prevareni samo spletkama i 
lažima boraca protiv Duha?"’ Svakom čovjeku koji priznaje 
Krista i niječe Boga, svjedočim da mu Krist neće ništa koristiti 
(Gal 5, 2 — 3); ako zaziva Boga, a Sina zabacuje, vjera mu je 
isprazna. Onome tko otklanja. Duha, svjedočim da će mu vjera 
u Oca i Sina dospjeti u ništa. Uostalom, ne može je bez pomoći 
Duha ni imati. 

Tko, naime, ne vjeruje u Duha, ne vjeruje ni u Sina. Ne 
vjeruje u Oca, tko ne vjeruje u Sina. »Ne može se, naime, ni 
reći: Gospodin Isus, osim u Duhu Svetome« (1 Kor 12, 3). Isto 
tako: »Boga nikad nitko nije vidio. Jedinorođeni Sin koji je u 
krilu Očevu, on nam ga objavi« (Iv 1, 18). Takav čovjek nema 
udjela u istinskom klanjanju, jer se Sinu ne može klanjati osim 
u Duhu, niti Oca zazivati doli u Duhu posinjenja. 


XII 

Protiv onih koji tvrde da je dovoljan samo krst za Gospo- 
dina 

28. Nek nikog ne zavede činjenica što Apostol često izosta- 
vlja ime Oca i Svetoga Duha kad spominje krst. Nek radi toga 

29 To su pneumatomasi. Usp. Uvod, III, 1. 

nitko ne misli da je zazivanje imena sporedno. Pavao kaže: 
»Koji biste kršteni za Krista, Krista obukoste« (Gal 3, 27). 1 
opet: »Koji biste kršteni za Krista, za smrt njegovu biste krste- 
in« (Rim 8, 3). No imenovati Krista znači sve ispovjediti, jer se 
time objavljuje Bog koji pomažuje, Sin koji je pomazan i Duh 
kao pomast. To od Petra naučismo u Djelima: »Isusa Nazareća- 
nina, što ga Bog pomaza Duhom Svetim« (10, 38). U Izaiii stoji: 
»Duh je Gospodnji na meni jer me pomaza« (Iz 61, 1). Psalmist 
veli: »Stoga te pomaza Bog, tvoj Bog, uljem radosti« (Ps 44, 8). 

Poznato je da Pavao ponekad u svezi s krstom spominje 
samo Duha. Veli: »Jer svi ujednom tijelu bismo kršteni za j e- 
dnog Duha« (1 Kor 12, 13). S tim je u skladu: »A vi ćete biti 
kršteni Duhom Svetim« (Dj 1 , 5). Isto tako: »On će vas krstiti 
Duhom. Svetim« (Lk 3, 16). 

Ali uza sve to nitko neće nazvati savršenim krštenje kod 
kojeg se zaziva samo ime Duha. Treba da predaja, data u živo- 
dajnoj milosti, za svagda ostane nepovrijeđenom. Onaj, naime, 
što život naš otkupi iz raspadljivosti (Ps 102, 4), dade nam ob- 
noviteljsku moć koja doduše ima neizrecivu djelotvornost, 
smještenu u otajstvu, ali dušama donosi veliko spasenje te 
stoga bilo kakvo dodavanje ili oduzimanje očito znači gubitak 
vječnog života. 

Ako je, dakle, opasno za krstitelja u krštenju odijeliti Du- 
ha od Oca i Sina, a kršteniku krst bez koristi, kako bi onda 
nama bilo slobodno da ga mi rastavljamo od Oca i Sina? Vjera 
i krst dva su načina spasenja; uzajamno su srodni i neodjeljivi. 
Vjera krstom postiže savršenost, krst se temelji u vjeri. Jedno 
se i drugo obistinjuje istim imenima. Kao što, naime, vjeruje- 
mo u Oca i Sina i Svetoga Duha, tako smo i kršteni na ime Oca 
i Sina i Duha Svetoga. Ispovijed vjere što vodi spasenju pret- 
hodi, potom slijedi krst, pečat našeg pristanka. 


Zašto je Pavao § Ocem i Sinom vezao anđele 

29. Protivnici ističu: i druga su bića pribrojena Ocu i Sinu, 
a ipak nisu s njima slavljena, Tako Apostol, zaklinjući-Timote- 
ja, navodi i anđele kad kaže: »Zaklinjem te pred Bogom i Kri- 


stom Isusom i njegovim odabranim anđelima« (1 Tim 5, 21). 
Anđele pak zbog toga niti izdvajamo od ostalog stvorenja, niti 
dopuštamo da se broje s Ocem i Sinom. 

Mada prigovor ne zavrjeđuje nikakav odgovor, jer je očito 
proturječan, ipak ću ovo reći: može netko dovesti kao svjedoka 
sudruga u ropstvu blagu i krotku sucu koji pokazuje upravo u 
pravičnosti prema optuženima neizrecivu pravednost pravori- 
jeka. Ali da tko od roba postane slobodan, daše zove sinom Bož- 
jim i da iz smrti oživi, to nitko ne može polučiti doli onaj koji 
s Bogom posjeduje srodnost po naravi i posve je daleko od 
ropskog položaja. Kako će Bogu tuđ nekog učiniti Bogu srod- 
nim? Kako da oslobađa tko je osobno podvrgnut jarmu robo- 
vanja? 

Prema tome, Duh i anđeli nisu s istog razloga spomenuti. 
Duh je naveden kao Gospodar života, a anđeli kao pomoćnici 
sudrugova u ropstvu i vjerni svjedoci istine. 

Sveti obično objavljuju Božja naređenja pred svjedocima. 
Isti Pavao veli Timoteju: »Što si primio od mene pred mnogim 
svjedocima, predaj vjernim ljudima« (2 Tim 2, 2). Tu poziva za 
svjedoke anđele, jer zna da će biti uz Suca kad Gospodin dođe 
u Očevoj slavi suditi svijet po pravednosti. Krist veli: »Tko 
mene prizna pred ljudima i Sin će Čovječji njega priznati pred 
Božjim anđelima; tko me zaniječe pred ljudima, bit će zanije- 
kan pred Božjim anđelima« (Lk 12, 8—9). Pavao na drugom 
mjestu kaže: »Kad se očituje Gospodin Isus s nebesa s anđeli- 
ma« (2 Sol 1, 7). Poradi toga već na zemlji zaklinje pred anđe- 
lima, jer za veliki sud priprema prikladne dokaze. 

30. Ali Pavao u tom nije osamljen. Naprotiv, svi kojima je, 
općenito uzevši, bila povjerena neka služba riječi, nikad ne 
prestaše navoditi svjedoke, već se čak pozivaju na nebo i na 
zemlju, jer se sada u tom okviru vrši svako djelo i bit će pri- 
sutni uz suđenike kad se bude pretresalo što je učinjeno za 
života. Psalmist tvrdi: »Na sud će zazvati višnja nebesa i zem- 
lju da sudi svoj puk« (Ps 49, 4). Stoga Mojsije, kad htjede na- 
rodu prenijeti zapovijedi, reče: »Pozivam za svjedoke protiv 
vas danas nebo i zemlju« (Pnz 4, 26). U hvalospjevu veli: »Pos- 
luhni, nebo, govorit ću; čuj, zemljo, riječi mojih usta« (Pnz 32, 
1). Izaija reče: »Slušaj, nebo, i počuj, zemljo« (Iz 1, 2). Jeremija 
pak izvješćuje o nekom zaprepaštenju neba dok sluša bezbožna 
djela naroda: »Nebo se nad tim zaprepasti i veoma jako zadr- 
hta, jer moj narod učini dvostruko zlodjelo« (] er 2, 12 — 13). 

Apostol je znao da SU anđeli dani ljudima kao odgojitelji i 
učitelji, i zato ih zvaše za svjedoke. Isus, Nunov sin, i kamen 

postavi svjedokom Jahvinih rijeci — Jakov već prije čak hu- 
mak nazva svjedokom (Post 31, 47 — 48) : »Od danas će vam 

kamen biti svjedokom u posljednje dane kad god budete lagali 
Gospodinu, našem Bogu« (Jš 24, 27). On možda vjerovaše da 
i kamen može po Božjoj snazi prozboriti te ukoriti prekršitelje 
ili da će barem savjest pojedinaca biti pogođena snagom opo- 
mene. 

Tako, dakle, oni kojima je povjereno ravnanje duša, una- 
prijed sebi pripremaju svjedoke, ma koji bili, da bi ih kasnije 
naveli. Ali Duh nije iz prigodne potrebe postavljen s Bogom, 
već zbog zajedništva po naravi. Nismo ga mi tamo odvukli, ne- 
go gaje sam Gospodin uzeo. 


X I V 

Odgovor na prigovor da neki bijahu kršteni za Moj šija i 

da vjerovahu u nj. Također se govori o pralikovima 

31. Protivnici kažu da ni onda nije pravedno da se Duh 
svrstava s Bogom, makar se za nj i krštavamo. »I za Mojsija 
neki bijahu kršteni, u oblaku i u moru« (1 Kor 10, 2)! Isto tako 
valja priznati daje nekoć postojala vjera i u ljude. »Narod po- 
vjerova Bogu i Mojsiju, njegovu sluzi« (Izl 14, 31). Zašto, dakle, 
pitaju protivnici, zbog vjere i krštenja toliko uzdižeš i nad 
stvorenjem veličaš Duha Svetoga, kad je isto, po svjedočanstvu 
Pisma, već dodijeljivano i ljudima? 

Što ćemo reći? Vjera je u Duha poput vjere u Oca i Sina. 
Jednako je i s krstom. Vjera pak u Mojsija i oblak, vjera je u 
sjenu i pralik. Narav božanskih zbilja nije, zacijelo, nešto ma- 
leno stoga što je često nagoviještena po obrisima pralikova i 
što je božansko predočeno neznatnim ljudskim stvarima. Pra- 
lik je naime objavljenje očekivanog po oponašanju, ukoliko 
unaprijed nagovješćuje i najavljuje buduće. Tako je Adam 
pralik onog koji će doći. I pećina je slikovito Krist (1 Kor 10, 
4). Voda iz pećine bijaše pralik živodajne moći Riječi. Veli Go- 
spodin: »Ako je tko žedan, nek meni dođe i nek pije« (Iv 7, 37). 

Mana bi pralik živoga kruha što silazi s neba; zmija na 
štapu bijaše slika spasonosne muke, ostvarene po križu. Stoga 
se i spasiše koji gledahu na nju. Tako je i sve što okružuje 


Izraelov izlazak pripovijedano da se pokaže kako se spašavamo 
po krštenju. Izraelski se prvorođenci spasiše poput kršteničkih 
tjelesa, jer je milost data označenima krvlju. Krv je, naime, 
janjeta pralik Kristove krvi. Prvenci su pak pralik prvoga čo- 
vjeka koji nužno postoji u nama, do kraja prenošen slijedu po- 
tomaka." Zato svi umiremo u Adamu (1 Kor 15, 22) i smrt kra- 
.ljevaše do ispunjenja Zakona i Kristova dolaska (Rim 5, 14). 
Bog pak očuva provorođence da ih Istrebljivač ne dotakne za 
dokaz dami, oživljeni uKristu, nećemo višeumr i jeti uAdamu. 

More i oblak u onom času zaprepaštenjem vodiše vjeri. 
Kao pralik, za budućnost, naviještahu iduću milost. Tkoje mu- 
dar pa da shvati (Ps 106, 43)? Kako je more pralik za krštenje, 
jer dijeli od Faraona kao što ta kupelj oslobađa od đavolskog 
nasilja? More u sebi utopi neprijatelja; ovdje umire naše nepri- 
jateljstvo prema Bogu. Iz mora narod iziđe neoštećen; i mi 
izlazimo iz vode poput živih od mrtvih, spašeni milošću (Ef 2, 
5) onog koji nas pozva. Oblak pak bijaše sjena dara što dolazi 
od Duha koji tjelesnim mrtvenjem rashlađuje žar strasti. 

32. Što dakle? Zar je zato što se oni slikovito krstiše za 
Mojsija krsna milost malena? Na taj način u nas ne bi ništa 
bilo veliko ako pralikovima unaprijed obescijenimo što je u 
pojedinačnom uzvišeno. Ni ljubav Božja prema ljudima kad 
jedinca Sina predade za naše grijehe nije ništa veliko i nadna- 
ravno, jer ni Abraham ne poštedi vlastitog sina. Ni Gospodino- 
va muka ne bi bila slavna jer ovan umjesto Izaka (Post 22, 
1 — 14) ostvari pralik prinosa. Ni silazak u podzemlje ne bi bio 
strahotan kad Jona kroz tri dana i tri noći unaprijed ispuni 
pralik smrti (Mt 12, 40). Tko istinu sudi po sjeni jednako pos- 
tupa i s krštenjem, jer s pralikovima uspoređuje ono što oni 
označuju te Moj šijem i morem nastoji uništiti svu evanđeosku 
povijest spasenja. J er koje oproštenje prijestupa, kakva obnova 
života u moru? Koji duhovni dar dolazi po Mojsiju? Koja je tu 
smrt grijeha? Oni ljudi nisu umrli s Kristom pa stoga nisu s 
njim ni suuskrsnuli (Rim 6, 8). Ne nošahu lik Nebeskoga (1 Kor 
15, 49) ni smrt Isusovu u svom tijelu (2 Kor 4, 10). Starog čov- 
jeka ne svukoše niti obukoše novog obnovljena za spoznaju po 
slici svoga Stvoritelja (Kol 3, 9 — 10). Zašto, dakle, uspoređuješ 
krštenja koj ima je zajedničko samo ime, a zbilje su im tako ra- 

so Zanimljivo poimanje iskonskog grijeha. Adam se prenosi s koljena na kolje- 
no. Stoga je nazočan u svakom čovjeku. Svaki je čovjek Adam. Misao je biblijska, 
ali ima i filozofsko uporište u platonističkom shvaćanju »zajedništva«. Po »zajed- 
ništvu« svili ljudi s Adamom, Adam je prisutan u svima. O Platonovu utjecaju na 
Bazilijevo poimanje »učestvovanja« vidi J. LEBON, Le sort, 652 — 654. 

zličite kao san od istine ili sjena i slike od onog što u sebi op- 
stoji po biti? 

33. Ali vjera u Mojsija ne dokazuje da je vjera u Duha 
nešto malo vrijedna, već radije, po sudu protivnika, umanjuje 
vjeru u Boga Svemira. Veli Pismo: »Narod povjerova Bogu i 
Mojsiju njegovu sluzi« (Izl 14, 31). Mojsije je, dakle, pridružen 
Bogu, a ne Duhu. Također ne bijaše pralik Duha nego Krista. 
Onda je, poslužujući Zakon, po sebi vršio ulogu posrednika iz- 
među Boga i ljudi. Mojsije, prema tome, dok posreduje kod 
Boga za narod, ne bijaše pralik Duha. 

Zakon, »sastavljen po anđelima«, bi dat »po ruci posredni- 
ka« (Gal 3, 19) — razumije se Mojsija — • na poziv naroda koji 
govoraše: »Ti nam govori i nek nam ne govori Bog« (Izl 20, 19). 
Prema tome, vjera se u Mojsija odnosi na Gospodina, posred- 
nika između Boga i ljudi koji reče: »Kad biste Mojsiju vjero- 
vali, i meni biste vjerovali« (Iv 5, 46). 

Zar je onda vjera u Gospodina nešto neznatno zato što joj 
Mojsije bi znamen? Isto tako ni milost Duha u krstu nije male- 
na, makar se netko krstio za Mojsija. Čak želim nadodati da se 
u Pismu uobičajilo reći: Mojsije i Zakon. Tako na primjer: 
»Imaju Mojsija i Proroke« (Lk 16, 29). Pavao, dakle, govori o 
zakonskom krstu kad veli: »Biše kršteni za Mojsija« (1 Kor 10, 
2). Jer onda ti ljudi što istinu kleveću zbog sjene i slika za pre- 
zrivo drže slavu naše nade (Heb 3, 6) i bogati dar našega Boga 
i Spasitelja, koji po novoporodu obnavlja kao u orla (Ps 102, 5) 
našu mladost? 

Zaista je vlastito za skroz malodobnu pamet i za dijete 
kome uistinu treba mlijeka da ne zna veliko otajstvo našega 
spasenja: kako mi, vođeni savršenosti u vježbanju pobožnosti, 
na školski način uvođenja, najprije učimo lako shvatljivo i ono 
što je primjereno našoj spoznaji. Onaj koji nama ravna, vodi 
nas, poput očiju odgojenih u tami, laganim privikavanjem ve- 
likom svjetlu istine. Štedi našu slabost. U bezdanu bogatstva 
svoje mudrosti i neistraživim sudovima pameti pokaza nam taj 
blagi i prikladni odgoj, jer nas naviknu da najprije gledamo 
sjene tjelesa i da sunce motrimo u vodi da ne bismo oslijepili, 
odjednom izloženi promatranju čistoga svjetla. 

IJ istom je smislu zamišljen Zakon što »nosi sjenu budu- 
ćeg« (Heb 10, 1). Slučaj je to i s proročkim nagovještajem koji 
je zagonetka istine. Vježbalište su za oči srca. Polazeći otud, 
prijelaz nam mudrosti što je skrita u otajstvu postade lakim. 

(.) pralikovima toliko. Na njima se dulje ne možemo zaus- 
taviti. Inače bi umetak bio opsežniji od glavnog predmeta. 


X V 

Odgovor na primjedbu da se i u vodi krštavamo. Rijee je 

i o krstu 

34. Što još uz to vele? Oni obiluju izgovorima! Kažu: i u 
vodi se krstimo, pa ipak n.3 ćemo vodu štovati više od sve ostale 
prirode, niti ćemo joj dati udjela u Očevoj i Sinovoj časti. Oni 
onako zbore kao srditi ljudi kojima je rasuđivanje zamračeno 
strašću te pred ničim ne prezaju u obrani od onog tko ih je 
uvrijedio. No mi se nećemo plašiti da i o tome govorimo. Ili 
ćemo poučiti neznalice ili se oprijeti zločincima. Ali vratimo se 
malo natrag. 

35. Spasiteljska povijest našeg Boga i Spasitelja u svezi s 

čovjekom sastoji se u čovjekovu opozivu iz progonstva i njego- 
vu povratku iz neposlušncšču nastala otuđenja u prisnost s 
Bogom. Evo razloga Kristova boravka u tijelu, za izvještaj nje- 
gova djelovanja u Evanđeljima, za Muku, križ, grob, uskrsnu- 
će: da čovjek, spašen Kristovim nasljedovanjem, iznova stekne 
ono iskonsko posinaštvo. Prema tome, za savršenost života nu- 
žno je nasljedovati Krista ne samo u primjerima blagosti, po- 
niznosti i strpljivosti što ih on ostavi u svom životu, već i u 
samoj smrti kako veli Pavao (1 Kor 11, 1; Fil 3, 17), Kristov 

nasljedovatelj: »Suobličen njegovoj smrti, zacijelo ću dospjeti 
uskrsnuću od mrtvih« (Fil 3, 10 — 11). 

Ali kako postajemo slični njegovoj smrti? Su-ukopanjem s 
njim po krštenju (Rim 6 , 3 — 5). A na koji se način ukopati? I 
koja korist od nasljedovanja? Najprije, nužno je uništiti tijek 
ranijeg života. No, po Gospodinovoj riječi, to je nemoguće osim 
ako se čovjek »rodi odozgo« (Iv 3, 3). Novoporod je, kako i sa- 
ma riječ kaže, početak novog života. Ali da se počne novi život, 
valja prethodni privesti kraju. To je kao s onima što se okreću 
pri dvostrukom trčanju u trkalištu. Zaustavljanje i stanka ra- 
stavlja suprotna trčanja. Tako se i pri izmjeni života učini nuž- 
nim da smrt posreduje među obama životima te da prethodni 
dokonča i novom pruži početak. 

Kako ostvarujemo silazak u podzemlje? Po krštenju nas- 
ljedujući Kristov grob. Tijela se krštenika tako reći ukapaju 
u vodu. Krštenje slikovito označuje odlaganje tjelesnih djela 
kako veli Apostol: »Biste obrezani nerukotvorenim obrezanjem 
u odlaganju tijela puti, u Kristovu obrezanju, s njim su ukopa- 
ni u krštenju« (Kol 2, 1J--J2). Krst je tako reći čišćenje duše 
od ljage koja joj dođe od tjelesne misli po riječi Pisma: »Oprat 


90 


91 



ćeš me i bit ću bjeliji od snijega« (Ps 50,9). Stoga se ne čistimo 
poput Zidova za svaku nečistoću, već poznamo jedno spasilač- 
ko krštenje kao što je jedna smrt za svijet i jedno uskrsnuće 
od mrtvih. Krštenje je slika jednom i drugom. Iz tog razloga 
Gospodin što ravna našim životom ustanovi s nama krsni sa- 
vez, pralik smrti i života. Voda ostvaruje sliku smrti, Duh daje 
zalog života. 

Tu, na taj način postade jasno što smo tražili: zašto je voda 
vezana uz Duha. Razlog je u tom što krst ima dva cilja — uni- 
štiti tijelo grijeha (Rim 6, 6) da više nikad smrti ne donosi plo- 
da (Rim 7, 7); i živjeti za Duha te ploditi u svetosti (Rim 6, 22). 
Voda pak pruža sliku smrti, jer tijelo prima kao u grob, a Duh 
ulijeva životvornu moć i naše duše iz smrti po grijehu obnavlja 
u iskonski život. Evo, dakle, što znači izričaj »roditi se odozgo 
iz vode i Duha« (Iv 3, 3): umiranje se obistinjuje u vodi, život 
nam je dat po Duhu. 

Veliko se krsno otajstvo obavlja s tri uranjanja i tri zaziva 
da bi se izrazila slika smrti i da bi se duše krštenih prosvijetlile 
predajom bogospoznanja. Stoga, ako u vodi ima milosti, nije iz 
naravi vode, već od prisutnosti Duha. Krštenje, naime, nije 
»odloženje tjelesne nečistoće, već opredjeljenje dobre savjesti 
za Boga« (1 Pt 3, 21). Da bi nas pripremio za uskrsli život, Go- 
spodin predlaže evanđeosko ponašanje kad nalaže da se ne 
srdimo, da podnosimo suprotnosti, da budemo čisti od ljubavi 
prema uživanju, da značajem ne budemo srebroljupci. Na taj 
način slobodnim izborom unaprijed ostvarujemo što buduči 
vijek posjeduje po naravi. Rekne li tko za Evanđelje da je pro- 
tulik uskrsla života, ne bih smatrao daje u tome pogriješio. No 
vratimo se svom cilju. 

36. Po Duhu je vraćanje" u raj. Po njemu je penjanje u 
kraljevstvo nebesko, povratak posinovljenju. On daje slobodu 
da Boga zovemo svojim Ocem. Po njemu postajemo sudionici 
Kristove milosti. Duh omogućuje da se zovemo sinovi svjetla, 
da imamo dijela u vječnoj slavi. U jednu riječ: po Duhu smo 
ispunjeni svakim blagoslovom iuovomiubudučemvijeku. Po 
Duhu, kao već prisutnu, u zrcalu motrimo milost dobara, sto 
se za nas nalaze u obećanjima i kojih uživanje čekamo u vjeri. 
Ako li je takav predujam, kolika će biti punina? Ako su prvine 
takve, kakva će onda biti čitava cjelina? 

" Tu je govor o apokatastazi. Taj pojam u teologiji Grgura iz Mise J. DANI£- 
IOU (£tre, 225) ovako sažima: Apokatastaza se u biti odnosi na povratak ljudske 
naravi u njeno iskonsko stanje koje je njeno realno, »naravno« stanje. Bog ga 
je za nju htio. Narav je to stanje izgubila uslijed grijeha. Apokatastaza sažima u 
posljednju sintezu glavnije Grgurove antropološke teorije. 


Razlika između milosti što dolazi od Duha i krsta vodom 
vidi se još i otud što Ivan krštavaše vodom, naš Gospodin Isus 
Krist Duhom Svetim. Ivan govoraše: »Ja vas, istina, krstim vo- 
dom radi obračenja. Ali onaj koji dolazi poslije mene, od mene 
je jači. Nisam dostojan ni da mu sandale nosim. On će vas kr- 
stiti Duhom Svetim i vatrom« (Mt 3, 11). Krst vatrom naziva 
istragu na sudu. Kaže Apostol: »Vatra će ispitati kakvo je čije 
djelo« (1 Kor 3, 13): »dan če očitovati, jer vatra razotkriva« (1 
Kor 3, 13). 

No oni koji u borbama za vjeru odista podniješe smrt za 
Krista, a ne nasljedovanjem, za spasenje nisu trebali znakove 
vode, jer su kršteni u vlastitoj krvi. To ne govorim da bih za- 
bacio krst vodom, več da bih pobio razloge onih što ustaju pro- 
tiv Duha te miješaju nemješivo i uspoređuju neusporedivo. 


XVI 

Duh Sveti je u svakom pogledu — u stvaranju razumnih 
bića, u ljudskoj povijesti spasenja i kod budućeg Suda — 
neodjeljiv od Oca i Sina 

37. Vratimo se na početak rasprave. Kako je Duh Sveti u 
svemu skroz neodijeljen i nerazdružen od Oca i Sina? Na mjes- 
tu gdje Korinćanima piše o daru jezika, Pavao veli: »Ako svi 
prorokujete pa uniđe koji nevjernik ili neupućeni, svi ga kore 
i svi ispituju; tajne se njegova srca razotkrivaju. Past će ničice, 
poklonit se Bogu i priznat da je Bog odista u vama« (1 Kor 14, 
24—25). 

Ako se, dakle, po proricanju koje se zbiva u skladu s raz- 
diobom milosnih darova Duha dade raspoznati da je Bog u 
prorocima, protivnici moraju promisliti koji će položaj dodijeli- 
ti Duhu Svetom: da li ga postaviti s Bogom ili odagnati u red 
stvorenja. Petrov prigovor Safiri — »zašto se međusobno dogo- 
voriste da kušate Duha Svetoga, ne siagaste ljudima, već Bo- 
gu« (Dj 5, 4 — 9) — pokazuje da su isti grijesi protiv Duha Sve- 
toga i protiv Boga. Na taj način možeš naučiti da je Duh u 
svakom djelu nedjeljivo povezan s Ocem i Sinom. 

Kad Bog razdjeljuje snagu za djelovanje i Gospodin služ- 
be, Duh Sveti je prisutan i svakome po dostojanstvu, od svoje 
volje, podjeljuje mjeru duhovnih dobara. Pavao veli: »Duhovni 

su darovi različiti, ali je Duh isti, 1 službe su raznovrsne, ali 
Gospodin je isti. Djelatne su moći isto tako raznolike, ali Bog 
je isti. On čini sve u svima« (1 Kor 12, 4—6). Apostol nastavlja: 
/•Sve to vrši jedan i isti Duh, dijeleći svakome na svoju raku, 
kako hoće« (i Kor 12, 11). 

Ipak, razumije se, ne bismo uopće smjeli pomisliti da je 
red izvrnut, jer Apostol tu na prvom mjestu spomenu Duha, 
na drugom Sina i trećem Boga Oca. Pavao se poveo odnosom 
međuljudima. Kad dobijemo dar, najprije sretamo donositelja, 
potom mislimo na onog tko šalje i napokon svrćemo pamet na 
vrelo i uzrok dobara. 

38. Zajedništvo Duha s Ocem i Sinom možeš razabrati i po 
djelima s početka. Čiste, razumne i nadzemaljske moći jesu i 
zovu se svetima, jer posjeduju posvećenje što im dolazi od mi- 
losti Duha Svetoga. Načinje stvaranja nebeskih moći prešućen. 
Onaj što opisa stvaranje svijeta, objavi nam Stvoritelja jedino 
po osjetnim bićima. Ti pak što možeš po vidljivom dokučiti ne- 
vidljivo, slavi Stvoritelja u kome bi sve stvoreno; vidljivo i ne- 
vidljivo, prvašta, vlasti, sile, prijestolja, gospodstva i sve ostale 
razumne naravi koje bi bile bez imena. Pri stvaranju svih tih 
biča shvati da je nastalome izvorni uzrok Otac, stvaratelj ski 
Sin, usavršiteljski Duh. Prema tome, duhovi poslužitelji posto- 
je Očevim htijenjem, u bitak su dovedeni djelatnošću Sina, pri- 
sutnošću su Duha stekli savršenost. No savršenost je anđela 
svetost i ustrajnost u njoj. 

Nek nitko ne pomisli da ja tvrdim kako postoje tri izvorne 
hipostaze* 2 ili da kažem daje Sinov djelatni čin nesavršen. Sve- 
mu je jedan Uzrok što po Sinu stvara, u Duhu privodi savrše- 
nosti. Niti Otac »koji čini sve u svima« (1 Kor 12, 8) posjeduje 
nesavršenu moć, niti je Sinova stvaralačka sila nepotpuna, ako 
je Duh ne dovrši. Niti je, naime, Ocu potreban Sin jer stvara 
samim svojim htijenjem, ali Otac upravo hoće po Sinu. Ni Sinu 
ne treba pomoć jer djeluje u zajedništvu s Ocem, ali i Sin hoće 
da po Duhu privede savršenosti. Psalmist veli: »Nebesa su uč- 
vršćena Riječju Gospodnjom i sva je njihova moć od Daha nje- 
govih usta« (Ps 32, 6). Tu riječ ne znači smislom bremenito 

32 Rečenica čudno zvuči na prvi pogled. Bazilije, čija je zasluga da se u trinL 
tarnoj teologiji uvriježio govor o trima hipostazama, tu kao da poriče opstojnost 
triju hipostaza. Čovjek od prve pomisli da Bazilije na tom mjestu riječ hipostaza 
uzima u njenom, starijem i korijenskom značenju u smislu »biti« ili »supstancije c 
te niječe da su u Bogu tri »naravi«. Ipak se čini da hipostaza tu znači »osoba-.. 
Bazilije ne odbacuje opstojnost triju hipostaza, već triju »izvornih« hipostaza A U 
Bogu je samo jedna izvorna hipostaza. To je Otac. Iz njega izviru kao iz počela 
Sin i Duh Sveti. I u prijevodu smo ostavili hipostaza poradi spomenute problema- 
tike, ali i zato što se Bazilije na ovom mjestu odijeljuje od Plotinove nauke o tri- 
ma izvornim hipostazama. 


oblikovanje zraka, rečeno glasovnim ćutilima, niti je dah para 
ustiju, istisnuta iz dišnih udova. Govor je tu o Riječi koja je u 
početku kod Boga i koja je Bog (Iv 1, 1) i o Dahu Božjih usta, 
»Duhu Istine što izlazi od Oca« (Iv 15, 26). 

U psalmu, dakle, raspoznaješ troje: Gospodina koji nare- 
đuje, Riječ što stvara i Duha koji učvršćuje. Sto je učvršćenje 
drugo doli savršenost u svetosti, jer učvršćivanje znači nepopu- 
stljivost, nepromjenjivost i čvrstu postojanost u dobru? Posve- 
ćenja pak nema bez Duha. 

Nebeske moći nisu po naravi svete, jer se inače ni u čemu 
ne bi razlikovale od Duha Svetoga. One već u. skladu sa svojim 
položajem primaju od Duha Svetoga mjeru posvećenja. Kao 
što se rudilo zamišlja s vatrom, a ipak jedno je osnovna tvar, 
drugo vatra, tako je i bit nebeskih moći možda od zračnog daha 
ili netvarna vatra po riječima Pisma: »On vjetrove čini svojim 
anđelima i vatrene plamene svojim slugama« (Ps 103, 4). Radi 
toga su u mjestu, postaju vidljivi i onima koji su ih dostojni 
očituju se u liku svojih vlastitih tjelesa. 

Posvećenje, zacijelo izvan njihove biti, donosi im savrše- 
nost po udjelu na Duhu. Ustrajnošću u dobru zadržavaju dosto- 
janstvo. U izboru imaju slobodnu volju, ali nikad ne otstupaju. 
od stremljenja prema istinskom dobru. Mišlju odstrani Duha, 
zborovi se anđela raspadaju, nestaje prvenstva arhanđela, sve 
je izmiješano. Život im je bez zakona, bez reda, neodređen. 
Kako bi anđeli mogli pjevati »slava Bogu u visinama« (Lk 2, 
14), da im Duh nije dao snagu? Pavao piše: »Nitko, naime, ne 
može reći — Gospodin Isus, osim u Duhu Svetom. Nitko tko u 
Božjem Duhu govori, ne kaže — proklet Isus« (1 Kor 12, 3). Ta- 
ko govore nečisti i odmetnički dusi. Njihovo odmetništvo doka- 
zuje mišljenje da nevidljive moći imaju slobodnu volju i da su 
jednako sklone kreposti i grijehu te im stoga treba pomoć 
Duha. Tvrdim da ni Gabrijel nije nikako drukčije prorekao 
budućnost (Lk 1, 13 — 20. 30 — 35) osim predznanjem Duha. Pro- 
roštvo je jedan od darova što ih dijeli Duh. 

Onaj kome bješe naređeno da »čovjeku želja« (Dan 10, 11) 
priopći otajstva viđenja, odakle bi poučen da može upućivati u 
skrovito ako ne Duhom Svetim? Objavljenje otajstava po riječi 
Pisma kao vlastito pripada Duhu. »Nama Bog objavi po Duhu« 
(1 Kor 2, 10). 

Kako bi prijestolja i vlasti, počela i moći, mogli provoditi 
blaženi život, kad ne bi neprestano gledali lice nebeskog Oca 
(Mt 18, 10)? Ali gledanja nema bez Duha. Ukloniš li noću iz ku - 

će svjetlo, oči su slijepe, moći nedjelatne, vrednote se ne dadu. 
raspoznati. Iz neznanja se gazi i zlato i željezo. 

Tako je i duhovnom redu. Nemoguće je da bez Duha taj 
život ostane zakonit baš kao stoje u odsutnosti vojskovođe ne- 
održiv raspored u tabora ili sklad u zboru bez ravnanja zboro- 
vođe. Kako bi serafini pjevali »svet, svet. svet« (Iz 6, 3), da ih 
Duh nije naučio koliko puta valja klicati da slavopoj bude po- 
božan? Ako, dakle, Boga slave svi njegovi anđeli i sve njegove 
moči, slave ga uz pomoć Duha. Ako pred Bogom stoje tisuću 
puta tisuću anđela i deset tisuća puta deset tisuća službenika, u 
sili Duha besprijekorno vrše svoje djelo. Sav taj nadzemaljski i 
neizrecivi sklad u služenju Bogu i međusobno slaganje nadze- 
maljskih sila nije moguće održati bez ravnanja Duha. Prema 
tome, Duh se Sveti u stvaranju nalazi uz bića koja se ne usavr- 
šavaju razvijanjem, već su odmah od samog stvaranja savrše- 
na. On im kao savršenost i puninu biti pruža svoju milost. 

39. Tko će zanijekati daje povijest A čovjekova spasenja što 
je po Božjoj dobroti ostvari »veliki Bog i Spasitelj naš Isus 
Krist« (Tit 2, 13) dovršena milošću Duha? Motriš li prošlost — 
blagoslove patrijarha, pomoć pridošlu od Zakona, pralikove, 
proroštva, ratna junačka djela, čudesa pravednika ili što je uči- 
njeno u svezi s tjelesnim Gospodinovim dolaskom, sve je po 
Duhu Svetom. 

Ponajprije, Duh se povezao sa samim Gospodinovim tije- 
lom, jer mu bi pomazanje. Od njega se nije rastavljao kao što 
piše: »Na kog vidiš da silazi Duh i da na njemu ostaje, on je 
moj ljubljeni Sin« (Iv 1, 33; Lk 3, 32). Isto tako: »Isusa iz N a - 
zareta, kog Bog pomaza Duhom Svetim« (Dj 10, 38). Nadalje, 
cijelo je Kristovo djelovanje obavljeno uz prisutnost Duha. Bio 
je nazočan dok ga je kušao đavao jer stoji: »Duh Isusa odvede 
u pustinju da bude kušan« (Mt 4, 1). Kad je činio čudesa, tako- 
đer je neodijeljeno bio uza nj. Krist veli: »Jer ako ja po Božjem 
Duhu izgonim đavle (. ..)« (Mt 12, 28). 

Ni Uskrslog od mrtvih ne napusti. Kad je Gospodin, obna- 
vljajući čovjeka i iznova mu vraćajući izgubljenu milost iz Bo- 
žjeg Duha, dahnuo u lice učenika, što tada reče? »Primite Duha 
Svetoga. Koj ima oprostite grijehe, oprošteni su. Koj ima zadrži- 
te, zadržani su« (Iv 20, 22 — 23). 

Nije li očito i bez pogovora da je Duh uspostavio uređenje 
Crkve? On je, po Pavlu, dao Crkvi »prvo apostole, drugo pro- 
roke, treće učitelje, potom čudesa, pa darove liječenja, poma- 
ganja, upravljanja, govorenja jezicima« (1 Kor 12, 28). Taj je 
red načinjen prema razdiobi darova iz Duha. 


40. Tko pomno istražuje, ustanovit će da Duh Sveti neće 
biti, kako neki misle, bez sudioništva ni onog Časa kaci se dogo- 
di očekivani Gospodinov dolazak s neba. I on će biti prisutan 
na dan Gospodinova očitovanja. (Rim 2, 5) kad blaženi i jedini 
Gospodar (1 Tim 6, 15) bude sudio svijet po pravednosti. Tko je 
toliko neupućen u darove što ih Bog pripravi dostojnima te ne 
bi znao da je vijenac pravednika, milost Duha, onda obilnije i 
punije iskazana jer je duhovna slava pojedincu odmjerena pre- 
ma kreposnim djelima. 

U sjaju svetih ima u Oca mnogo stanova (Iv 14, 2), to jest 
raznovrsnih časti. Pavao kaže: »Kako što se zvijezda sjajem 
razlikuje od zvijezde, tako je i s uskrsnućem mrtvih« (1 Kor 
15, 41 — 42). Oni što su Duhom Svetim opečaćeni za dan otkup- 
ljenja (Ef 1, 13 — 14) te prvine Duha što ih primiše očuvaše ne- 
taknute i neumanjene, čut će: »Dobro, dobri i vjerni slugo. U 
malom si bio vjeran, nad mnogim ću te postaviti« (Mt 25, 21). 
Jednako i oni. koji nečistoćom života žalostiše Duha ili dobiveno 
nisu oplodili, izgubit će što dobiše, jer će se milost dati drugima. 
Po jednom Evanđelistu takvi, će biti skroz razdijeljeni (Mt 24, 
51). Razdjeljenje tu znači potpuno odlučenje od Duha. Tijelo se 
ne dijeli da bi se kaznio jedan dio, drugi oslobodio. Bila bi to 
gatka. Ne bi odgovaralo ni pravednu sucu da samo polovicu 
kazni, a cjelina je griješila. Ni duša se ne siječe na dvoje, jer 
je čitava imala zle misli i skupa s tijelom činila zlo. Razdije- 
ljenje je, kako rekoh, konačno odvojenje duše od Duha. Čini se 
naime da Duh, mada se ne miješa s nedostojnima, ipak na neki 
način ostaje s onima koji su jednom opečaćeni. Čeka njihovo 
spasenje iz obraćenja. Ali će se ondaposvema odijeliti, od duše 
koja je oskvrnula njegovu milost. Radi toga u podzemlju nitko 
Boga ne slavi, niti ga se sjeća u smrti (Ps 6, 6). Pomoć Duha 

nije tamo više prisutna. Kako se onda može misliti da se sud 
vrši bez Duha Svetoga, kad svetopisamska riječ pokazuje da 
je Duh nagrada pravednika koji mjesto predujma dobivaju 
cjelinu i kad veli da je prva osuda grešnika ukoliko gube i ono 
za što su mislili da posjeduju? 

No najveći je dokaz povezanosti Duha s Ocem i Sinom u 
tom što je rečeno da se Duh tako odnosi prema Bogu kao naš 
duh sa svakim od nas. Pavao veli: »Tko od ljudi zna što je u 

A Veoma je zanimljivo Bazilijevo tumačenje Mt 24, 51 gdje je riječ o zlom sluzi 
kome se Gospodar prijeti da će ga dikhotomesei (na dvoje cijepati, dijeliti). Poznato 
je koliko je teško razumijeti dikhotomesei. Bazilije riječ shvaća eshatološki. Po 
njemu, u dikhotomesei Gospodin prijeti da će na koncu vremena od griješnika 
»odijeliti« Duha. Duh je ostajao s grešnikom i čekao da se obrati. No na koncu to 
čekanje prestaje. Duh se »dijeli« (dikhotomesei) za vazda od grešnika. Usp. Uvod, 
III, 10. 

čovjeku osim duha u njemu? Isto tako nitko ne zna što je u 
Bogu osim Duha koji je iz Boga« (1 Kor 2, 11). 

Toliko o tome. 


XVII 

Protiv onih koji kažu da se Duh Sveti ne broji s Ocem i 

Sinom, već da im se podbrojava. Sažeti prikaz vjere o pra- 
vovjernom pribrajanju 

41. Nije lako shvatiti što protivnici nazivaju podbrojenjem 
niti u kojem smislu upotrebljavaju tu riječ. Ali svakome je po- 
znato da su i tu riječ uveli iz svjetovne mudrosti. Istražit ćemo 
da li ima značenje koje bi bilo primjerno ovom o čemu je ovdje 
riječ. 

Protivnici, poznavatelji ispraznog, vele da su neke riječi 
općenite te se značenjem protežu na mnogo datosti; druge su 
osobitije i imaju uži smisao nego prve. Tako na primjer bit je 
opći pojam. Kaže se jednako za sve, za živo i neživo. Živo biće 
je zasebnija riječ i upotrebljava se za manji krug nego prija- 
šnja, ali opet šire od riječi što je iza nje. Obuhvaća, naime, 
razumna i nerazumna bića. Od živa je bića opet zasebnija 
imenica čovjek, od čovjeka muž, od muža pojedinac — Petar, 
Pavao, Ivan. 

Zar, dakle, to smatraju podbrojenjem? Dijeljenje općeni- 
tog u pojedinačno? No meni se ne da vjerovati da su dotjerali 
do tolikog bezumlja te tvrde da se Bog Svemira, kao bilo koja 
općenitost, vidljiva samo za duh i bez ikakva stvarna bitka, 
dijeli na pojedinačne subjekte i da onda tu podrazdiobu nazi- 
vaju podbrojenjem. To odista ni luđaci ne bi rekli. Osim toga 
što su bezbožni, tako stvaraju dokaz posve suprotan vlastitoj 
namjeri. 

Podvrstano, naime, iste je biti s onim od čega se odijeli. 
Ali uza svu očitost proturječja ispada da smo u oskudici s do- 
kazima i da ne znamo kako bismo morali udariti na njihovu 
ludost. Tako, čini mi se, nešto i dobivaju na račun bezumlja. 
Kao što je nemoguće zadati pravi udarac mekim i popustljivim 
tijelima jer su bez otpora, tako se ne da snažnim dokazom po- 


goditi one koji su očito ludi. Preostalo bi da odvratnost njihova 
bezboštva zaobiđemo šutke. No ljubav prema braći i zamašnost 
protivnika ne dopuštaju da šutimo. 

42. Jer što oni kažu? Pogledajte riječi njihova hvastanja? 
Mi velimo, tvrde, da pribrajanje pripada bićima iste časti, a 
podbrojenje onima koja su neznatnija po svom redu. Ali zašto 
to kažete? Ja ne razumijem vašu neobičnu mudrost. Da li se 
zlato pribraja zlatu, dok olovo radi jeftinoće tvari ne zavrjeđu- 
je da se pribroji zlatu, već mu se podvrsta? Zar broju prizna- 
jete toliku moć da jeftinom podiže cijenu, a skupocjenom sni- 
zuje vrijednost? Dosljedno, zlato ćeš podvrstati draguljima, a 
tamnije i manje među njima sjajnijima i većima. 

Što sve neće reći ljudi koji se ničem drugom ne posvećuju 
osim da kažu ili čuju što nova. Uostalom, nek te sabirače bez- 
boštva imenuju sa stoicima i epikurej cima ! Kakvo može pos- 
tojati podvrstavanje nevrjednijeg ispod skupocjenog? Kako 
bakreni obol podvrstati zlatnom stateru? Kažu: ako ne rekne- 
mo da imamo dva novčića, već jedan stater i jedan obol. Što 
se u tom slučaju čemu pođvrstava? Oboje se jednako izriče. 
Ako ih zasebno brojiš, stvaraš jednakim oblikom brojenja jed- 
nakost časti; ako ih spojiš, opet sjedinjuješ vrijednost jer ih 
skupno zbrajaš. Ako li pak podvrstavanje pripada onom što se 
broji, kao drugo, brojač može brojenje početi mjedenim nov- 
cem. Za kasnije ostavljamo pobijanje njihova neznanja, sad 
govor vraćamo na glavni predmet. 

43. Kažete li da se Sin podbraja Ocu, a Duh Sinu, ili pod- 
brojenje pripisujete samo Duhu? Ako, naime, i Sina podbr oj a- 
vate, još jednom obnavljate isti bezbožni nauk: nesličnost biti, 
niskost dostojanstva, kasnije postojanje. Ukratko, samim tim 
izrazom pokazujete da ponavljate odjednom sve hule protiv 
Jedinorođenca. To pobijati, nadilazi naš sadašnji cilj. Uostalom, 
drugdje smo,' 4 kako smo mogli, pobili to bezboštvo. 

Ako pak misle da se samo na Duha odnosi podbrojenje, nek 
nauče da je Duh jednako izrečen S Gospodinom kao i Sin S 
Ocem. Na isti je, naime, način objavljeno ime Oca i Sina i Sve- 
toga Duha. Stoga, po rasporedbi riječi prenesenoj u krštenju, 
kako se Sin odnosi prema Ocu, tako i Duh prema Sinu. Ako 
je Duh stavljen do Sina, a Sin do Oca, jasno je da je i Duh uz 
Oca. Ima li onda mjesta za govor o subrojenju i podbrojenju 
ako su imena združena u jednom i istom redu? 

^Bazilije vjerojatno misli na svoje djelo Protiv Eunomija (PG, 29), napisano 
oko g. 364. 

Ukratko: je li igda išta u Svemiru time izgubilo svoju na- 
rav što je broj eno? Zar broj eno ne ostaje kakvo je bilo po 
naravi od početka? Ne uzimamo li broj kao znak za označiva- 
nje množine predmeta? Među tjelesima jedna brojimo, druga 
mjerimo, treča važemo. Kojima je narav gusta, obuhvačamo ih 
mjerom; kojima je nepovezana, podvrgavamo ih broju osim 
biča koja su zbog same svoje sičušnosti također mjeriva. Teška 
tj elesa važemo nagibima tezulje. 

Nismo, dakle, time što za se izmislismo znakove za upozna- 
vanje količine izmijenili narav označenog. Prema tome, kao što 
teška tjelesa važemo neovisno jedna od drugih, makar jedno 
bilo zlato, drugo kositar, i kako mjeriva uzajamno ne podmje- 
ravamo, isto tako uopče ne podbrajamo biča koja se broje. 

Ako uopće ništa ne podliježe podbrojenju, kako oni mogu 
tvrditi da Duhu pristaje da se podbroji? Ali budući da oni bo- 
luju od poganske bolesti, misle da dolikuje podbrajati bića koja 
su niža po stupnju vrijednosti ili niskosti biti. 


XVIII 

ICako u ispovijedanju triju osoba ostajemo pri pobožnoj 
nauci o »monarhiji«. Pobijaju se oni koji vele da je Duh 
podbrojen 

44. Kad Gospodin objavljivaše Oca i Sina i Duha Svetoga 
(Mi 28, 19), objavi ih skupa, ne brojem. Nije, naime, rekao: u 
prvoga i drugoga i trećega. Ne reče niti *— • jedan, dva, i tri, 
već nam po svetim Imenima pokloni spoznaju vjere koja vodi 
spasenju. Prema tome, vjera nas spašava. Broj se smatra zna- 
kom što pokazuje količinu subjekata. No protivnici koji odas- 
vud sami sebi nanose štetu, protiv vjere se služe i sposobnošću 
brojenja. 

Iako se dodavanjem broja nikad ništa nije promijenilo, ovi 
ipak, kad je riječ o božanskoj naravi, vode računa o broju, da 
ne bi njime prekoračili mj eru časti što je dugujemo Branitelju. 
Ali — o, vi najučeniji, — Nedokučivo je skroz naskroz iznad 
broja! Stoga je drevno židovsko stahopoštovanje neizrecivo 
Božje ime odijelilo vlastitim znacima te na taj način naznačilo 
njegovu uzvišenost nad svim. Ali ako ipak treba da se broji, 


nek se time ne zlostavlja istina. Ili šutnjom štuj Neizrecivo ili 
s pobožnošču broji Sveto! 

Jedan je Bog Otac i jedan jedinorođeni Sin i jedan’ 1 Duh 
Sveti. Svaku osobu nagoviještamo zasebno. Ako je ipak. potreb- 
no da ih subrajamo, ne damo se nerazumnim brojenjem zave- 
sti na mnogobošku misao. 

45. Mi, naime, ne zbrajamo ukoliko jedinstvo prenosimo u 
mnoštvo i govorimo o »jedan«, »dva«, »tri«. Ne kažemo niti 
»prvi«, »drugi«, »treći«. Piše u Izaiji: »Jer ja sam prvi i poslje- 
dnji Bog« (Iz 44, 6). Do danas još ne čusmo za drugog Boga. 
Ako se pak klanjamo »Bogu“ iz Boga«, ispovijedamo i vlasti- 
tost osoba i ostajemo pri > monarhiji«.” Božje otajstvo ne cije- 
pamo u mnoštvo djelića, jer se u Bogu Ocu i Bogu Jedinoro- 
đencu promatra tako reći jedan lik što se odraz ujeujednakosti 
božanstva. Sin je, naime, u Ocu i Otac u Sinu (Iv 14, 10), jer 
je ovaj kao onaj i onaj kao ovaj. U tome je njihovo jedinstvo. 
Prema tome, po vlastitosti su osoba jedan i jedan; po zajedni- 
štvu su naravi obojica jedno. Kako onda, ako su jedan ijedan, 
nema dva boga? Ta i kraljevu sliku nazivamo kraljem, a ipak 
se ne govori o dva kralja. Moć se ne cijepa niti slava dijeli. 
Kao što su vlast i moć nad nama jedno, tako je i naš slavopoj 
samo jedan, ne dvostruk. Čast iskazana slici, prelazi na onog 
tko je na nj oj . 

Sto je tu slika oponašanjem, Sin je to ovdje po naravi. Kao 
sto u umjetnosti postoji sličnost s obzirom na oblik, tako u 
božanskoj i jednostavnoj naravi jedinstvo stoji u zajedništvu 
božanstva. 

I Sveti je Duh samo jedan. I on se navješćuje zasebice. Po 
Sinu koji je jedan, pripojen je Ocu koji je jedan. Duh osobno 
dovršuje Trojstvo, svake hvale dostojno i blaženo. Njegovu 
prisnost s Ocem i Sinom jasno očituje činjenica što nije strpan 
s mnoštvom stvorenja, već se izgovara zasebno. Nije jedan od 
mnogih, nego je naprosto jedan. Jer kao što je Otac jedan i Sin 
jedan, tako je i Sveti Duh jedan. Duh je toliko daleko od stvo- 
rene naravi koliko samo jedinstvo od složenog i mnogostrukog. 
Tako je sjedinjen s Ocem i Sinom kao jedinstvo s jedinstvom. 

46. Ne proizlaze samo otud dokazi o zajedništvu s obzirom 
na narav, već i iz tog što se za nj veli cla je »iz Boga«. Duh nije 

S3 0 jednoti Duha, vid; Uvod, III, 4. 
sri Riječi su uzete iz Nicejskog vjerovanja. 

Riječ »monarhija« dolazi od monos, jedan jedini i arkhe, početak, uzrok, iz- 
\or, počelo, Po Baziliju, u Bogu su tri Osobe, ali je jedno božansko počelo i izvor. 
To je Otac. On rađa Sina i nadiše Duha, Tako je očuvana vjera u Trojstvo i Jedin- 
stvo. 

iz Boga kao što je sve iz Boga, nego kao onaj koji iz Boga 
izlazi. Ne izlazi rođenjem kao Sin, " već kao Dah Božji usta *. 
Usta tu ne znače tjelesni ud, niti dah paru što se rastvara. Usta 
valja razumjeti dostojno Boga i Dah kao živo biće koje je gos- 
podar posvećenja. Tu je, doduše, objavljena srodnost s Bogom, 
ali način dolaska u opstanak ostaje neizreciv. 

Ali za Duha se također kaže »Duh Kristov«, jerje s Kris- 
tom duboko sjedinjen. Stoga: »Ako tko nema Kristova Duha, 
nije njegov« (Rim 8, 9). Zato jedino Duh dostojno slavi Gospo- 
dina. Krist veli: »Jer onaj će me proslavljati« (Iv 16, 14). Ne 

čini to kao stvorenje, već kao Duh Istine što u samom sebi ja- 
sno objavljuje Istinu i kao Duh Mudrosti koji u svojoj vlasti- 
toj veličini očituje Krista, Božju Silu i Mudrost. Kao Branitelj 
u sebi nosi otisak dobrote Branitelja koji ga posla, i u svom do- 
stojanstvu iznosi na vidjelo veličajnost Onog iz kog je izišao.*-' 

Postoji zacijelo prirodna slava kao svjetlost, slava sunca. 
Ali postoji i izvanjska slava koja se dostojnima iskazuje slo- 
bodnom voljom i promišljeno. I ta je dvostruka. Veli prorok: 
»Sin časti oca i sluga svog gospodara« (Mol 1, 6). Od tih časti 
služinsku iskazuje stvorenje, a obiteljsku, da se tako izrazim, 
Duh. Jer kao što Gospodin o sebi reče: »Ja te proslavih na ze- 
mlji; dovrših djelo što mi ga ti dade učiniti« (Iv 17, 4), tako i 
za Branitelja kaza: »Taj će me proslavljati, jer će od moga 
uzimati i navješćivati vama« (Iv 16, 14). Isto tako kao što Otac 
slavi Sina kad kaže: »Proslavih ga i opet ću slaviti« (Iv 12, 28), 
jednako je i Duh proslavljen zajedništvom s Ocem i Sinom. Po 
svjedočanstvu Sina: »Vama će se ljudima oprostiti svaki grijeh 
i hula, ali se hula protiv Duha neće oprostiti« (Mt 12, 31). 

47. Ako po Moći što nas rasvjetljuje nepomično motrimo 
ljepotu Slike nevidljivoga Boga (Kol 1, 15) i ako po njoj dopi- 
remo do najljepšeg zrenja Pralika, pri tom je neodoljivo nazo- 
čan Duhspoznaje. ZaljubljenicimalstineDuhu. sebipružamoć 
da mogu motriti Sliku. Ne razotkriva je s vanjske strane, već 
u samom sebi omogućuje daje spoznamo. Kako, naime, »nitko 
ne pozna Oca osim Sina« (Mt 11, 27), tako nitko ne može reći 
»Gospodin Isus« (1 Kor 12, 3) osim u Duhu Svetom. Nije reče- 
no po Duhu, nego u Duhu. »Bog je Duh. Oni koji mu se klanja- 
ju treba da mu se klanjaju u Duhu i istini« (Iv 4, 24), jer je pi- 

38 Ova je rečenica Baziliju zaslužila naslov samoniklog teologa. Usp. Uvod, II. 

39 Ta bi se rečenica lako mogla shvatiti kao nauk o izlasku Duha iz Sina. Va- 
lja ipak reči da Bazilije o tome posebice ne misli. K tome, u spomenutom tekstu, 
možda se ne govori o intratrinitarnom izlaženju, nego o »ekonomskom« slanju 
Dulia. 


sano: »U tvom ćemo svjetlu gledati svjetlo« (Ps 35, 10). To 
znači: u prosvjetljenju čemo Duha vidjeti »Istinsko Svjetlo što 
rasvjetljuje svakog čovjeka koji dolazi na svijet« (Iv 1, 9). 

Duh, prema tome, u sebi pokazuje slavu Jedinorođenca i 
istinskim klanjateljima u sebi pruža spoznaju Boga. Put, dakle, 
bogospoznaje ide od jednoga Duha, po jednome Sinu do jed- 
noga Oca. Obratnim smjerom ide urođena dobrota, naravno 
posvećenje i kraljevsko dostojanstvo: iz Oca po Jedinorođencu 
do Duha. Na taj se način priznaju osobe, a ne dokida vjerska 
istina o monarhiji. 

Oni koji upotrebljavaju podbrojenje, jer govore o prvom, 
drugom i trećem, nek znaju da uvode u čisti kršćanski nauk 
mnogoboštvo poganske zablude. Besmisao podbrojenja ne vodi 
ničem drugom doli ispovijedanju prvog, drugog i trećeg boga. 
Nama je pak dostatan redoslijed što ga je propisao Gospodin. 
Tko ga izvrće, ne griješi manje od pogana u njihovu bezboštvu. 
Da taj način podbrojenja nipošto ne dokida zajedništvo po na- 
ravi, kako naši protivnici krivo misle, dovoljno smo istaknuli. 

Složimo se sa svadljivcem i ludom i priznajmo da se dru- 
go-spomenuto podbrojava prvo-spomenutom. Pogledajmo što 
slijedi iz te postavke. Apostol kaže: »Prvi čovjek, od zemlje, 
zemljan; drugi čovjek, Gospodin, s neba« (1 Kor 15, 47). Na 
drugom mjestu govori: »Ne bi najprije duhovno, već osjetimo, 
potom duhovno« (1 Kor 15, 46). Ako se, dakle, drugo podvrsta- 
va prvom, i ako je podbrojeno nečasnije od onog čemu se pod- 
brojava. tad je, po protivnicima, duhovni čovjek nečasniji od 
sjetilnog i nebeski od zemljanog. 


X I X 

Protiv onih koji govore da Duha ne treba slaviti 

48. Nek je to tako, vele, ali Duh nipošto ne zaslužuje tak- 
vu čast da bismo ga veličali u slavospjevima. Gdje da potraži- 
mo dokaze da Duhu pripada dostojanstvo što nadmašuje svaku 
pamet, ako smatraju da zajedništvo s Ocem i Sinom nije dos- 
tatno svjedočanstvo njegova dostojanstva? Može se, dakako, 
pogledati na značenja njegovih naziva, na veličinu djela, na 

dobročinstva što ih iskazuje nama, ili točnije cijelom stvorenju, 
da bismo makar malo proniknuli uzvišenost njegove naravi i 
nedostižnost moči. 

Naziva se Duh. Piše: »Bog je Duh« (Iv 4, 24); »pomazani 
Gospodin, Duh je našega lica« (Tuž 4, 20). Zove se sveti kao što 
je Otac svet i Sin svet. Stvorenju svetosti pridolazi izvana, Duh 
svetost posjeduje kao puninu naravi. Stoga i nije posvećen, već 
posvećuje. Duh se zove i dobri, kako je Otac dobar i kako je 
dobar Onaj koji je rođen iz Dobroga. Dobrotu posjeduje kao 
bit. Duh je također pravi kao što je »pravi Gospodin Bog« (Ps 
91, 16). Sama je istina i sama pravednost. Radi nepromjenji- 
vosti biti ne zna za nikakva skretanja i stranputice. 

Branitelj je kao i Jedinorođenac koji sam osobno govori: 
»Ja ću moliti svoga Oca i dat će vam drugog Branitelja« (Iv 14, 
16). Tako su Duhu imena zajednička s Ocem i Sinom. Te nazive 
dobiva radi naravne srodnosti s njima. Jer otkud inače? Tako- 
đer se naziva Duh voditelj, Duh istine i Duh mudrosti. »Božan- 
ski me Duh stvori« (Job 33, 4). »Bog napuni Salela božanskim 
Duhom mudrosti, razumnosti i znanja« (Izl 31, 3). Imena su 
Takva — velika i neizmjerna — bez ikakva pretjerivanja s ob- 
zirom na slavu. 

49. Koja su mu djela? Veličinom su neizreciva, mnoštvom 
nepobrojiva. Kako, naime, zamisliti onostranost vjekova? Sto 
mu bjehu čini prije nego nasta duhovno stvorenje? Koliko je 
njegovih dobročinstava prema stvorenju? Kakva će mu biti 
moć u vjekovima što dolaze? Duh naime bijaše, i još prije 
vjekova postojaše s Ocem i Sinom. Stoga ako i pojmiš štogod 
od onostranosti vjekova, vidiš da je to kasnije od Duha. 

Ako imaš na pameti stvaranje, nebeske su moći učvršćene 
Duhom. Jasno je da očvrsnuće znači stalnost ustrajnosti u 
dobru. Moćima, naime, prisnost s Bogom, postojanost nasuprot 
zlu i trajnost u blaženstvu dolazi od Duha. Kristov dolazak? 
Duh mu prethodi. Njegova prisutnost u tijelu? Duh je od nje 
neodjeljiv. Po Duhu su Svetom čudesna djela i darovi iscjelje- 
nja. U Božjem su Duhu otjerani zli dusi. Prisutnošću je Duha 
đavao onemoćao. Oproštenje je grijeha po milosti Duha. Pavao 
veli: »Jer biste oprani i posvećeni imenom Gospodina našega 
Isusa Krista i Duhom Svetim« (1 Kor 6, 11). 

Prisutnost s Bogom dolazi od Duha. »Bog naime otposla 
Duha svoga Sina u naša srca. Duh kliče — Abba, Oče« (Gal 4, 
6). Uskrsnuće od mrtvih, djelo je Duha. »Poslat ćeš svog Duha 
i bit će stvoreni i obnovit ćeš lice zemlje« (Ps 103, 30). Ako se 
pod stvaranje razumije oživljenje umrlih, zar nije djelotvorna 


moć Duha velika kad nam daje uskrsli život i naše duše preo- 
bražava za onaj duhovni život? No stvaranje se može shvatiti 
kao preobrazba iz grijeha na bolje u ovom životu. Običaj je, 
naime, Pisma da i u tom smislu upotrebljava riječ. Tako kad 
Pavao govori: »Ako je tko u Kristu, novi je stvor« (2 Kor 5,17). 
I u tom slučaju, obnova što počinje ovdje kao i izmjena od ze- 
maljskog i smrtnog u nebeski život, dolazi od Duha te naše 
duše vodi do samog vrha divljenja. 

Da li se tu treba strašiti da ćemo pretjeranim častima na- 
dvisiti dostojanstvo Duha, ili naprotiv da ćemo predodžbu o 
njemu svesti na malenkost, makar držali da o njemu rekosmo 
naj uzvišenije što može doći iz ljudske misli i jezika? Jednako 
je kao da Gospodin govori kad Duh veli: »Siđi, pođi s njima ne 
đvoumeći jer sam ih ja poslao« (Dj 10, 20). Jesu li to riječi ne- 
kog niskog i prestrašenog? »Odvojite mi Barnabu i Savla za 
djelo na koje ih pozvali« (Dj 13, 2). Govori li sluga tako? Izaija 
kaže: »Gospodin me posla i njegov Duh« (Iz 48, 16); »Duh siđe 
od Gospodina i vodaše ih« (Iz 63, 14). Nemoj mi opet vođenje 
shvatiti kao nisku službu. Riječ svjedoči da je to i Božje djelo. 
Govori: »Svoj si narod vodio kao ovce« (Ps 76, 26); »Josipa vo- 
diš kao ovcu« (Ps 79, 1); »vodio ih je u nadi i nisu se bojali« 
(Ps 77, 53). Stoga kad čuješ: »Kad dođe Branitelj, on će vas 
podsjećati i voditi cijeloj istini« (Iv 14, 26; 16, 13), vođenje ra- 
zumi] kako si poučen i nemoj klevetati misao. 

50. No Apostol napisa: »Duh se zauzima za nas« (Rim 8, 
26 — 27). Prema tome, koliko je molitelj niži od dobročinitelja, 
toliko je i Duh po dostojanstvu daleko od Boga! — Ali zar još 
nisi čuo o Sinu da je »Bogu zdesna i da se zauzima za nas« (Rim 
8, 34)? Nemoj stoga što je Duh u tebi — ako je uopće u tebi! 
— i jer nas slijepce uči odabrati korisno i na putu nas vodi, 
štetiti pobožnom i svetom nauku o njemu. Vršak je naime be- 
zumlja da se dobročiniteljeva ljubav prema čovjeku uzme kao 
povod za nezahvalnost. »Nemojte, dakle, žalostiti Duha Sveto- 
ga« (Ef 4, 30)! 

Počujte što veli mučenički prvenac Stjepan predbacujući 
narodu nepokornost i tvrdoglavost. Govori: »Vi se uvijek pro- 
tivite Duhu Svetome« (Dj 7, 51). Opet Izaija kaže: »Razbjesniše 
Duha Svetoga i postade im neprijatelj« (Iz 63, 10). Na drugom 
mjestu stoji: »Jakovljeva kuća naljuti Duha Gospodnjega« (Ps 
105, 32). Nije li to znamen najveće' vlasti? Prepuštam sudu 
čitalaca da odluče, kad to čuju, koja. se misao nameće: je li Duh 
oruđe, je li ovisan, istočastan sa stvorenjem i s nama surob? 

Nije li pravovjernima nepodnošljivo da se ta hula ušulja i u 
samu riječ? Veliš daje Duh sluga? Ali Krist kaže: »Sluga ne 
zna što čini njegov Gospodar« (Iv 15, .15). Duh pak zna što je 
Božje, kao što i ljudski duh zna što je u čovjeku (1 Kor 2, 11). 


x x 

Protiv onih koji tvrde da Duh ne pripada ni robovima ni 

gospodarima nego slobodnim bićima 

51. Protivnici tvrde: Duh nije ni rob ni Gospodar, već slo- 
bodan. Strašne li zalupanosti! Kukavne li odvažnosti takva što 
reći! Sto da u njih više žalim: glupost ili hulu? Ljudskim pri- 
mjerima nagrđuju istine o Bogu i nastoje primijeniti na božan- 
sku i neiskazivu narav ovozemni običaj kojim označujemo ra- 
zličitost dostojanstva. Ne uviđaju da u ljudi nitko nije po na- 
ravi rob. 

Jedni su, pokoreni, provedeni ispod jarma ropstva, primje- 
rice ratno zarobljeništvo. Drugi su sa siromaštva zasužnjeni 
kao Egipćani pod Faraonom. Ili opet nenadarenija djeca, pa- 
metnom i tajnom očevom odlukom, određena su da služe pa- 
metnijoj i boljoj djeci. Pametan promatrač, ipak, to ne će ni 
nazvati osudom, već dobrim djelom. Onom, naime, koji iz ne- 
stašice razumnosti u sebi nema prirodna vođenja kudikamo je 
bolje da postane tuđim vlasništvom kako bi njim ravnao razum 
gospodara. Tada sliči zapregu koji ima kočijaša i lađi kojoj se 
na kormilu nalazi kormilar. 

Stoga Jakov postade po očevu blagoslovu (Post 27, 29—40) 
gospodar Ezavu, kako bi nerazumni i mimo svoje volje primio 
dobročinstva od pametnoga, jer nema razuma da bi se sam za 
se brinuo. »Kanaan nek bude sluga braći u kući« (Post 9, 25 — 
27), jer nije znao za krepost zato što mu vlastiti otac, Ham, bi- 
jaše nerazuman. Na taj se način na zemlji postaje robom. 

Slobodni su, naprotiv, oni što umakoše siromaštvu, ratu i 
kojima ne treba briga ostalih. Prema tome, mada se netko zove 
gospodar, netko sluga, svi smo surobovi poradi uzajamne isto- 
časnosti i kao vlasništvo svoga Stvoritelja. Polazeći otud, što 
možeš izuzeti od robovanja? čim je što stvoreno, već je robom. 


Stvorenja, zacijelo, jedna drugima ne gospodare jer nebeska 
bića ne poznaju vlastoljublja. Sve se pred Bogom sagiba i iska- 
zuje mu kao Gospodaru dužno strahopoštovanje, kao Stvorite- 
lju slavu koja mu pripada. 

»Sin časti oca i rob svoga gospodara« (Mal 1, 6). Bog od to 
dvoje svakako traži jedno jer govori: »Ako sam ja Otac, gdje 
je moja slava? Ako sam Gospodar, gdje je moja slava? Ako 
sam Gospodar, gdje je strahopoštovanje preda mnom« (Mal 1, 6)» 
Život što se ne bi nalazio pod nadzorom Gospodnjim, bio bi od 
svih najjadniji. Takvi su otpali anđeli koji se oslobodiše »rop- 
stva«, jer ustaše protiv svemogućeg Boga; ne što bi po naravi 
bili drukčiji, već iz neposlušnosti prema Stvoritelju. 

Koga, dakle, nazivaš slobodnim? Koji nema kralja? Onog 
što nema moći da drugim vlada, niti dopušta da se njime up- 
ravlja? Takve naravi među bićima nema. To o Duhu misliti, 
oćita je bezbožnost. Stoga, ako je Duh stvoren, zacijelo robuje 
sa svim ostalim. Psalmist veli: »Sve je tvojim robom« (Ps 118. 
91). Ako je iznad stvorenja, dionik je kraljevskog gospodstva. 


X X I 

Svetopi samska svjedočanstva da se Duh naziva Gospodi- 
nom 

52. Ali zašto treba da se borimo niskim dokazima i da nau- 
ku stječemo nečasnu pobjedu kad je moguće časnijim dokazati 
neosporivu odličnost slave za Duha? Reknemo li što nas nauči 
Pismo, borci će protiv Duha smjesta snažno i žestoko zakrićati, 
začepit će uši, pograbit kamenje ili što im dopadne ruke te od 
tog naćinit oružje i navalit na nas. Uza sve to, sigurnost ne 
smijemo cijeniti više od istine. 

U Apostola nađosmo: »Neka Gospodin upravi vaša srca 
prema Božjoj ljubavi i Kristovoj postojanosti u tjeskobama« 
(2 Sol 3, 5). Tko je Gospodin što upravlja k Božjoj ljubavi i 
Kristovoj nepokolebivosti u nevoljama? Nek nam odgovore ti 
koji Duha smatraju robom! Da se riječ odnosi na Boga Oca, 
bilo bi jednostavno kazano: nek vas Gospodin upravi svojoj 
ljubavi; da se odnosi na Sina, vjerojatno bi stajalo: svojoj po- 
stojanosti. Nek, dakle, traže koja je druga osoba dostojna da se 
časti naslovom Gospodina. 

Tome je slično ovo mjesto: »Nek Gospodin učini da rastete 
i obilujete u međusobnoj ljubavi i prema-svima kao i mi prema 
vama. Nek učvrsti vaša srca da budu besprijekorno sveta pred 
Bogom i Ocem našim o dolasku Gospodina našeg Isusa Krista 
sa svim njegovim svetima« (1 Sol 3, 12 — 13). Kojeg Gospodina 
Pavao'moli da pred Bogom I Ocem našim osnaži o dolasku na- 
šeg Gospodina srca solunskih vjernika da bi bila u svetosti bes- 
prijekorna i čista? Nek nam odgovore ljudi što Duha Svetoga 
ubrajaju među služničke duhove poslane na službu (Heb 1, 14). 
Ali oni nemaju što reći. 

Radi toga nek čuju još jedno svjedočanstvo koje izričito 
Duha oslovljava Gospodin. Pavao veli: »AH Duh je Gospodin; 
kao od Gospodina Duha« (2 Kor 3, 17 — 18). AH da ne ostane 
nikakvo uporište za protivljenje, Iznijet ću same- Apostolove 
riječi: »Do današnjeg dana isti veo zastire čitanje Staroga Za- 
vjeta i nije objavljeno da je u Kristu uništen. Kad se čovjek 
obrati Gospodinu, veo pada. Ali Duhje Gospodin« .(2 Kor 3, 14. 
16—17). 

Zašto to kaže? Stoga što onaj tko se posveti samo golom, 
doslovnom smislu i možda se zadrži na opsluživanju Zakona, 
svoje srce prekriva, kao nekim zastorom, židovskim tumače- 
njem slova. To mu se događa, jer ne zna da je tjelesno opsluži- 
vanje Zakona dokinuto Kristovim dolaskom, kad su pralikovi 
postali Istinom. Svjetiljke su, kad sunce sine, suvišne. Zakon je 
prestao. Proroštva šute. Istinaje, zasjala. 

Ipak tko bijaše sposoban da Zakonu zaviri do dna smisla 
i da nejasnoću slova rastrga kao koprenu te prodre do skrovi- 
tog, nalik je Mojsiju koji u razgovoru s Bogom odstrani zastor 
(Izl 34, 34). I taj se od slova obraća Duhu. Prema tome, velu na 
Mojsijevu licu odgovara nejasnoća zakonskog naučavanja, du- 
hovno promatranje obraćenju Gospodinu. Tko, dakle, pri čita- 
nju Zakona ukloni slovo, obraća se Gospodinu — Gospodin tu 
označuje Duha! — i sliči Mojsiju kome lice s Božjeg ukazanja 
postade obasjano. 

- Bića, naime, što su uz sjajne boje i sama postaju obojena 
po sjaju što ih plače,. Tako i onaj koji netremice gleda u Duha 
nekako-se preobražava po njegovoj slavi u nešto sjajnije, ;jer 
mu je srce osvijetljeno, kao nekim svjetlom, istinom što dolazi 
iz. Duha. To znači'riječ »preobražen slavom Duha u svojoj vla- 
stitoj slavi« (2 Kor 3, 18), ali ne oskudno i nejasno, već koliko 
podnosi onaj što ga Duh; rasvjetljuje . 

Ne bojiš li se, čovječe, Apostola kad govori: »Vi ste Božji 
hram i Božji Duh stanuje u vama« (1 Kor 3, 16)? Da li bi Apo- 


stol ikad pristao da ropsko boravište počasti nazivom hram? 
Zašto onaj koji Pismo naziva »bogoduhim« (2 Tim 3, 16), jer je 
napisano nadahnućem Duha Svetoga, ne upotrebljava riječi 
koje Duha vrijeđaju i poniziju? 


Zajedništvo Duha u naravi dokazuje se otud što je poput 
. Oca i Sina teško dostupan razmatranju 

53. Izvrsnost naravi Duha na vidjelo dolazi ne samo time 
što Duh ima ista imena i što sudjeluje u djelima Oca i Sina, 
več i po tom što ga razmatranje može jedva doseči. Što, naime, 
Gospodin veli o Ocu kao onom koji nadvisuje ljudsku spoznaju 
i što kaže o Sinu, isto tvrdi o Duhu Svetome. »Pravedni Oče, 
svijet te nije upoznao« (Iv 17, 25). Dok tu govori o svijetu, ne 
misli na sustav neba i zemlje, već na ovaj prolazni život, pod- 
ložan tisućama mijena. 1 o sebi govori: »Još malo, i svijet me 
više neće vidjeti, ali vi ćete me vidjeti« (Iv 14, 19). I tu svijetom 
naziva one koji se predadoše tvarnom i tjelesnom životu te se 
samo očima obraćaju istini. Njima, jer ne vjeruju u uskrsnuće, 
nije više moguće da očima srca gledaju našega Gospodina. 

Isto reče o Duhu: »Duh Istine kojeg svijet ne može primiti 
jer ga ne vidi niti poznaje. Vi ga poznajete jer boravi s vama« 
(Iv 14, 17). Tjelesni čovjek kome duh nije izvježban u razma- 
tranju, već je čitav zakopan u tjelesne misli kao u blato, ne 
može pogled vinuti prema duhovnom svjetlu Istine. Stoga svi- 
jet, to jest život zasužnjen tjelesnim strastima, ne prima milost 
Duha kao ni bolesno oko svjetlosti sunčane zrake. Gospodin 
pak udjeljuje svojim učenicima, za koje svjedoči da im je po 
njegovu nauku život čist, sposobnost da več sada mogu razma- 
trati i gledati Duha. 

Isto govori i Izaija: »Onaj koji učvrsti zemlju i što je na 
njoj te dade dah narodu na njoj i Duha onima koji je gaze« (Iz 
42, 5). Oni što preziru zemaljsko i nada nj se uzdižu, smatraju 
se dostojnima dara Duha Svetoga. Koga svijet ne može obuj- 
miti, koga mogu razmatrati jedino sveti zbog čistoće srca, što 
treba o njemu misliti i kakve su časti po njegovoj mjeri? 

XXIII 

Slaviti Duha znači nabrajati njegove vlastitosti 

54 . Za sve drage moći držimo da se nalaze na određenu 
mjestu. Anđeo koji pristupi Korneliju (Dj 8, 26) ne bi u isto 
vrijeme uz Filipa (Dj 10, 3). Ni anđeo što sa Zaharijom govora- 
še uz oltar (Lk 1, 11) ne bijaše u isti čas na svom vlastitom 
mjestu na nebu. Vjerujemo, naprotiv, da Duh istodobno djelo- 
vaše u Habakuku i Danijelu u Babilonu (Dan 14, 33); da je bio 
u vodopadu s Jeremijom (Jer 20, 2) i Ezekijelom na Kobru (E?, 
1 , 1). 

»Duh Gospodnji odista ispunja Svemir« (Mudr 1, 7). Psal- 
mist veli: »Kamo da idem od tvoga Duha i kamo ću pobjeći od 
tvoga lica« (Ps 138, 7)? Prorok piše: »Jer ja sam s vama, govori 
Gospodin, i moj Duh prebiva među vama« (Hag 2, 4 — 5). Koju 
narav treba da priznamo onom što je posvuda i koji je s Bo- 
gom? Da li narav što sve obuhvaća ili koja je prikovana na 
pojedina mjesta kako je, po Rijeći, slučaj s naravi anđela? No 
to, zacijelo, neće nitko ustvrditi. 

Zar da ne uzvisujemo i ne slavimo onog koji je naraviju 
božanski; 4 " veličinom nedokučiv, silan u djelima i dobar u do- 
bročinstvima? Ja držim da slavljenje Duha i nije drugo doli 
nabrajanje njegovih čudesnih djela. 

Prema tome, ti će nam ljudi ili zabraniti da se sjećamo do- 
bara što ih Duh učini, ili je naprosto izlaganje njegovih djela 
punina najvećeg slavospjeva. Mi, naime, ne možemo drukčije 
slaviti Boga, Oca našega Gospodina Isusa Krista i njegova Je- 
đinorođenog Sina osim ako po svojoj moći pobrojimo čudesa 
Duha Svetoga. 


XXIV 

Usporedbom s bićima koja se u stvorenom slave pobija se 
bezumnost onih koji neveličaju Duha 

55. Svaki je čovjek »ovjenčan slavom i čašću« (Ps 8, 6). U 
nadi je sadržana »slava, čast i mir svakom tko čini dobro« 
(Rim 2, 10). Postoji slava vlastita Izraelu. Pavao piše: »Njihovo 

10 Kad znamo da Bazilije Duha ne naziva Bogom, vrijedno je svrnuti pozornost 
na to da tu za nj tvrdi daje »naraviju božanski«. Usp. Uvod, IV, 3 i 5. 


je posinstvo, slava i. bogoštovlje« (Rim 9, 4). Psalmist govori i 
o svojoj vlastitoj slavi: »Dok ti pjeva moja slava« (Ps 29, 13); 
»probudi se, moja slavo« (Ps 107, 2). Postoji čak i slava sunca, 
mjeseca i zvijezda (1 Kor 14, 51). Po Apostolu i »slava je osude 
sa slavom« (2 Kor 3,9). 

Ti bi htio da između svega jedino Duh, makar ima toliko 
čašćenih bića, ne bude slavljen. Pavao ipak govori: »Služba je 
Duha u slavi« (2 Kor 3, 8). Kako, dakle, da Duh bude nevrije- 
dan čašćenja? Po psalmistu je pravednikova slava velika (Ps 
20, 6). Po tebi. Duh ne bi imao slave! Ne prijeti li očita pogibao 
da se takvim riječima navuče grijeh kojem se više ne da uma- 
ći?" Ako čovjek, spašen djelima pravednosti, slavi one koji se 
boje Gospodina, kudikamo će manje Duha lišavati slave koja 
mu pripada. 

Dobro, vele, nek se slavi, ali ne s Ocem i Sinom. No kakva 
smisla ima izmišljati Duhu drugo mjesto, a prezreti ono što mu 
ga odredi Gospodin? Zajedništvo slave onom uskratiti koji je 
posvuda vezan s božanstvom — u vjeroispovijedi, otkupitelj- 
skom krstu, ostvarenju čudesa, u boravljenju sa svetima, u mi- 
lostima što ih dade poslušnima? Nikakav dar, uopće, ne dolazi 
stvorenju bez Svetoga Duha- U Evanđeljima nas uči naš Gos- 
podin i. Spasitelj da je nemoguće reći i običnu riječ u obranu 
Krista bez sudjelovanja Duha (Mt 10, 19 — 20; Lk 12, 11 — 12). 

Ne znam da li bi se itko tko ima »udjela u Svetome Duhu« (Heb 
6, 4) složio s time da se mimoiđe sve što je rečeno, zaboravi za- 
jedništvo Duha u svemu te ga odijelimo od Oca i Sina. Gdje, 
dakle, da ga svrstamo? Sa stvorenjem? Ali stvorenje robuje, 
Duh oslobađa. »Gdje je Gospodinov Duh, ondje je sloboda« (2 
Kor 3, 17). 

Mada bi se dalo još mnogo toga iznijeti u prilog činjenici 
da se Duha Svetoga ne smije pribrojiti stvorenoj naravi, za sad 
o tome odgađam izlaganje. Kad bismo htjeli u skladu sa zna- 
čenjem predmeta iznijeti vlastite dokaze i pobiti prigovore pro- 
tivnika, trebalo bi mnogo govoriti. Obujmom bismo knijge za- 
morili čitatelje. Stoga to ostavljamo za zasebno djelo 44 i držimo 
se svega nacrta. 

56. Promotrimo, dakle, stvari jednu po jednu. Duh je po 
naravi dobar kao što je dobar Otac i kako je dobar Sin. Stvo- 
renje pak odabiranjem dobra ima dijela u dobroti. Duh pozna 
Božje dubine, stvorenje po Duhu prima objavu otajstava. Su- 

« Bazilije misli na Mt 12, 31 — 32. 

12 Ne znamo da li je Bazilije ikad napisao to djelo. 

oživljuje s Bogom koji stvara svaki život, i sa Sinom koji daje 
život, Pavao kaže: »Onaj koji Krista uskrisi od mrtvih, oživjet 
će i vaša smrtna tijela po svome Duhu što boravi u vama« (Rim 
8, 11). Gospodin govori: »Moje ovce" slušaju moj glas i ja im 
dajem vječni život« (Iv 10, 27 — 28). Također kaže: »Duh oživ- 
ljuje« (Iv 6, 63). Pavao nadalje veli: »Duh je život zbog praved- 
nosti« (Rim 8, 10). 1 Gospodin svjedoči da Duh oživljuje: »Put 
ne koristi ništa« (Iv 6, 63). Kako, dakle, Duhu osporiti životvor- 
nu moć i učiniti ga srodnim s naraviju koja primanjem dobiva 
život? Tko je tako svadljiv, do te mjere bez udjela na nebes- 
kom daru, tko bez ukusa za lijepe Božje riječi, tko tako lišen 
vječnih ufanja da Duha svrstava sa stvorenjem i trga od bo- 
žanstva? 

57. Govore: Duh je u nama kao Očev dar. Dar se, zacijelo, 
ne veliča istim častima kao i darovatelj. Duh je, doduše, Božji 
dar, ali dar života. Pavao kaže: »Zakon nas Duha života oslo- 
bodi« (Rim 8, 2). Također je dar moći: »Primit čete snagu Sve- 
toga Duha što če sići na vas« (Dj 1, 8). Je li stoga dostojan pre- 
zira? Nije li Bog i Sina darovao ljudima? Pavao piše: »On ne 
poštedi ni vlastitog Sina, već ga za, nas preda, kako nam ne će 
s njime sve darovati« (Rim 8, 32)? Na drugom mjestu, govoreći 
o otajstvu učovječenja, Pavao kaza: »Da bismo znali čime nas 
je Bog obdario (. . .)« (1 Kor 2, 12). 

Prema tome, zar oni koji tako zbore ne nadmašuju židov- 
sku nezahvalnost kad preobilje Božje dobrote uzimlju kao po- 
vod za hulu? Duhu prigovaraju što nam dade slobodu da Boga 
nazivamo svojim Ocem. Pavao kaže da je »Bog poslao Duha 
svoga Sina u naša srca« i da Duh »kliče Abba, Oče« (Gal 4, 6) 
kako bi njegov glas postao glasom onih koji ga primiše. 


XXV 

Pismo upotrebljava prijedlog »u« mjesto »sa«. Veznik »i« 
ima isto značenje kao prijedlog »s« 

58. Protivnici pitaju: zašto Pismo nigdje ne uči da se Duh 
slavi s Ocem i Sinom, već oprezno izbjegava izričaj s Duhom? 
Zašto posvuda, kao skladnije, radije upotrebljava slaviti u 
Duhu ? 


Ja pak ne bih rekao da u upućuje na neplemenitiju misao. 
Naprotiv, pravo shvaćena, misao vodi samom vrhuncu. Tako 
opazismo daše često upotrebljava mjesto sa. Evo primjera: 
»Ući ću u tvoj Dom u paljenicama« (Ps 65, 13) mjesto s palje- 
nicama; »izvede ih u srebru i zlatu« (Ps 104, 37), to jest sa sre- 
brom i zlatom; »ne ćeš izaći u našim četama« (Ps 43, 10), mjesto 
s našim četama. Primj era ima bezbroj. 

U svakom slučaju, rado bih naučio od te nove mudrosti 
koji slavopoj Apostol igda dovrši riječcom u slijedeći pravilo 
što ga ti ljudi sad predlažu kao da potječe, iz Pisma? Nigdje, 
naime, ne nađosmo: Tebi, Oče, čast i slava po tvom jedinorođe- 
nom Sinu u Svetome Duhu. Tako govoriti, tim je ljudima obični- 
je i od samog disanja. Svaki od spomenutih prijedloga dade se 
zasebno naći, ali nikad neće moći prstom uprijeti u njih pove- 
zane u taj slijed. Prema tome, ako se žele strogo držati Pisama, 
neko pokažu odakle crpe svoj način izražavanja. Povode li se 
običajem, nek i nama to ne brane! 

59. Mi se služimo obama izričajima jer ih oba 4 ’ nađosmo 
u uporabi kod vjernih. Vjerujemo da jednim i drugim jednako 
iskazujemo slavu Duhu, ali da one koji se ogrješuju o istinu 
bolje ušutkuje izričaj koji je ovdje u pitanju.*' Bliži je sveto- 
pisamskom smislu te je stoga neprijateljima manje na dohvat 
ruke. Upravo se tome izričaju koji upotrebljavamo namjesto 
veznika i sada protive ovi ljudi. 

Jednako je, naime, ako kažemo »Pavao i Silvan i Timotej«, 
ili »Pavao s Timotejemi Silvanom«. Obamaje načinima izraža- 
vanja očuvana povezanost imenima. Ako, dakle, makar je Go- 
spodin rekao: »Oca i Sina i Svetoga Duha« (Mt 28, 19), ja ka- 
žem: Oca i Sina sa Svetim Duhom, da li sam što drugo po smi- 
slu rekao? 

Ima mnogo svjedočanstava da su ta imena vezana vezni- 
kom i. Pavao piše: »Milost Gospodina našega Isusa Krista i 
ljubav Boga i zajedništvo Svetoga Duha« (2 Kor 13, 13). Na 

drugom mjestu: »Zaklinjem vas našim Gospodinom Isusom 
Kristom i ljubavlju Duha« (Rim 15, 30). 

Kad bismo mjesto i htjeli upotrijebiti s, koja bi bila razli- 
ka? Ja je ne vidim osim ako tko iz hladnih gramatičkih pravila 
ne cijeni više veznik jer uže povezuje i tvori veče jedinstvo te 
prijedlog odbacuje jer nema istu snagu. Ako bi valjalo samo o 
tom polagati račun, odista nam za obranu ne bi trebalo dugo 
raspredanje. 

43 Bazilije misli na doksologije u kojima se nalaze u i sa. 

“ Misli se na slavospjev s prijedlogom sa. 

No njima nije stalo ni do slogova ni do ovog ili onog od- 
zvuka riječi, već do zbilja što se smislom I istinom veoma ra- 
zlikuju. Iz tog razloga, kako upotreba slogova nije utvrđena, 
ovi ljudi nastoje da jedne propišu, a druge izbace iz Crkve. Ja 
ću, madajeveć pri prvom slušanju osnovanost prijedloga očita, 
ipak položiti račun zašto ga naši Oci skroz promišljeno upotri- 
jebiše. 

Prijedlog sa jednako snažno kao i veznik i pobija Sabelije- 
vo zlo te poput veznika ističe vlastitost osoba. Tako na ovim 
mjestima: »Ja ćemo i Otac doći« (Iv 14, 23); »Ja i Otac jedno 
smo« (Iv 10, 30). Uz to, prijedlog na izvanredan način svjedoči 
za vječno zajedništvo i nerastavljivu vezanost. Tko kaže daje 
Sin s Ocem, istodobno pokazuje i vlastitost osoba i nerastavlji- 
vost zajedništva. To se može vidjeti i u ljudi. Veznik i izriče 
zajedništvo u djelovanju; prijedlog sa uz to očituje zasebnu 
vrst zajedništva. Na primjer: u Macedoniju otploviše Pavao i 
Timotej; Tihik i Onezim bijahu poslani Kološanima. Tu dozna- 
jemo da učiniše isto. Ako pak čujemo da su su-otplovill i su- 
-poslani, znamo da su skupno obavili posao. Tako prijedlog, 
kao nijedna druga riječ, ništi Sabelijevo zlo. K tome sa sabeli- 
jevcima pobija i one što su posve oprečno bezbožni. Mislim na 
one koji vremenskim razmacima dijele Sina od Oca i Duha od 
Sina. 

60. Riječca sa najviše se time razlikuje od u što sa nazna- 
čuje uzajamnu povezanost onih koji su u zajedništvu. Tako, 
primjerice, onih što skupa plove, sustanuju ili uopće bilo što 
suostvaruju. U, naprotiv, očituje odnos prema onome u čemu 
se nalaze oni koji djeluju. Kad čujemo brode »u« i stanuju »u«, 
smjesta imamo na pameti lađu i kuću. 

Po općoj je, dakle, uporabi takva razlika među u i sa. Ma- 
rljiv bi čovjek i više toga našao. Sto se mene tiče, ja nemam 
vremena baviti se istraživanjem tih riječca. Budući da je po- 
kazano da sa odlično izražava misao povezanosti, nek zavlada 
mir, ako hoćete. Prestanite sa žestokim i upornim ratom protiv 
sa. Ipak, kako je i riječ sa prihvaćena, ako je kome drago da u 
slavospjevu vezanikom i veže Imena te slavi, kako u Evanđe- 
ljima naučismo u vezi s krstom, Oca i Sina i Svetoga Duha, nek 
čini tako, nitko se ne će protiviti. U tome budimo složni! Ali bi 
oni radije jezike počupali nego prihvatili tu riječ. 

To, eto, protiv nas podiže neumoljivi rat. Vele: Bogu treba 
iskazivati slavu u Duhu Svetome, a ne i Duhu. Te se riječi dr- 
že svom žestinom kao da ponizuje Duha. Neće biti na odmet da 


o njoj kažemo nešto više. Nakon što sve to čuju, iznenadio bih 
se, ako i nju ne odbace kao izdajicu i prebjega koji iskazuje 
slavu Duhu. 


XXVI 

Svako se značenje riječi »u« primjenjuje i na Duha 

61. Meni se čini, ako pomno mislim, da čestica u, mada je- 
dnostavna i kratka za izgovor, mnogo i raznovrsno znači. I 
koliko god ima značenja, vidimo da sva mogu poslužiti predo- 
džbama o Duhu. 

Kaže se da je lik u tvari, sila u onome što je prima, stanje 
u subjektu koje ga određuje. I još mnogo toga. Prema tome, 
ukoliko Duh Sveti vrši ulogu lika, usavršuje duhovna bića do- 
vršavajući njihovo obličje. Tko više ne živi po tijelu, već se, 
potican Božjim Duhom, zove Božjim sinom i tko je postao suo- 
bličen slici Sina Božjega, naziva se duhovnim (Rim 8, 13. 23). 

Sto je moć gledanja u zdravu oku, djelovanje je Duha u 
očišćenoj duši. Stoga Pavao želi Efežanima da im oči budu pros- 
vijetljene u Duhu mudrosti (Ej 1, 17 — 18). Kao umijeće u ono- 
me koji ga steče, tako i milost Duha ostaje u onome koji je pri- 
mi. Prisutna je, doduše, uvijek, ali ne djeluje neprestano. Umi- 
jeće je, naime, moću uvijek u umjetniku, a činom onda kad po 
njemu radi. Tako je i s Duhom. Uvijek je uz one koji su ga 
dostojni, ali djeluje po potrebi: u proroštvima, u ozdravljenji- 
ma, ili nekim drugim čudesnim djelima. 

Kao zdravlje, toplina ili općenito prolazna raspoloženja u 
duši, tako je i Duh, doduše, često prisutan u duši, ali ne ostaje 
u onima koji iz nestalnosti ćudi lako gube milost koju su pri- 
mili. Takav bijaše Saul i sedamdesetorica starješina među Iz- 
raelovim sinovima (Br .11, 25 — 26) osim Eldada i Modađa. Čini 
se daje od svih samo s njima ostao Duh. Uopće, Duh ostaje uz 
one koji su tima slični u izboru. Kao riječ u duši, bilo da je 
misao srca ili jezikom izgovorena, tako je i s Duhom Svetim 
bilo da svjedoči za naš duh ili u našim srcima kliče Abba, Oče 
(Rim 8, 15 — 16), odnosno umjesto nas govori po riječi: »Ne go- 
vorite zapravo vi, već Očev Duh zbori u vama« (Mt 10, 20). 

Duh se, uz to, u skladu s razdiobom darova poima kao 
cjelina u svojim dijelovima. Svi smo, naime, udovi jedni drugi- 

ma, iako »imamo različite darove po milosti Božjoj, koja namje 
dana« (Rim. 12, 5), Zbog toga »oko ne može reći ruci ti mi ne 
trebaš niti glava nogama vi mi ne trebate« (1 Kor 12,21). Na- 
protiv, svi udovi skupa čine u jednoti Duha Kristovo tijelo i 
jedni drugima' iskazuju, prema milosnim darovima, uslugu. 
Bog je, zacijelo, u tijelu rasporedio udove, svaki zasebno, po 
svojoj volji. 

Udovi se ipak brinu jednakom brigom jedni za druge u 
duhovnom zajedništvu, jer u njima postoji uzajamno suosje- 
ćanje. Stoga »ako trpi jedan ud, suosjećaju svi udovi; ako se 
slavi jedan ud, zajedno se vesele svi udovi« (1 Kor 12, 26). Kao 
što su djelovi u cjelini, tako je svaki od nas zasebno u Duhu, 
jer svi koji smo u jednom tijelu »za jednog Duha bismo kršte- 
ni« (1 Kor 12, 13). 

62. Neobično je reći, ali nije zato manje istinito da je Duh 
često nazivan mjestom posvećenih. No pokazat ćemo da ni taj 
način govora ne umanjuje Duha, već ga radije proslavijuje. 
Riječ često radi jasnoće na duhovne pojmove primjenjuje tjele- 
sne riječi. Opazismo da psalmist kaže Bogu: »Budi mi zašti 1 '- 
ničkim Bogom i čvrstim mjestom da me spasiš« (Ps 30, 3). O 
Duhu je rečeno: »Gle, uza me je mjesta. Smjesti se na liticu« 
(Izl 33, 21). Što mjesto znači drugo ako ne motrenje u Duhu? 
Kad se Mojsije vinu do tog motrenja, mogao je vidjeti Boga 
koji mu se očito ukaza. 

To je, naime, pravo mjesto istinskog klanjanja. Pisano je: 
»Pazi da svoje paljenice ne prinosiš na bilo kojem mjestu, već 
na mjestu što će ga odabrati Gospodin, Bog tvoj« (Pnz 12, 13 — 
14). Što je, dakle, duhovna paljenica? Žrtva pohvale. Na kojem 
je mjestu prikazujemo? U Duhu Svetom. Otkud to naučismo? 
Od samog Gospodina koji veli: »Istinski klanjaoci, Ocu će se 
klanjati u Duhu i Istini« (Iv 4, 23). Kad Jakov vidje to mjesto, 
kaza: »Gospodin je u tom mjestu« (Post 28, 16). 

Prema tome, Duh je odista mjesto svetih. I sveti je vlastito 
mjesto Duha jer sebe stavlja na raspolaganje Bogu i zove se 
hramom Duha. Kao što Pavao govori u Kristu: »Pred Bogom 
govorimo u Kristu« (2 Kor 2, 17), i Krist govori u Pavlu, jer 
sam Pavao svjedoči: »Ili tražite dokaz da Krist u meni govori« 
(2 Kor 13, 3)? Isto tako Pavao »u Duhu govori otajstva« (1 Kor 
14, 2) i Duh za uzvrat zbori u Pavlu. 

63. Za Duha se, dakle, veli da je mnogostruko i na razne 
načine u stvorenjima. Ali daleko je usklađenije s vjerom ako 
kažemo da je s Ocem i Sinom, nego da je u njima. Za milost 
što dolazi od onog koji boravi u dostojnima i u njima vrši svo- 


je djelo s pravom govorimo da se nalazi u onima koji ga pri- 
maju. Naprotiv, njegov opstanak prije vremena i beskonačno 
življenje kod Sina i Oca, traže izraze vječne vezanosti, čim o 
njima razmišljamo. U pravom smislu i istinski se može govoriti 
o su-bivanju onih koji supostoje neodijcijeno jedni od drugih. 
Velimo da se toplina nalazi u užarenu željezu, ali da je s vat- 
rom. 

I o zdravlju kažemo da se nalazi u tijelu, o životu da je s 
dušom. Prema tome, gdje je riječ o pravom i neraskidivom za- 
jedništvu, znamenitij a je riječ sa, jer doziva u pamet predodž- 
bu neraskidiva zajedništva. Gdje pak milost Duha može doći i 
otići, s pravom se i istinito kaže — biti u, makar milost često 
ostaje trajno s onima koji su je primili, jer su postojani u 
dobru. 

Stoga kad pred očima imamo dostojanstvo vlastito Duhu, 
promatramo ga s Ocem i Sinom. Ali ako mislimo na milost ost- 
varenu u onima koji imaju na njemu udjela, velimo: Duh je u 
nama. Slavospjev, dakle, što ga prinosimo u Duhu nije ispovi- 
jedanje njegova dostojanstva, već priznanje naše slabosti, jer 
tako priznajemo da od sebe nismo sposobni iskazivati slavu, 
već da je naša sposobnost u Duhu Svetom. Osnaženi u njemu, 
prikazujemo hvalu svome Bogu za dobra kojima smo obasuti. 
Po mjeri očišćenja od zla, od Duha dobivamo jedan veću drugi 
rnanju pomoć, da bismo Bogu prinosili žrtve hvale. Jedino na 
taj način pobožno ostvarujemo zahvaljivanje u Duhu. 

Ipak nije lako o samom sebi reći: Božji je Duh u meni; 
poučen njegovom milošću, prikaz u j em hvalu. Pavlu priliči ri- 
ječ: »Mislim da i ja imam Duha Božjega« (1 Kor 7, 40). Na 
drugom mjestu: »Čuvaj lijepi poklad po Duhu Svetom koji 
boravi u nama« (2 Tim 1, 14). I o Danijelu bi rečeno da Sveti 
Duh Božiji bijaše u njemu (Dn 5, 11). Isto vrijedi i za one koji 
krepošću sliče tim ljudima. 

64. U ima i jedan drugi smisao koji ne valja zabaciti. Kao 
što Oca vidimo u Sinu, tako i Sina u Duhu. Klanjanje u Duhu 
pokazuje da se djelovanje našeg duha odvija kao u nekom svje- 
tlu kako se dade zaključiti iz onog što je rečeno Samaritanki. 
Nju što držaše, zavedenu domaćim običajem, da se klanjanje 
obavlja u mjestu, naš Gospodin pouči da se treba klanjati u 
Duhu i Istini (Iv 4, 23). Pri tom, očito, samog sebe nazva Isti- 
nom. Stoga, dakle, kao što govorimo o klanjanju u Sinu, uko- 
liko je slika Boga Oca, tako govorimo i o klanjanju u Duhu koji 
u sebi pokazuje Gospodinovo božanstvo. Iz tog razloga Duha 
Svetoga u klanjanju ne treba dijeliti od Oca i Sina. Ako si iz- 

van njega, uopće se nećeš klanjati. Ako si u njemu, na nikakav 
ga način nećeš dijeliti od Boga, kao što ni svjetlost ne rastav- 
ljaš od onog što se gleda. Nemoguće je, naime, vidjeti Sliku 
nevidljivog Boga osim u osvjetljenju Duha. Tko motri sliku, ne 
može od slike razdvojiti svjetlo. Nužno je, naime, da se uzrok 
gledanja skupa vidi s onim što se gleda. Prema tome zaista se 
nameće zaključak: prosvjetljenjem Duha motrimo Odsjev Bo- 
žje slave (Heb 1, 3). Po Otisku dolazimo Onome komu pripada 
Otisak i istoliki Pečat. 


XXVII 

Podrijetlo i značenje prijedloga »sa«. O nepisanim crkve- 
nim zakonima 

65. Protivnici pitaju: zbog čega uvodite taj novi slog te 
govorite s Duhom, a ne u Duhu kad Duhu zaista pristaje u i 
dovoljan je za naše opće poimanje o njemu? Upotrebljavate 
riječi koje uopće nisu nužne niti odobrene od Crkava! 

Da riječca u nije Duhu Svetom dodijeljena pukim sluča- 
jem, već da je zajednička Ocu i Sinu, prije utvrdismo." Držim 
da i to dostatno dokazasmo da u ne samo što ništa ne oduzima 
Duhu od dostojanstva, već da do najveće visine dovodi misli 
onih koji nisu skroz iskvareni. Preostaje da se govori otkud po- 
tječe sa, koji mu je smisao i kako je u skladu s Pismom. 

66. Među naucima i navještajima 4 * što se očuvaše u Crkvi, 
jedne imamo iz pisane poduke, druge preuzesmo, prenesene u 
otajstvu, iz apostolske Predaje. Jedno i drugo ima isto znače- 
nje za vjeru. Nitko im se neće protiviti ako ima imalo iskustva 
s crkvenim propisima. Ako bismo pokušali odstraniti nepisane 
običaje, kao da su bez ikakva značenja, oštetili bismo, i bez 
svoje volje, u bitnome Evanđenje. Još više, propovijedanje bis- 
mo sveli na prazno ime. 

Kao primjer spominjem ono prvo i najopćenitije. Tko nas 
pismeno poduči da se znakom križa obilježavaju oni koji pola- 
žu nadu u Ime našeg Gospodina Isusa Krista? Koje nas slovo 
nauči da se u molitvi okrenemo na Istok? Koji nam od svetih 
pismeno ostavi riječi zazivne molitve kod posvete euharistij- 

'■ Duh Sveti, V, 11. 

- Riječju »nauk? pre\edosmo dogma, a »navještaj« stoji za kerigma. O dogmi 
i kormiiii, vidi l'vod, IV. 2 

skog kruha i blagoslovne čaše? Mi se, naime, ne zadovoljavamo 
onim što navedoše Apostol" i Evanđelje, 41 već i prije i poslije 
posvećenja govorimo i druge riječi, uzete iz nezabilježene na- 
uke, i od velika značenja za otajstvo. 

Također blagoslivljamo krsnu vodu, ulje pomazanja i k 
tome samog krštenika. Ali iz kojih je to spisa? Zar ne iz pre- 
šućene i skrovite Predaje? Ili koja pisana riječ uči mazanje 
uljem? Otkuda dolazi trostruko krsno uranjanje krštenika? A 
ostalo što okružuje krštenje? Odreknuće sotone i njegovih an- 
đela? Iz kojeg je to spisa? Zar ne iz onog skrovitog i neizreče- 
nog nauka što ga Oci naši čuvahu u bezbrižnoj i jednostavnoj 
šutnji, jer dobro znaše da se šutnjom štiti poštivanje otajstava? 
Neupućenima 4 * nije bilo dopušteno ni pogledati" 1 ta otajstva, 
kako bi, dakle, bilo razložito da se nauk o njima pismom raz- 
glašava? 

- Sto htjede veliki Mojsije kad odredi da u Hramu ne bude 
sve pristupačno svima? Neupućene ostavi izvan svetih zidina; 
prve trijemove dodijeli čišćima; jedino levite držaše za dostoj- 
ne poslužitelje božanstva. Svećenicima predade klanice, palje- 
nice i ostalo bogoslužje. Jednog, izabrana među svima, pripusti 
u Svetište, ali ni njega uvijek, već samo jedan jedini dan u go- 
dini. Čak i sat u danu odredi za ulazak da bi radi stranosti i 
nevičnosti prestravljen gledao Svetište nad Svetištem (Br 4, 20; 
Izl 30. 10; Lb/ 16). Mojsije dobro znaše u svojoj mudrosti da se 
stalno upotrebljavano i lako dohvatljivo izlaže neposrednu pre- 
ziru, dok ono što uzmiče i što je rijetko nekako od naravi stva- 
ra čeznuće. 

Na isti način Apostoli i Oci što na početku stvarahu zakone 
o životu Crkve, otajstvima čuvahu svetost skrovitošću i šut- 
njom. Evo što je smisao nepisane Predaje: svjetina ne smije 
radi naviklosti obescijeniti spoznaju nauka, jer se o njem ne vo- 
di briga. Jedno je, naime, nauk, drugo propovijedanje. 0 nau- 
ku se šuti, propovijedanje se razglašuje. Oblik je šutnje ineja- 
snoća kojom se služi. Pismo kad smisao nauka, na korist čitača, 
čini teško shvatljivim. 

Iz tog razloga svi, doduše, gledamo na Istok, dok molimo, 
ali nas je malo koji znamo da tako tražimo staru domovinu, raj 
što ga zasadi Bog u Edenu, na Istoku (Post 2, 8). 

« 1 Knr IJ, 2.i-05. 

Mt 26. 26—29; Mk 14, 22- 2S; i k 22, 10—20. 

** Riječ je o nekHtenima. 

•• f ' Jos ie u BaztJjcno doba na svj/ 1 disciplina arcani: vjernici moraju pred ne- 
kr.štcnima šutjeti o vjerskim otajstvima, 



Stojeći obavljamo molitve u prvi tjedni dan, ali svi ne zna- 
mo tome razloga, Suuskrsli s Kristom i dužni tražiti što je gore 
(KoZ 3, 1), stajanjem se za vrijeme molitve ne sjećamo samo 
milosti što nam je data na uskrsni dan, već također činjenice 
daje taj dan u neku ruku slika budućega vijeka. Stoga Mojsije 
početni dan ne nazva prvim, več jednim. Reče: »Nasta večer i 
nasta jutro, jedan dan« (Post 1, 5). Kao da se taj dan često vra- 
ća! Zbog toga je taj jedini dan i osmi ukoliko po sebi predočuje 
onaj dan koji je odista jedini i osmi, o kojem i psalmist govori 
u natpisima nekih psalama (Ps 6 i 12). Riječ je o stanju što do- 
lazi nakon ovog vremena, o beskrajnom danu, danu bez večeri 
i jutra, o vijeku koji je trajan i uvijek mlad. Crkva nužno uči 
svoju djecu da tog dana obavljaju molitve stojeći, da trajnim 
sjećanjem na beskonačni život ne bismo zanemarili popudbinu 
za ono putovanje. Svaka je pedesetnica sjećanje na uskrsnuće 
što nam predstoji u vječnosti. Onaj, naime, jedini i prvi dan, 
sedam puta pomnožen sa sedam, daje sedam tjedana svete pe- 
desetice. Ona počinje prvim danom i završava istim koji se u 
međuvremenu odvija pedeset puta kroz slične dane. Stoga s 1 i - 
čnošću oponaša vječnost, jer u kružnom gibanju ondje završava 
gdje i počinje. Crkveni nas zakoni poučiše da se toga dana u 
molitvi valja držati uspravno: očevidnim sjećanjem prenose 
naš duh iz sadašnjosti u budućnost. 

Svakim poklicanjem i ustajanjem pokazujemo činom da 
smo, oboreni po grijehu na zemlji, čovj ekolj ubij em svoga 
Stvoritelja pozvani natrag u nebo. 

67. Ne bi mi dan dostajao kad bih htio izložiti nezabilježe- 
na crkvena otajstva. Ostalo mimoilazim te pitam: iz kojih nam 
pisama dolazi sama ispovijed vjere u Oca i Sina i Duha Sveto- 
ga. Iz krsne predaje! Ako, dakle, iz krsne predaje crpimo da 
bismo položili vjeroispovijed u skladu s krstom, ukoliko dos- 
ljednost pravovjerja traži da vjerujemo kako smo i kršteni, nek 
nam snagom iste dosljednosti dopuste da iskazujemo hvalu 
koja odgovara vjeroispovijedi. Otklanjaju li naš oblik slavo- 
spjeva kao nepisamski, nek nam pruže pisane dokaze za vjero- 
ispovijed i ostalo što navedosmo! 

Ima, dakle, mnogo nepisanog, a od velikog značenja za 
otajstvo. Zar nam tu jedinu riječ koja je do nas doprla od 
Otaca neće dopustiti? Mi je nađosmo, po jednostavnom običaju, 
prisutnu u neizopačenim Crkvama. Riječ nije neznatne važno- 
sti, niti snazi otajstva pruža mršav doprinos. 

68. Iznijesmo smisao jedne i druge riječce 1 Sad ćemo reci 
u čemu se međusobno slažu i po čemu se razlikuju. Među njima 

s Bazilije misli na u i sa. 


ne vlada proturječje, već svaka pridonosi vjeri zasebni smisao. 
U više ističe što se odnosi na nas, sa pokazuje zajedništvo Duha 
u odnosu na Boga. Stoga se služimo objema riječima. Jednom 
izražavamo dostojanstvo Duha, drugom kazujemo njegovu mi- 
lost prema nama. Na taj način Bogu iskazujemo slavu i u Duhu 
i s Duhom. Pri tom ne govorimo ništa svoga. Riječ preuzesmo 
iz Gospodinova nauka kao iz pravila te je primjenjujemo na 
ono što je uzajamno usko povezano i nužno vezano u otajstvi- 
ma. Što se u krštenju skupa broji, po našem sudu, nužno se 
nalazi objedinjeno i u ispovijedi vjere. No ispovijed vjere uči- 
nismo, tako reći, počelom i majkom slavospjeva. Što činiti? 
Nek nas uče da ne krstimo kako nam je predano, da ne vjeru- 
jemo kako bismo kršteni, da ne slavimo kako povjerovasmo! 
Nek netko pokaže da među tim zbiljama nema nužne i neslom- 
ljive povezanosti, da novotarstvo u tom nije uništenje svega! 

No protivnici ne prestaju posvuda govoriti da je slavopoj 
sa Duhom Svetim bez pisamske osnove i tome slično. Mi utvr- 
dismo da je po smislu isto reči: slava Ocu i Sinu i Duhu Sve- 
tom ili: slava Ocu i Sinu sa Svetim Duhom. Ne smije se doki- 
nuti ili zabaciti rij ečcu i zato što potječe iz samih Gospodinovih 
usta. niti što priječi da se prihvati sa zato što ima isto značenje 
kao i Prije pokazasmo u čemu se međusobno razlikuju i po če- 
mu sliče. Naše poimanje potvrđuje i Apostol, jer se bez razlike 
služi objema riječima. Jednom veli: »U imenu Gospodina Isusa 
Krista i u Duhu našega Boga« (1 Kor 6, 11). Drugi put piše: 

»Okupiste se vi i moj duh s moći Gospodina Isusa Krista« (1 
Kor 5, 4). Apostol ne vidi nikakvu razliku ako se za spajanje 
Imena upotrijebi veznik ili prijedlog. 


XX¥ III 

Pismo veli o ljudima da vladaju s Kristom. Protivnici to 

ne priznaju Duhu 

69. Pogledajmo je li moguće naći kakvo opravdanje našim 
Očevima što uvedoše takvu upotrebu. ’ 1S Oni koji počeše tako 
govoriti, više od_, nas podliježu prijekorima. 

i! Doksologijski s Duhom. 

Pavao piše Kološanima: »Vas što bjeste mrtvi po prijestu- 
pima, s Kristom suoživi« (Kol 1, 13). Zar Bog pokloni život s 
Kristom svome narodu i Crkvi, a Duh da nema života s Kri- 
stom? To je bezbožno i pomisliti! Kako onda ne bi bilo prave- 
dno da ono što je po naravi povezano i u vjeroispovijedi bude 
sjedinjeno? Nije li krajnje tupoglavo ako ispovijedamo da su 
sveti s Kristom — Pavao seli iz tijela i useljava se kod Gospo- 
dina (2. Kor 5, 8) i nakon odlaska (2 Tim 4, 6) nalazi se s Kris- 
tom — a oni, koliko je do njih, Duhu ne priznaju da je s Kris- 
tom niti onoliko koliko su ljudi? Pavao sebe naziva Božjim 
suradnikom u širenju Evanđelja (1 Sol 3, 2). Ako mi reknemo 
za Duha Svetoga po kome Evanđelje donosi rod u cijelom stvo- 
renju pod nebom da je suradnik, hoće li protiv nas dići optuž- 
nicu bezbožnosti? Kao što i dolikuje, život je onih što se po- 
nadaše u Gospodina » skriven s Kristom u Bogu« i »kad se 
Krist, naš život, pojavi, tad će se i oni pojaviti s njim u slavi« 
(Kol 3, 3—4). 

Duh pak života koji nas oslobodi od zakona grijeha (Rim 8, 
2) zar nikako nije s Kristom niti u skrovitu i tajanstvenu živo- 
tu s njime, niti u očitovanju slave koju čekamo da se objavi u 
svetima? Mi smo baštinici Božji i Kristovi subaštinici (Rim 8, 
17). Duh bi zar bio razbaštinjen i bez udjela u zajedništvu s 
Bogom i njegovim Pomazanikom? »Sam Duh svjedoči našem 
duhu da smo Božja djeca« (Rim 8, 16). Mi pak da Duhu ne uz- 
vratimo svjedočanstvom što ga o njegovu zajedništvu s Bogom 
naučismo od Gospodina? 

Vrhunac je bezumlja ovo: mi se, u Duhu, vjerom u Krista, 
nadamo da ćemo s Kristom suuskrsnuti i s njime u nebesima 
suposjesti, kad tijelo naše ništetnosti od putenog preobrazi u 
duhovno (Fil 3, 21; 1 Kor 15, 44), a Duhu ne dajemo udjela u 
sjedenju s Kristom, u slavi i bilo čemu drugom što po njemu 
posjedujemo. Zar da Duhu Svetom ništa ne priznamo od onog 
čega sebe smatramo dostojnima po sigurnu daru (Tit 1, 2) onog 
koji obeća zato što to nadilazi dostojanstvo Duha? Držiš daje 
u skladu s tvojim dostojanstvom da si uvijek s Gospodinom. 
Čekaš da budeš dignut u zrak, u oblacima njemu u susret, da 
bi uvijek bio s Gospodinom (1 Sol 4, 17). Duhu pak odričeš da 
je sada s Kristom! To ti činiš što kao nepodnošljiva hulite!ja 
onog progoniš koji Duha broji i svrstava skupa s Ocem i Sinom. 

70. Ovo što slijedi sram me je i dodati. Ti očekuješ da ćeš 
s Kristom biti proslavljen: »Jer skupa s njim trpimo da bismo 
s njime bili i proslavljeni« (Rim 8, 17). Duha pak svetosti ne 
slaviš s Kristom kao da nije dostojan iste časti kao ti. Nadaš se 


da ćeš i kraljevati s Kristom, a Duha milosti zlostavljaš, jer 
mu dodjeljuješ položaj roba i sluge. To ne velim da bih poka- 
zao da je tek tolika slava što je dugujemo Duhu, već da pobi- 
jem bezumnost onih što mu ni toliko ne daju nego kao bezbož- 
nost izbjegavaju zajedništvo slave Duha sa Sinom i Ocem. 

Tko da uz to prođe bez uzdisaja? Nije li toliko jasno da i 
dijete može shvatiti da su sadašnji događaji početak najavlje- 
nog nestanka vjere (Lk 18, 8)? Neosporivo postade nesigurno. 
Vjerujemo u Duha i borimo se protiv njega u svojim vlastitim 
vjeroispovijedima. Krštavamo se i opet se borimo. Duha zazi- 
vamo kao izvornika života, a preziremo ga kao suroba. Bi nam 
predan s Ocem i Sinom, a potcijenjujemo ga kao dio stvore- 
noga. 

Ti ljudi koji ne znaju što treba moliti (Rim 8, 26), ako su 
navedeni da o Duhu reknu štogod uzvišeno, obuzdavaju što 
nadilazi mjeru njihovih riječi, kao da su dosegli dostojanstvo 
Duha. Naprotiv, trebalo bi da žale svoju nemoč, jer nam riječi 
nedostaju da se zahvalimo za ono što doživljavamo. Duh nad- 
visuje svaku pamet (Fil 4, 7) i umiče naravi riječi koja po knjizi 
Mudrosti ne doseže ni najmanji dio njegova dostojanstva. Tu 
stoji: »Veličajte ga koliko možete. On je povrh toga. Uzvisujući 
ga, upotrijebite sve sile. Ne popuštajte, ipak ga ne ćete doseći« 
(Sir 43, 30). 

Doista, polagat ćete grdne račune za takve riječi. Čuste od 
Boga koji ne laže (Tit 1, 2) da je hula protiv Duha Svetoga ne- 
oprostiva (Mt 12, 32). 


XXIX 

Nabrajanje crkvenih izvrsnika koji se u svojim spisima 
služiše riječju »sa« 

71. S obzirom na prigovor da slavopjev s Duhom nije za- 
jamčen u Pismima, evo što odgovaramo: ako se ništa nepisano 
ne prihvaća, nek se ni to ne prihvati. Ali ako je većina otaj sta- 
va u nas udomaćena, iako su nezabilježena, uz mnogo drugog 
prihvatit ćemo i to. Držim, naime, daje apostolski opsluživanje 
predaja koje nisu zabilježene, Pavao govori: »Hvalim vas što 
se u svemu mene sjećate i predaje držite kako vam i predađoh« 

(1 Kor 11, 2). »Čvrsto držite predaje što ih primiste usmeno ili 
pismeno« (2 Sol 2, 15). Jedna je od tih, ovdje prisutna — hvalo- 
spjev s Duhom, Oni što je na početku narediše, predaše je po- 
tomcima. Kako joj je uporaba vremenom stalno rasla, dugim 
je običajem ukorijeniše u Crkve. 

Ako, dakle, pred vas izvedemo mnogo svjedoka, hočemo 
li kao na sudu kad nemarno pisamskih dokaza zavrijediti pre- 
sudu oslobođenja? Ja, naime, mislim da »na iskazu dvojice ili 
trojice svjedoka počiva svaki sud« (Pnz 19, 15). Ako vam jasno 
dokažemo da je dugotrajnost na našoj strani, zar vam se neće 
učiniti prirodnim što velimo da je istina kad kažemo da ova 
parnica nije protiv nas? Drevne se nauke nekako nameću, jer 
im velika starina daje strahopoštovanje. Sad ću vam nabrojiti 
zastupnike te riječi. Time se istodobno prešutno pruža mjera 
za vrijeme. Riječ nije započela s nama. I kako bi? Mi smo, mje- 
reni vremenom u kojem nasta taj običaj, uistinu, po Jobovoj 
riječi, »od jučer« (Job 8, 9). 

Ja ipak, ako smijem iznijeti osobno svjedočanstvo, tu riječ 
čuvam kao kakvu očinsku baštinu. Primili je od čovjeka koji 
provede dugo vrijeme u Božjoj službi. On me krsti i uvede u 
crkvenu službu. Ako sam razmišljam da li se tko od drevnih i 
svetih ljudi služio tim riječima, sada osporavanima, nalazim ih 
mnogo. Davnina im pruža vjerodostojnost, a tančinom se nauka 
ne daju. usporediti s ovima danas. Jedni prijedlogom spajahu 
dijelove slavospjeva, drugi veznikom. Nitko ne mišljaše da ti- 
me radi nešto različito, barem što se tiče ispravna poimanja 
vjere. 

72. Tu su slavni Irenej, Klement Rimski, Dionizije Rimski, 
Dionizije Aleksandrijski. Dionizije Aleksandrijski"' — neobično 
je čuti — na idući način dovršava izlaganje u svom drugom 
pismu rimskom istoimenjaku Prigovor i Obrana. Navodim vam 
vlastite riječi tog muža: »U skladu sa svima njima i jer od 
svećenika ispred sebe preuzesmo vjeroispovijed i pravilo, jed- 

51 Dionizije Aleksandrijski veoma je značajan za povijest trojstvene dogme. S 
njime počinje razdoblje trinitarnih rasprava koje če potresati Crkvom u Arijevo 
vrijeme. Bioje biskup u Aleksandriii od g. 247. do 265. U jednom je pismu izvije- 
stio Kalista ii da se u libijskom Pen!::poJisu k-'ivo uči o božanskoj Trojici. Dioni- 
•/.'<-eje uišamo na sab5hjo\>ku Zc.b’adu Vjernici su Pentapo'isa molili Dionizija da 
tokne svoje mišljenje ) spoirnm pilar 1 iima. čini se da je Dionizije u pobijanju 
/u.č>čnja. M Lznu\ odveć naglasio Tiojsuo, a jedinstvo ostavio u sjeni. Lio-jd, nezado- 
voljni, obraćaju se papi i>iomz.iju i Tuže Đioniz'ia Aleksardpjskog <, viseboštva 
Hvojica Dio 1 n/i ja g. 258 — 260 ulaze n n-olovku iaspravu. Dionizije Aleksandrijski 

• ri'n-'išc pivd rimskim : \unizliem bi;mifi svoio \ jeru. Pritvor f O-hnn.ia, iz koje 

• Ba'/iiiic, odgodu r. nionuriia na p'smo sto mu ga ie uputio papa. 0 Oionizi- 
]ii i navede-. im nicr.irima iz njcogvr cijela vidi W. A. BTENERT, Dionysx)S, 9, H). 
83. 84; Ch. L. FELTOE, Tlie Letters and olher Rcmai'is of Dionvsios of A!exandria, 
Cambridge, 1904. Dionizijevi se ulomci nalaze i u PL, 5, 1128 AB. 


noglasno s njima iskazujemo hvalu te i sada tako završavamo 
ovo pismo. Bogu Ocu i Sinu, našem Gospodinu Isusu Kristu, sa 
svetim Duhom slava i moć u vijeke vjekova, Amen«. Nitko ne 
može reći. da su te riječi krivotvorina, Dionizije ne bi toliko 
naglašavao da je vjeroispovijed i pravilo preuzeo da je rekao 
u Duhu, jer se taj izričaj redovito upotrebljavao. Naprotiv, dru- 
gi je način trebalo braniti. Dionizije i posred pisma ovako go- 
vori protiv sabelijevaca: »Ako otud što postoje tri osobe oni 
tvrde da su odijeljene, one su tri, makar oni to i ne htjeli; ili 
nek naprosto dokinu božansko Trojstvo«. 

No i Klement" veli još starovjekovnije: »Nek živi Bog i 
Gospodin Isus Krist i Duh Sveti«. 

Poslušajmo kako Irenej," tako bliz Apostolima, u djelu 
Protiv krivovjerja napominje Duha. Kaže: »One što su se neo- 
buzdano priklonili vlastitim pohotama te nimalo ne čeznu za 
božanskim Duhom, Apostol s pravom naziva tjelesnima«. Na 
drugom mjestu kaže: »Da ne bismo, nemajući dijela na božan- 
skom Duhu, izgubili nebesko kraljevstvo, Apostol dovikuje da 
tijelo ne može baštiniti kraljevstvo nebesko«. 

Onom tko Euzebija Palestinskog'" smatra zbog njegova 
velikog iskustva vjerodostojnim možemo u njega pokazati iste 
riječi iz Dvoumicd o mnogoženstvu preda. Potičući sebe na po- 
sao ovako govori: »Zazivamo svetoga Boga, prosvjetitelja pro- 
roka, po našem Spasitelju Isusu Kristu, sa svetim Duhom«. 

73. Ustanovismo da već Origen," 1 kad izlaže Psalme, na 
mnogim mjestima iskazuje slavu s Duhom Svetim. Origen pak 
nije imao u svemu zdrave pojmove o Duhu. Uza sve to, bojeći 
se snage običaja, i on na mnogim mjestima o Duhu izreče pra- 
vovjerne riječi. Mislim da u šestom dijelu svojih Tumačenja 
na Ivanovo Evanđelje *• otvoreno kaže da se Duhu treba kla- 
njati. Piše doslovce: »Kupelj s vodom označuje čišćenje duše 
koja je oprana od svake grješne ljage. Uz to nije ništa manje, 
snagom zaziva, počelo i izvor milosnih darova za onog tko se 

54 0 Klemetu Rimskom i navedenom tekstu vidi T. J. ŠAGI-BUNIĆ, Povijest, 
67—88. 81; A. JAUBERT, Clement, 91; J. A. KLEIST, The Epistles of St. Clement 
of Rome, London, 1946, 45. Klementov se ulomak nalazi u PG, 1, 457 D. 

55 Irenei (g. 140 — 20.2) je prije Nicejskos sabora sigurno jedan od najvećih teolo- 
ga. Usp. T. J. SAGI -B U N I C. Povijest, 409 — 471. Irenejevi su ulomci u PG, 7. 1142 BC; 
1145 C-l 146 A. 

s6 Zasad jedino iz Bazilijeva spisa znamo za to Euzebijevo djelo. Usp. B. PRU- 
CHE, Basile, 507, biblj. 3. 

57 Origen (g. 185—254) je otac istočne teologije. Pod njegovim je utjecajem i 
Bazilije, iako ne preuzima sve Origenove tvrdnje, već ih najprije pomno važe. Ba- 
zilije je na poseban način kao tumač Biblije učio od Origena. Također- je od njega 
preuzeo veliku ljubav prema spoznaji. O Origenovu utjecaju na Bazilija, vidi J. 
GRIBOMONT, Origenisme, 281—294. 

• s« Tekst se nalazi u PG, 14, 257 A. Vidi C. BLANC, Origene, 254. 255. 257. 

predaje božanstvu Trojstva koje je dostojno klanjanja«. Piše, 
nadalje, u Tumačenjima poslanice Rimljanima »Svete sile 
shvaćaju Jedinorođenca i božanstvo Duha- Svetoga«, Tako, dr- 
žim, snaga Predaje često navodi ljude da proturječe svojim 
osobnim naucima. 

Ni Afričaninu," povjesniku, taj oblik slavospjeva ne bijaše 
tajnom. To se vidi iz petog dijela njegova Kratkog pregleda 
vremena gdje ovako zbori: »Mi što znamo mjeru i za te riječi 
i nije nam nepoznata milost vjere, zahvaljujemo Ocu koji na- 
ma, svojima, pokloni Spasitelja svemira, Gospodina našega 
Isusa Krista. Nek mu je slava i čast sa Svetim Duhom u vje- 
kove«. 

Ostala je svjedočanstva možda moguće sumnjičiti. Ako su 
krivotvorena, teško je otkriti prijevaru jer je razlika samo u 
jednom slogu. Ova što ih navedosmo zbog duljine izričaja um;- 
ču prijevari i njihovo se svjedočanstvo lako dade provjeriti u 
samim spisima. 

Još ću nadodati ovo što bi u drugim prilikama bilo odveć 
neznatno da se navodi, ali je meni koji sam optužen s novotar- 
stva zbog vremenske drevnosti nužno kao svjedočanstvo. Naši 
Oci držahu zgodnim da se milost večernjeg svjetla ne prima 
šutke, već da se odmah zahvali čim svjetlost sine. Tko je zače- 
tnik onih zahvalnih riječi pri pojavi svjetla, ne bismo znali ka- 
zati. Svijet se pak služi starinskom riječi i nikad nitko nije 
smatrao prijestupom ako se kaže: »Hvalimo Oca i Sina i Svetog 
Duha Božjeg«. 

Tko pozna Atenogenov hvalospjev što ga on ostavi učeni- 
cima kao drugi oproštaj kad se već žurio savršenosti po vatri, 
zna kakva je misao mučenika o Duhu. 

Toliko o tome. 

74. Gdje smjestiti velikog Grgura” 1 i njegove riječi? Zar ne 
s Apostolima i Prorocima? Bijaše on muž što je hodio u istom 
Duhu kao i oni. Čitav je Život išao stazama svetih, u svem vije- 
ku najtočnije opsluživaše evanđeoski način življenja. Velim da 

59 Tekst u PG, 14, 949B. Usp. J. SCHERER, Le Commentaire d'Origene sur Rom 
ili, 5.V, 7, Le Caire, 1957, 96. 158—161. 

60 Riječ je o Sekstu Juliju Afričaninu koji umire g. 240. Usp. B. PRUCHE, Ba- 
: ile, 508 b i 1 j ' . 2. 

81 Možda je to Atenagora koji umire g. 169. 

82 Riječ je o Grguru Čudotvorcu (g. 213 — -270). Od Grgura je Bazilije preuzeo 
misao da se sve što postoji dijeli u dva tabora. Na. jednoj je strani Bog koji svime 
gospoduje, na drugoj stvorenja koja služe Bogu. Polazeći otud, Bazilije je u teolo- 
giji odlučno odbio subordinacionizam. Usp. J. GRIBOMONT, Origenisme, 281. 

se zaista ogrješujemo o Istinu ako ne ubrojimo u Božje uku- 
ćane tu dušu što poput sjajnog i velikog svijećnjaka sjaše u 
Božjoj Crkvi. Grgur je uz pomoć Duha imao silnu moć nad 
zlim dusima. Primio je toliku milost riječi u privođenju pogan- 
skih naroda poslušnosti vjere (Rim 1, 5) da je uzevši samo se- 
damnaest kršćana po spoznaji priveo Bogu sav narod, građane 
i seljake. Premještaše i rječna korita zapovijedajući im moćnim 
Kristovim imenom. Isuši i močvaru, razlog svađe među lako- 
mom braćom. Proročanstva mu bijahu takva da ništa ne zaos- 
taju za proročanstvima velikih proroka. Uopće, bilo bi predugo 
nabrajati sva čudesa čovjeka koga zbog preobilja darova što ih 
u njemu učini Duh u svakovrsnom čudu, u znakovima i zna- 
menjima, čak i sami crkveni neprijatelji javno proglasiše dru- 
gim Mojsijem. Tako u svakoj njegovoj riječi i djelu što ih učini 
po milosti sjaše nešto kao svjetlost, znamen nebeske moći koja 
ga je nevidljivo pratila. Još je i danas veliko prema njemu di- 
vljenje njegovih zemljaka. Uspomena je na nj u Crkvama 
mlada i uvijek svježa. Nikakvo je vrijeme ne tamani. Osim 
onog što on ostavi Crkvi ne bi nadodan nikakav običaj ili riječ, 
ili kakav otajstveni obred. Stoga mnogo od onog što se u njih 
vrši ima zbog drevnosti ustanovljenja nesavršen izgled, jer 
njegovi nasljednici u ravnanju Crkvama ništa kao dodatak ne 
htjedoše prihvatiti od onog što se nakon njega iznašlo. Jedna 
je od Grgurovih ustanova i sad osporavani slavopoj. Crkva ga 
je očuvala iz Grgurove predaje. Tko se malo prošeta, ne treba 
mnogo truda da se o tom posve osvjedoči. 

Spisi što ih ostavi naš Firmilijan svjedoče da je i on isto 
vjerovao. Oni što su drugovali sa slavnim Melecijem tvrde da 
je i on bio tog mišljenja. 

Ali zar moramo spominjati prošlost? Zar ta riječ nije još 
i sad, na Istoku, jedino sredstvo raspoznavanja pravovjernih 
ukoliko ih razlučuje kao biljeg? 

Kako čuh od nekog Mezopotamijca, čovjeka vješta jeziku 
i zdrava suda, nije uopće, sve kad bi se i htjelo, drukčije mo- 
guće govoriti u govoru njegova kraja. Oni su prisiljeni slavo- 
poj izricati veznikom i, ili točnije, odgovarajućim riječima svog 
narodnog govora. Tako se izražavamo i mi Kapadočani u do- 
maćem jeziku jer je Duh predvidio u vrijeme diobe jezika 
(Post 11, 1 — 9) korist te riječi. Zašto gotovo sav Zapad, od Ili- 
rika do granica zemlje što je mi nastanjujemo, uvelike cijeni 
tu riječ? 

75. Kako sam ja novotar i kovač novijih riječi, kad sam za 
tu riječ naveo kao začetnike i branioce cijele narode i gradove« 
običaj drevniji od svakog ljudskog pamčenja i ljude, stupove 
Crkve, odlične u svakoj spoznaji i moči Duha? 

Poradi toga se protiv nas diže ta ratnička četa. Svaki grad 
i selo, pa i najzabitniji krajevi, puni su naših opadača. Tužno 
je to i žalosno za srca onih koji traže mir. AH jer je određena 
velika nagrada za ustrajnost u patnjama za vjera (Heb 10, 
35 — 36), nek oni bruse mač, oštre sjekiru, pale vatra žešču od 
babilonske (Dn 3), nek sva sredstva mučenja pokrenu protiv 
nas, meni ništa nije tako strašno koliko to da se ne bih bojao 
prijetnja koje Gospodin upravi onima što hule na Duha. 

Ono što rekosmo pametnim je ljudima dostatna obrana. 
Upotrebljavamo riječ koja je draga i poznata svetima, ali i ut- 
vrđena običajem. Pokazano je da bijaše udomačena u Crkvama 
od časa kad je naviješteno Evanđelje sve do sada. Ali još je 
najvažnije da njen smisao odgovara vjeri i svetosti. Koje opra- 
vdanje sebi pripremamo za velik sud? Svo ovo: na slavljenje 
Duha najprije nas navede čast što mu je iskaza Gospodin kad 
ga u krštenju veza uza se i Oca; potom, uvođenje svakog od 
nas u spoznanju Boga posredstvom jednakog upućivanja. No 
strah od božanskih prijetnja najviše udaljivaše našu misao od 
svakog nedostojnog i niskog poimanja Duha Svetoga. 

Što će pak reći protivnici? Kakvu će obranu pružiti za hu- 
lu? Niti su poštivali čast što je iskaza Gospodin, niti se bojahu 
njegovih prijetnja. Sami mogu odlučiti o svojoj sudbini. Mogu 
se već sada obratiti. Osobno nada sve želim da dobri Bog pruži 
svoj mir koji će vladati u svim srcima, kako bi se ti ljudi što 
se srde i snažno rote protiv nas smirili u Duhu blagosti i ljuba- 
vi. Ostanu li skroz ogorčeni i neukrotivi, nek nam Bog dade da 
strpljivo podnosimo što nam čine na žao. Uistinu, onima što u 
sebi nose smrtnu osudu, nije teško trpjeti za vjeru. Kudikamo 
im je nepodnošljivije da se za nju nisu ni borili. 

Atietima nije toliko teško da u natjecanju primaju udarce 
koliko kad uopće ne bi bili primljeni u trkalište. Ali je možda 
sad vrijeme šutnje, kako reče mudri Salamun (Prop 3, 7). Koja 
je, naime, korist vikati u vjetar kad je silni vihor zahvatio svi- 
jet? On kao oblak prašine oko ispuni i posve uznemiri obma- 
nom krivih zaključaka misao onih što prihvatiše Riječ. Svako 
je uho puno glasnih i neobičnih šumova. Sve je uzdrmano i u 
opasnosti da se sruši. 


XXX 

Prikaz' sadašnjeg stanja u crkvama 

76. S čime, dakle, da usporedimo sadašnje stanje? Zaista 
je slično pomorskoj bitci što je iz starih razmirica i velike me- 
đusobne mržnje započeše ljudi vični bojevima i ratnički ras- 
položeni. 

Pogledaj samo ovu sliku: brodovlje strašno napada s jedne 
i druge strane. Gnjev se penje do neumoljivosti, ljudi navaljuju 
jedni na druge I zameće se okršaj. Pretpostavi, ako želiš, da 
žestoka oluja brodovlje dovodi u pomutnju i da gusta i nepre- 
stana tmina iz oblaka zastire sav vidik tako da se više ne može 
lučiti prijatelj od neprijatelja jer se radi zbrke znakovi ne da- 
du raspoznatl. 

Slici radi slikovitosti još nadodajmo nabujalo more, s vrha 
do dna ispremješano, žestoki pljusak što bije iz oblaka i stra- 
hovito udaranje valova od zapljuskivanja. Vjetrovi sa svih 
strana udaraju u isto mjesto, cjelokupno se brodovlje sukob lju- 
je. Od ljudi što su u prvom bojnom redu jedni postaju izdajice 
i za vrijeme samog sukoba odlaze neprijatelju; drugi su prisi- 
ljeni da istodobno odbijaju lađe što ih nagone vjetrovi, da na- 
valjuju na napadače i međusobno se ubijaju u pobuni što je 
izaziva zavist za vodstvom i želja pojedinca da vlada. 

Uz to zamisli da je cijelo more ispunjeno pomiješanom i 
nerazgovijetnom bukom vjetrova što uokolo huče, splavilakoja 
se sudaraju, valovlja što šumi i bojne vike ratnika što pri zbi- 
vanjima izgovaraju svakojake krikove. Niti zapovjednikov niti 
kormilarev se čuje glas. Nered i pometnja su neopisivi. Preo- 
bilje u nedaćama zbog očajanja za život oduzima svaku bojazan 
da se počini greška. Tome nadodaj i neku strašnu bolest za sla- 
vom jer mornari, makar brod već tone u dubinu, jedni drugima 
ne popuštaju u borbi za prvo mjesto. 

. 77. Sa slike sad prijeđi na sami uzrok zla. Zar se nekoć nije 
činilo da arijevski raskol, odijeljen za stranku koja je neprija- 
teljska Božjoj Crkvi, jedini sam po sebi ne stajaše u protivnič- 
kom bojnom redu? Kad nakon dugotrajne i mučne prepirke 
navališe na nas otvorenim sukobom, rat se razdijeli na mnoge 
dijelove i bezbroj načina. U svirna zavlada nepomirljiva mrž- 
nja zbog općeg neprijateljstva i zasebnih sumnjičenja. 

Nije li ovo ljuljanje Crkava još surovije od bilo koje mor- 
ske oluje? Njime su pomaknute sve otačke granice. Svaki me- 
đaš i svaka ograda za nauk jako su uzdrmani. Sve se raspada. 

Drma se što stajaše na lomnu temelju. Padajući jedni na druge, 
uzajamno se obaramo. Ako vas prije ne pogodi neprijatelj, ra- 
njava pomoćnik. Padneš li pogođen, bojni drug gazi preko tebe. 

Međusobno smo tek toliko sjedinjeni što zajednički mrzimo 
neprijatelje. Kad neprijatelji odu, smjesta se između sebe pro- 
matramo kao neprijatelji. Tko bi stoga mogao prebrojiti mno- 
štvo brodoloma? Jedni potonuše s neprijateljske navale; drugi 
iz potajne zasjede saveznika; treći poradi neiskustva vođa. Ta- 
ko ijedne Crkve sa svojim ljudima udariše, tako reći, pod vo- 
dom na heretičke grebene te se razbiše; druge dozivješe bro- 
dolom u vjeri, ako su se neprijatelji spasiteljske Muke dokopali 
kormila. 

Zar nemiri što ih prouzročiše prvaci ovoga svijeta ne tresu 
narodima silnije nego ikoja oluja i vihor? Crkve zaista zastire 
crna i tužna tamna noć jer su luči svijeta što ih Bog postavi da 
rasvjetljuju duše naroda poslane u progonstvo. Pretjeranost u 
međusobnoj svadljivosti prvacima oduzima svaki osjećaj, dok 
je strah od općeg uništenja već u zasjedi. Osobno je neprijate- 
ljstvo postalo značajnije nego općeniti i javni okršaj. Slava 
zbog pobjede nad vlastitim neprijateljima stavljena je pred 
zajedničko dobro svih, jer se časovito uživanje u časti više ci- 
jeni od nagrada ostavljenih za kasnije. Stoga svi podjednako, 
već prema svojim mogućnostima, usmjeruju jedni na druge 
svoje ubilačke ruke. 

Gotovo već cijelu Crkvu ispunja, izvrćući s nadodavanjima 
i ispuštanjima ispravni nauk vjere, ta hrapava vika ljudi što se 
u protuslovlju glože, ta nerazgovijetna huka i nerazlučiva jeka 
neprestane buke. Jedni su, naime, stapanjem osoba zavedeni 
na židovstvo, drugi suprostavijanjem naravi na poganstvo, jer 
im ni bogoduho Pismo nije dovoljno kao posrednik, niti aposto- 
lske predaje mogu da ih potaknu na međusobno izmirenje. Je- 
dino je mjerilo za prijateljstvo: s drugim govoriti po volji. Na- 
protiv, neslaganje u mišljenjima dovoljan je izvor za neprija- 
teljstvo. Istovjetnost u pogrešci pouzdanija je za zajedništvo u 
pobuni, nego bilo koji savez urotnika. 

Svatko je teolog. Čak i onaj čija je duša žigosana bezbroj- 
nim mrljama. Stoga novotari veoma lako dolaze do istomišlje- 
nika, a samoodabranici i gramzljivci za vlašću istisnuše upravu 
postavljenu od Duha Svetoga i međusobno podijelise crkvena 
predsjedništva. Kako su evanđeoske naredbe zbog nereda pos- 
vema poremećene, guranje je na viša mjesta neizrecivo. Svatko 
tko se želi pokazati služi se silom da se dokopa predstojništva. 


Iz te želje za vladanjem neko je strašno bezvlađe obuzelo na- 
rode. Opomene glavara posve su nedjelatne i uzaludne. Svaki 
pojedinac u dimu neznanja drži da mu uopće ne treba nikoga 
slušati, već da na nj spada drugima gospodariti. 

78. Iz tih razloga šutnju držah korisnijom od govora, jer 
se u tolikoj buci ne može razabrati ljudska riječ. Ako su Crkve- 
njakove riječi istinite da »se riječi mudraca slušaju na miru« 
(Prop 9, 17), nimalo nije uputno da u sadašnjem stanju govo- 
rimo o tome. Mene zadržava i ova proročka riječ: »Mudar će 
čovjek u ono vrijeme šutjeti, jer je nadošlo zlo vrijeme« (Am 
5, 13). Ovo je to vrijeme. Jedni drugima podmeću nogu; neki 
gaze po onom koji je pao;drugi im povlađuju. Nema ga tko bi 
iz sućuti pružio ruku onome tko se koleba. Ipak, po starinskom 
zakonu, tko bez pomoći ostavi neprijateljevo živinče, palo pod 
teretom, bijaše podložan kazni (Izl 23, 5). 

Sad nije tako. Zašto? Ljubav se posvuda ohladila; nestao 
je bratski sklad; slozi se ni za ime ne zna. Opomena iz ljubavi 
više nema. Nigdje kršćanskog srca, nigdje sućutne suze. Nikog 
nema tko bi slabom u vjeri pritekao u pomoć. Naprotiv, tolika 
se međusobna mržnja rasplamsala među sunarodnjacima da se 
ljudi više vesele nedaćama bližnjega, nego vlastitim uspjesima. 
Kao što u vrijeme kuge zbog saobraćaja s već okuženima i oni 
obole koji pomno paze kako žive te s ostalima isto zlopate, tako 
i sad svi postadosmo jedni drugima slični jer nas zavist što 
obuze naše duše vodi natjecanju u zlu. Stoga zasjedaju neopro- 
stivi i oštri istražitelji pogrešaka. Nerazumni I zlobnici rasuđuju 
dobro. Čini se da se zlo toliko u nas ukorijenilo da smo postali 
nerazumniji od nerazumnih životinja jer se životinje iste vrste 
međusobno okupljaju, dok mi vodimo najoštriji rat protiv svo- 
jih srodnika. 

79. Iz svih tih razloga trebalo je da šutim. No ljubav je vu- 
kla na drugu stranu. Nije tražila svoje (1 Kor 13, 5), već da 
svlada sve neprilike vremena i okolnosti. Poučiše nas i mladići 
u Babilonu (Dn 3, 12) da sami, iako nema nikog tko bi bio uz 
vjeru, do kraja izvršimo svoju dužnost. Oni posred ognja sla- 
više Boga i nisu se obazirali na mnoštvo preziratelja istine, već 
su, mada trojica, sami sebi dostajali. Poradi toga ni nas ne pre- 
straši oblak neprijatelja, već nadu položismo u pomoć Duha te 
smo istinu navješćivali u svoj slobodi. Bilo bi inače najjadnije 
da hulitelji Duha mogu bez poteškoće i bezobzirno ustajati pro- 
tiv vjerskog nauka, a da mi koji imamo takvog Zaštitnika i 
Branitelja oklijevamo služiti riječ što se iz otačke Predaje sve 
do danas vjerno čuva u tijeku sjećanja. 

Žar je tvoje iskrene ljubavi uvelike raspirivao moju rev- 
nost. Čvrstina i šutljivost tvoje ćudi jamči da rečeno neće biti 
izneseno pred svjetinu. Ono se, doduše, ne mora skrivati, ali 
biserje ne treba bacati pred svinje (Mt 7, 6). 

Toliko o tome. 

Ako ti rečeno dostaje, nek je to kraj našeg izlaganja. Čini 
li ti se nepotpunim, možeš bez zavisti marljivo dalje tražiti i 
svoje znanje produbiti pitanjem koje ne teži za nadmetanjem. 
Gospodin će preko nas ili po nekom drugom nadopuniti što ne- 
dostaje po spoznaji što je Duh daje onima koji su ga dostojni. 

